Salman Khan done promo shoot for Bigg Boss 13 – News18 Gujarati\nBigg Boss 13: સલમાને કર્યું પ્રોમો શૂટ, સ્ટેશન માસ્ટરનાં રૂપમાં આવ્યો નજર\nટીવીનાં વિવાદિત રિયાલિટી શો 'બિગ બોસ 13' ટૂંક સમયમાં શરૂ થશે. હાલમાં આ શો માટે સલમાને પ્રોમોશૂટ કરાવ્યું છે\nLast Updated : August 20, 2019, 16:07 IST\nએન્ટરટેઇન્મેન્ટ ડેસ્ક: સલમાન ખાને હાલમાં તેનાં અપકમિંગ ટીવી શો 'બિગ બોસ 13'ને લઇને ચર્ચામાં છે. દર વર્ષે બિગ બોસની શરૂઆતમાં સલમાન ખાન નવાં નવાં લૂકમાં નજર આવે છે. હાલમાં જ બોલિવૂડનાં દબંગ એટલે કે સલમાન ખાને શો માટે પ્રોમો શૂટ કરાવી લીધુ છે. શૂટ દરમિયાનની તેની એક તસવીર સામે આવી છે. આ તસવીરમાં તે સ્ટેશન માસ્ટરનાં લૂકમાં નજર આવે છે.\nસલમાને પોતે તેનાં ઇનસ્ટાગ્રામ પેજ પર આ તસવીર શેર કરી છે. આ ફોટોમાં સલમાન તેની કેબિનમાં સીટ પર બેઠેલો માઇક પર કંઇક બોલતો નજર આવે છે. ઉલ્લેખનીય છે કે, સમલાને શો માટે પાયલટ, સિંગર, માળી અને મસ્તીખોર પાડોસીનો રોલ આ પહેલાં અદા કર્યો હતો. બિગ બોસની 12મી સિઝન બીચ થીમ પર હતી. હાલમાં 'બિગ બોસ-13'ની થીમ હાલમાં ફાઇનલ થઇ નથી.\nFirst published: August 20, 2019, 16:07 IST\nTags: Bigg Boss 13, Colors TV, સલમાન ખાન


viral-video-daughter-spots-father-ghost-visiting-his-favourites-chair-in-texas-america-mb – News18 Gujarati\nCCTV કેમેરામાં કેદ થયું પિતાનું ભૂત, વીડિયો સોશિયલ મીડિયા પર થઈ રહ્યો છે વાયરલ\nLast Updated : August 31, 2020, 10:33 IST\nટેક્સાસઃ તમે અનેકવાર ભૂતો વિશે સાંભળ્યું અને વાંચ્યું હશે પરંતુ કદાચ જ તમે કોઈ ભૂત (Ghost)ને પોતાની નરી આંખે જોયું હશે. અમેરિકાના ટેક્સાસ (Texas)માં એક મહિલાએ દાવો કર્યો છે કે તેણે પોતાના પિતાનું ભૂત જોયું. મહિલાનું કહેવું છે કે તેણે તેના પિતાના ભૂતને તે સમયે જોયું જ્યારે તે મુશ્કેલીના સમયમાંથી પસાર થઈ રહી હતી. નોંધનીય છે કે, નોર્મા નામની આ મહિલાના પિતાનું લગભગ 10 વર્ષ પહેલા અવસાન થયું હતું. હવે મહિલાની માતા કેન્સરનો સામનો કરી રહી છે. મીડીયા રિપોર્ટ્સ માનીએ તો એક દિવસ જ્યારે મહિલા પોતાની કેન્સર પીડિત માતા સાથે વાત કરી રહી હતી, ત્યારે તે બીજામાં રૂમમાં ગઈ.\nત્યારે તેને સિક્યુરિટી કેમેરામાં કંઈક હલચલ જોવા મળી, જેને લઈને મહિલાનું કહેવું છે કે કેમેરામાં જોવા મળેલી આત્મા તેમના દિવંગત પિતાની હતી. મહિલાનું માનીએ તો જ્યારે તેઓ ચેક કરવા માટે બહાર ગયા તો તેમને એક આત્મા જોવા મળી જે ખુરશી પર બેઠેલી હતી. મહિલાનું કહેવું છે કે તે આત્મા બીજા કોઈની નહીં પરંતુ તેમના પિતાની હતી. કેમેરામાં કેદ ભૂતની તસવીરોને ઓનલાઇન જાહેર કરવામાં આવી છે જે હવે સોશિયલ મીડિયામાં ખૂબ ઝડપથી વાયરલ થઈ રહી છે. નોંધનીય છે કે, નોર્મા છેલ્લા બે મહિનાથી પોતાની માતાની દેખભાળ કરી રહી છે, જે ટર્મિનલ કેન્સરથી પીડિત છે.\nએવા સમયે જ્યારે તે પોતાની માતા સાથે ભાવનાત્મક વાતચીત કરી રહી હતી ત્યારે પોતાના માટે થોડો સમય જોઈતો હતો. નોર્માનું માનીએ તો આ દરમિયાન તે પોતાના પિતાને યાદ કરી રહી હતી અને તેમની વાત કરી રહી હતી. ત્યારે તેને આભાસ થયો કે બહાર કોઈ છે. જ્યારે તે ત્યાં પહોંચી તો તેને એક સફેદ આત્મા જોવા મળી જે ખુરશી પર બેઠેલી હતી. આ મહિલાના પિતા લિએન્ડરોનું પસંદગીનું સ્થાન હતું. આ પહેલા મહિલાને વિશ્વાસ થઈ ગયો કે તેમના પિતા તેમને મળવા માટે ત્યાં આવ્યા છે.\nઆ પણ વાંચો, BSNL Vs Vodafone: આ સસ્તા રિચાર્જમાં દરરોજ મેળવો 2GB ડેટા, કરો અનલિમિટેડ ફ્રી Calling\n‘ધ સન’ના રિપોર્ટ મુજબ, મહિલાએ જણાવ્યું કે, ઘરની બહાર થઈ રહેલી હલચલને લઈ મને આશા હતી કે ત્યાં કોઈ બિલાડી કે અન્ય જાનવર હશે, પરંતુ હકીકત તો કંઈક બીજી જ હતી. હું મારા પિતાને યાદ કરી રહ્યો હતો, ત્યારે તયાં સફેદ આત્મા જોવા મળી. હું મારી માતાને જણાવ્યું અને મને લાગ્યું કે તેઓ મારા માટે આવી રહ્યા છે, તેથી ડર બિલકુલ પણ ન લાગ્યો. મહિલાએ કહ્યું કે વીડિયોને જોયા બાદ તેને શાંતિની અનુભૂતિ થઈ. પહેલી વાત જે મારા મગજમાં આવી તે હતી કે મારા પિતાજી અને મને તાત્કાલિક ખબર પડી હતી કે આ તેઓ જ છે.\nFirst published: August 31, 2020, 10:33 IST\nTags: Ghost, OMG, Social media, Video viral, અમેરિકા, વાયરલ વીડિયો


તિરૂપતિ મંદિરે 143 ટન વાળની હરાજી કરી 11.17 કરોડની કમાણી કરી તિરૂપતિ મંદિરે 143 ટન વાળની હરાજી કરી 11.17 કરોડની કમાણી કરી – Aajkaal Daily\nતિરૂપતિ મંદિરે 143 ટન વાળની હરાજી કરી 11.17 કરોડની કમાણી કરી\nતિરુપતિ મંદિરે 143 ટન વાળાની હરાજી કરીને 11.17 કરોડ રુપિયાની કમાણી કરી છે. જાન્યુઆરી મહિનામાં આ વાળની હરાજી કરવામાં આવી હતી.\nમંદિર ટ્રસ્ટ દ્વારા વાળની ઇ-હરાજી કરવામાં આવી હતી. ભક્તો દ્વારા દાન કરવામાં આવેલા વાળનાં પાંચ ગ્રેડ પાડવામાં આવ્યા હતા જેમાં સફેદ વાળનો પણ સમાવેશ થાય છે. આ કેટેગરી વાળની લંબાઇનાં આધારે કરવામાં આવે છે.\nપહેલી કેટેગરીમાં 27 ઇંચ લાંબા વાળની હોય છે અને બીજી કેટેગરીમાં 19 થી 26 ઇંચ સુધી લાંબાવાળની હોય છે. મંદિર ટ્રસ્ટ દ્વારા જે વાળને હરાજીમાં મુકવામાં આવ્યા હતા તેમાં 2900 કિલો વાળ પ્રથમ કેટેગરીમાં આવતા હતા. બીજી કેટેગરીમાં આવતા 3100 કિલો વાળને પ્રતિ કિલોનાં 17,011નો ભાવ રાખવામાં આવ્યો હતો.\nઅત્રે ઉલ્લેખનીય છે કે, સમગ્ર વિશ્વમાં ભક્તો તિરુપતિ મંદિર દર્શને આવે છે અને અંહીયા મુંડન કરાવીને તેમના વાળનું દાન કરે છે. આ પ્રાચિન મંદિર પર મૂંડન કરાવવું એ જુની પરંપરા છે. દર વર્ષે હજારો કિલો વાળ આવી રીતે એકત્ર થાય છે.\nPrevious Previous post: મોટી બાણુંગારની બાલેશ્વર વિનય મંદિર હાઇસ્કુલ જિલ્લા કક્ષાએ દ્વિતીય સ્થાને\nNext Next post: આઇએસ સંપૂર્ણપણે નેસ્તનાબૂદઃ ટ્રમ્પનો દાવો


Mukesh Ambani: મુકેશ અંબાણીએ ખરીદી મોંઘીદાટ નવી બુલેટપ્રૂફ મર્સિડિઝ કાર, આવી છે ખાસિયતો - mukesh ambanis new bullet proof mercedes s600 guard car | I am Gujarat\nmukesh ambanis new bullet proof mercedes s600 guard car\nમુકેશ અંબાણીએ ખરીદી મોંઘીદાટ નવી બુલેટપ્રૂફ મર્સિડિઝ કાર, આવી છે ખાસિયતો\nYogesh Gajjar | I am Gujarat | Updated: 27 Aug 2020, 12:46:41 PM\nમુકેશ અંબાણીની આ નવી બુલેટ પ્રૂફ કારનો ઓર્ડર થોડા સમય પહેલા આપવામાં આવ્યો હતો. કંપની દ્વારા ડિલીવરી બાદ કારને તેમના ઘરની બહાર જોવામાં આવી હતી.\nમુકેશ અંબાણી દુનિયાના ટોપ 10 અને દેશના સૌથી ધનિક બિઝનેસ મેનમાંથી એક છે. સતત વધી રહેલા પોતાના બિઝનેસના કારણે તેઓ દુનિયાભરમાં જાણીતા બન્યા છે. એવામાં તેમની સુરક્ષાને પણ ખતરો વધવાની સંભાવના બની શકે છે. મુકેશ અંબાણીની સુરક્ષાને ધ્યાનમાં રાખતા તેમને તથા તેમના પરિવારને ઝેડ પ્લેસ સિક્યોરિટી મળેલી છે.જાણકારી મુજબ, આ સમયે મુકેશ અંબાણી પોતાની હાઈ સિક્યોરિટીવાળી બુલેટ પ્રૂફ કાર BMW 7-Series અને મર્સિડિઝ બેન્ઝ S-Class ગાર્ડમાં ટ્રાવેલ કરે છે. કદાચ પોતાની સુરક્ષાને ચુસ્ત કરવા માટે જ તેઓ પોતાના કાફલામાં સતત નવી-નવી બુલેટ પ્રૂફ કારોને સામેલ કરી રહ્યા છે. હવે તેમણે નવી બુલેટ પ્રૂફ કાર Mercedes S600 Guard ખરીદી છે. હાલમાં જ મર્સિડિઝ બેન્ઝની આ નવી કારને તેમના ઘરે ડિલીવર કરવામાં આવી હતી. કહેવાઈ રહ્યું છે કે આ કારનો ઓર્ડર થોડા સમય પહેલા આપવામાં આવ્યો હતો અને હવે કારને કસ્ટમાઈઝ કરીને તેની ડિલીવરી થઈ ગઈ છે.\nઘરની બહાર દેખાઈ નવી કાર\nઈન્ટાગ્રામ પર ઓટોમોબિલ આર્ડન્ટ નામના પેજે આ નવી કારની કેટલીક તસવીરો શેર કરી છે. જેમા તેમણે દાવો કર્યો છે કે નવી મર્સિડિઝ S600 Guardને મુકેશ અંબાણીના ઘરની બહાર સ્પોટ કરવામાં આવી હતી. માનવામાં આવી રહ્યું છે કે આ નવી કારને જલ્દી જ મુકેશ અંબાણીના કાફલામાં સામેલ કરવામાં આવશે. આ નવી કારની કિંમત વિશે હાલમાં કોઈ જાણકારી મળી શકી નથી. પરંતુ જાણકારોનું માનવું છે કે તેની કિંમત લગભગ 10 કરોડ રૂપિયા આસપાસ હશે.\nસિલ્વર કલરની લક્ઝુરિયસ કાર\nઆ પ્રકારની કાર્સની કિંમત કસ્ટમાઈજેશન વર્ક અને ગ્રાહકની ડિમાન્ડ પર નિર્ભર કરે છે. જેમ જેમ સુરક્ષાના ફીચર્સને વધારવામાં આવે છે, તેમ તેમ કારની કિંમત પણ વધતી જાય છે. મુકેશ અંબાણીની નવી મર્સિડિઝ S600 Guard જોવામાં રેગ્યુલર મોડલ જેવી જ છે, સિલ્વર કલરની આ કાર ખૂબ જ લક્ઝ્યુરિયસ છે. આ કાર Mercedes-Maybach S600 સિડાન કાર પર બેઝ્ડ છે અને તેમાં VR10 લેવનના સુરક્ષા ફીચર્સનો ઉપયોગ કરવામાં આવ્યો છે.\nખૂબ જ સુરક્ષિત છે કાર\nકહેવામાં આવી રહ્યું છે કે આ કાર ઓટોમેટિક હથિયારોના ભારે ગોળીબારની સાથે લગભગ2મીટર દૂરથી કરાયેલા 15 કિલોગ્રામ સુધીના TNT બ્લાસ્ટને પણ સરળતાથી સહન કરી શકે છે. આ ઉપરાંત તેમાં ઘણા આધુનિક ફીચર્સનો ઉપયોગ કરાયો છે. તેમાં પોલીકાર્બોનેટ કોટેડ વિન્ડો આપેલી છે. આ ઉપરાંત કારની બોડીને ખાસ પ્રકારના મજબૂત સ્ટીલથી તૈયાર કરવામાં આવી છે. એવામાં આ નવી કાર સુરક્ષાની દ્રષ્ટિએ ખૂબ જ ખાસ કહી શકાય.\nકારનું એન્જિન અને પાવર\nમુકેશ અંબાણીએ ખરીદેલી નવી મર્સિડિઝ બેન્ઝ S600 ગાર્ડના એન્જિનની વાત કરીએ તો આ કારમાં કંપનીએ 6.0 લીટરની ક્ષમતાનું V12 બાઈ ટર્બોચાર્જ પેટ્રોલ એન્જિન વાપર્યું છે. જે 523 બીએચપીનો દમદાર પાવર અને 850 એનએમનો ટોર્ક જનરેટ કરે છે. તેમાં7સ્પીડ ઓટોમેટિક ટ્રાન્સમિશન ગિયરબોક્સ શામેલ કરાયું છે. આ ઉપરાંત કારની વધુ એક ખાસિયત તે છે કે સસ્પેન્શનને કારમાં વજન મુજબ રિટ્યૂન કરી શકાય છે.\nભારતમાં છે આવી માત્ર અમુક કાર\nજોકે મુકેશ અંબાણી પોતાની જૂની બુલેટપ્રૂફ કારનો ઉપયોગ કરવાનું ચાલુ રાખી શકે છે. થોડા મહિનાઓ અગાઉ જ અંબાણી ગેરેજમાંથી 13 કરોડ રૂપિયાની રોલ્સ રોયસ ફેન્ટમ VIII રસ્તા પર જોવા મળી હતી. જોકે મર્સિડિઝ બેન્ઝ S600 ગાર્ડ તેનાથી કરતા પણ મોંઘી કાર છે કે નહીં તે તો જાણી શકાયું નથી, પણ એટલું ચોક્કસ છે કે તે ભારતમાં આ પ્રકારની અમુક કાર્સમાંથી એક છે.\nTVS જ્યુપિટરનું ZX Disc વેરિયન્ટ લૉન્ચ, હશે ખાસ સ્ટાર્ટ સિસ્ટમ આર્ટિકલ શો\nMukesh Ambani new car Mukesh Ambani Mercedes S600 Guard Mercedes Bullet proof car auto news\nWeb Title : mukesh ambanis new bullet proof mercedes s600 guard car


brother stabbed sister and mother vadodara video viral – News18 Gujarati\nવડોદરામાં ખેલાયો ખૂની ખેલ: ભાઇએ સગી બહેન અને માતાને જ માર્યા છરીના ઘા, વીડિયો વાયરલ\nઆ યુવક ફોરેન્સિક સાયન્સનો વિદ્યાર્થી છે\nVadodara Crime news: આ યુવક ફોરેન્સિક સાયન્સનો વિદ્યાર્થી છે. આ યુવકની માનસિક હાલત પણ સ્થિર નથી. બહેન અને માતા એટલી હદે ગભરાઇ ગયા છે કે તોઓ પોતાનું ઘર છોડીને જતા રહ્યા છે,\nLast Updated : June 22, 2022, 11:41 IST\nવડોદરા: રાજ્યમાં (Gujarat Crime news) ઘાતકી હત્યાની અનેક ઘટનાઓ સામે આવી રહી છે. ત્યારે વડોદરાના (Vadodara news) ખટંબામાં એક ભાઇએ સગી બહેન અને માતા પર ચપ્પુના ઘા માર્યા હતા. જેનો વીડિયો હાલ સોશિયલ મીડિયામાં વાયરલ (Vadodara viral news) થઇ રહ્યો છે. આ કાળજુ કંપાવનારી આ ઘટના 20 જૂનની હોવાનુ જણાવવામાં આવી રહ્યું છે. આ અંગે પુત્રની માતાએ જ તેની વિરુદ્ધ વરણામા પોલીસ સ્ટેશનમાં ફરિયાદ નોંધાવી છે. આધારભૂત સૂત્રો પાસેથી મળતી માહિતી પ્રમાણે, બહેન અને માતા એટલી હદે ગભરાઇ ગયા છે કે, તેઓ પોતાનું ઘર છોડીને દમણ જતા રહ્યાં છે. હાલ ઇજાગ્રસ્ત બહેનની દમણની હોસ્પિટલમાં સારવાર ચાલી રહી છે.\nઘરની બહાર રસ્તા પર આવીને કર્યા હુમલા\nઆ અંગે મળતી માહિતી પ્રમાણે, વડોદરાના ખટંબા ગામમાં ક્રિષ્ણા દર્શન વીલામાં આ ઘાતકી ઘટના બની છે. આ વાયરલ વીડિયોમાં દેખાઇ રહ્યુ છે કે, ફોરેન્સિક સાયન્સના વિદ્યાર્થીએ જ પોતાની સગી બહેન પર શાક સમારવાના ચપ્પાથી સાત જેટલા બહેરેમીપૂર્વક ઘા માર્યા હતા. આ બહેન પોતાના ઘરમાંથી બહાર દોડીને આવે છે. તેની પાછળ પાછળ તેનો ભાઇ પણ આવે છે. જે બાદ તે બહેનને બહેરેમીપૂર્વક મારે છે.\nયુવકે પાડોશી સામે કર્યા બિભત્સ ચેનચાળા\nજેથી તેમના પાડોશી પણ આવું ન કરવાનું કહે છે અને છોકરીને બચાવવાનો પ્રયાસ કરે છે. તો આ યુવાન તે મહિલાને પણ ડરાવે છે તેથી તે ફરીથી પોતાના ઘરમાં જતી રહે છે. જે બાદ ઉશ્કેરાયેલો યુવક તેના ઘરની બારી પર પણ ડોલ જેવું કાંઇક ફેંકે છે. આ દરમિયાન આસપાસના લોકો પણ બૂમાબૂમ કરે છે. ત્યારે આ યુવકે બિભત્સ ચેનચાળા પણ કર્યા હતા.\nઆ પણ વાંચો: જામનગર: યુવતીએ નશામાં ધૂત થઈને ગાળોની રમઝટ બોલાવી\nવડોદરામાં નિર્દયી ભાઈની કરતુત CCTVમાં કેદ\nખટંબામાં ભાઈએ જ બહેનને છરીના ઘા માર્યા\nક્રિષ્ણા દર્શન વીલામાં ભાઈની હરકતો CCTVમાં કેદ#Vadodara #Gujarat pic.twitter.com/6MWlKaPgIp\nયુવક માનસિક અસ્થિર\nમળતી માહિતી પ્રમાણે, આ યુવક ફોરેન્સિક સાયન્સનો વિદ્યાર્થી છે. આ યુવકની માનસિક હાલત પણ સ્થિર નથી. હાલ આ યુવકની સાયકોલોજીસ્ટ સાથે પૂછપરછ કરવામાં આવી રહી છે.\nTags: Crime news, ક્રાઇમ, ગુજરાત, વડોદરા સમાચાર


અર્થશાસ્ત્ર ઉચ્ચ શાળા - રશિયામાં અભ્યાસ અર્થશાસ્ત્ર\nઅર્થશાસ્ત્ર ઉચ્ચ શાળા\nઅર્થશાસ્ત્ર વિગતો હાઇ સ્કુલ\nમીતાક્ષરો : એચ.એસ.ઇ.\nસ્થાપના : 1992\nભૂલશો નહીં અર્થશાસ્ત્ર હાઇસ્કુલ ચર્ચા\nઅર્થશાસ્ત્ર હાઇ સ્કૂલમાં નોંધણી\nસતત રશિયા ટોચની યુનિવર્સિટીઓ તરીકે સ્થાન મેળવ્યું, આ અર્થશાસ્ત્ર ઉચ્ચ શાળા રશિયન શિક્ષણ એક નેતા છે અને અગ્રણી અર્થશાસ્ત્ર અને પૂર્વીય યુરોપ અને યુરેશિયા સામાજિક વિજ્ઞાનમાં યુનિવર્સિટીઓ પૈકી એક. ઝડપથી બે દાયકાઓમાં એક સારી પ્રસિદ્ધ સંશોધન યુનિવર્સિટી બની હોવાથી, એચ.એસ.ઇ. પોતે સિવાય સુયોજિત કરે છે તેના આંતરરાષ્ટ્રીય હાજરી અને સહકાર સાથે.\nઅર્થશાસ્ત્ર ફેકલ્ટી હાઇસ્કુલ, સંશોધકો, અને વિદ્યાર્થીઓ પર પ્રતિનિધિત્વ 50 દેશો, અને સર્વોચ્ચ શૈક્ષણિક ધોરણો જાળવવા માટે સમર્પિત હોય છે. અમારા નવા દત્તક માળખાકીય સુધારા આંતરરાષ્ટ્રીય માટે એચ.એસ.ઇ. માતાનો ડ્રાઇવ અને અમારી ફેકલ્ટી પ્રખ્યાત સંશોધન આધાર, સંશોધકો, અને વિદ્યાર્થીઓ.\nહવે ચાર કેમ્પસ સાથે ગતિશીલ યુનિવર્સિટી, એચ.એસ.ઇ. શ્રેષ્ઠ આંતરરાષ્ટ્રીય શિક્ષણ અને સંશોધન પદ્ધતિઓ સાથે રશિયન શિક્ષણ પરંપરાઓ સંયુક્ત એક નેતા છે. એચ.એસ.ઇ. ડોક્ટરલ અભ્યાસ ઉચ્ચતર માધ્યમિક શાળામાંથી બાકી શૈક્ષણિક કાર્યક્રમો આપે છે, આંતરરાષ્ટ્રીય ક્ષેત્રો સંખ્યાબંધ ટોચ વિભાગો અને સંશોધન કેન્દ્રો સાથે.\nસૈદ્ધાંતિક અર્થશાસ્ત્ર શાળા\nએપ્લાઇડ ઇકોનોમિક્સ શાળા\nઆંકડા અને ડેટા વિશ્લેષણ શાળા\nવિશ્વ અર્થશાસ્ત્ર અને આંતરરાષ્ટ્રીય બાબતો ફેકલ્ટી ઓફ\nવર્લ્ડ ઈકોનોમિ શાળા\nઇન્ટરનેશનલ અફેર્સ શાળા\nએશિયન સ્ટડીઝ શાળા\nવ્યાપાર અને મેનેજમેન્ટ ફેકલ્ટી\nબિઝનેસ એડમિનિસ્ટ્રેશન શાળા\nવ્યાપાર ઇન્ફોર્મેટિક્સ શાળા\nવ્યાપાર ઇન્ફોર્મેટિક્સ ઊંચા શાળા\nઇન્સ્ટિટ્યૂટ ઇનોવેશન મેનેજમેન્ટ\nલોજિસ્ટિક્સ માં તાલીમ ઇન્ટરનેશનલ સેન્ટર\nઇન્સ્ટિટ્યૂટ માહિતી ટેકનોલોજીના\nપ્રોજેક્ટ મેનેજમેન્ટ ઊંચા શાળા\nઇન્સ્ટિટ્યૂટ કોમ્યુનિકેશન મેનેજમેન્ટ\nમાર્કેટિંગ અને બિઝનેસ ડેવલપમેન્ટ ઉચ્ચ શાળા\nવહીવટ અને બિઝનેસ ઇન્ટરનેશનલ ઇન્સ્ટિટ્યૂટ\nકમ્પ્યુટર સાયન્સ ફેકલ્ટી\nસોફ્ટવેર એન્જિનિયરીંગ શાળા\nડેટા એનાલિસિસ અને આર્ટિફિશ્યલ ઇન્ટેલિજન્સ શાળા\nમોટા ડેટા અને માહિતી પુનઃપ્રાપ્તિ શાળા\nઈલેક્ટ્રોનિક્સ અને ગણિતના મોસ્કો સ્ટેટ ઇન્સ્ટિટ્યુટ\nકોમ્યુનિકેશન્સ ફેકલ્ટી, મીડિયા અને ડિઝાઇન\nમીડિયા કોમ્યુનિકેશન શાળા\nઈન્ટિગ્રેટેડ કોમ્યુનિકેશન્સ શાળા\nકલ્ચરલ સ્ટડીઝ શાળા\nફોરેન લેન્ગ્વેજીસ શાળા\nજાહેર વહીવટ શાળા\nઇન્સ્ટિટ્યૂટ ઓફ એજ્યુકેશન\nઇન્સ્ટિટ્યૂટ ડેમોગ્રાફી ઓફ\nપબ્લિક પોલિસી ડિપાર્ટમેન્ટ\nશહેરી અભ્યાસ અને આયોજન ગ્રેજ્યુએટ સ્કૂલ\nમેનેજમેન્ટ ગ્રેજ્યુએટ સ્કૂલ\nજ્યુરિસપ્રુડેન્સ ઉચ્ચ શાળા\nસતત વ્યવસાયિક શિક્ષણ GASIS ઇન્સ્ટિટ્યૂટ\nA.B. રાજ્ય અને સ્થાનિક પ્રાપ્તિ મેનેજમેન્ટ માટે Soloviev ઇન્સ્ટિટ્યૂટ\nઇન્સ્ટિટ્યૂટ વ્યવસાયિક રિટ્રેનિંગ ના\nસ્ટેટિસ્ટિકલ શિક્ષણ ઇન્ટરનેશનલ ઇન્સ્ટિટ્યૂટ\nઇન્સ્ટિટ્યૂટ સ્ટેટિસ્ટિકલ સ્ટડીઝ એન્ડ નોલેજ અર્થશાસ્ત્ર માટે\nએચ.એસ.ઇ. નવેમ્બરના રોજ સ્થાપના કરવામાં આવી હતી 27, 1992, યેવગેની યાસિન દ્વારા, યારોસ્લેવ છે .Kuzminov, Revold Entov, Oleg Ananyin અને Rustem Nureev. આ સ્થાપકો સારી રશિયન અર્થશાસ્ત્રીઓ જે બજાર સુધારા માનતા જાણીતા હતા અને એચ.એસ.ઇ. નવી રશિયન સુધારાવાદી સરકાર યોજનાઓ આધાર આપવા માટે સ્થાપના કરવામાં આવી હતી. ખૂબ શરૂઆતથી, એચ.એસ.ઇ. યુરોપિયન કમ્યુનિટી TACIS કાર્યક્રમ હેઠળ સાધનો લાભ કરવા સક્ષમ હતી.\nએચ.એસ.ઇ. અર્થશાસ્ત્ર રશિયન બિઝનેસ સમુદાય તાલીમ રિન્યૂ કરવાનો. સોવિયેત યુનિયન રાજકીય અર્થતંત્ર શિક્ષણ માર્ક્સવાદી વિચારધારા દ્વારા પ્રભુત્વ જમાવ્યું હતું અને આંતરરાષ્ટ્રીય માપદંડોને ન શકે. 1980 ના દાયકાના મધ્ય Kouzminov પ્રતિ, Ents, Nureev અને Ananyin ગણિતમાં નવા અભ્યાસક્રમો પરિચય, અર્થશાસ્ત્ર અને અગ્રણી રશિયન યુનિવર્સિટીઓમાં આંકડા. બાદમાં જે વિદ્યાર્થીઓ આ કોર્સ હાજરી આપી કેટલાક એચ.એસ.ઇ. પાંજરામાં બન્યા. આમ છતાં, અર્થશાસ્ત્ર માં સોવિયેત શિક્ષણ બજાર ધોરણો પ્રતિબિંબિત નથી માનવામાં આવતું હતું અને સામાજિક વિજ્ઞાનમાં શિક્ષણ એક નવા પ્રકારની નવી રશિયન વૈજ્ઞાનિકોએ બનાવવા માટે જરૂરી હતી, અધિકારીઓ અને ઉદ્યોગપતિઓ બજાર અર્થતંત્ર સમજી. માં 1991 રશિયન સરકારે ટેકો સાથે નવા યુનિવર્સિટી સ્થાપના કરવામાં આવી હતી. આજે યુનિવર્સિટી ગણિત જેવા વિસ્તારોમાં વિસ્તૃત કરવા માટે ચાલુ રહે છે, ફિલસૂફી, અને રાજકીય અભ્યાસ અને ડિઝાઇન.\nમાં 1995 એચ.એસ.ઇ. યુનિવર્સિટી દરજ્જો આપવામાં આવ્યો હતો. અગ્રણી યુરોપિયન યુનિવર્સિટીઓ સાથે સહકાર, આવા ઇરેસ્મુસ યુનિવર્સિટી રોટ્ટેરડેમ કારણ કે, યુનિવર્સિટી પોરિસ હું સર્વદેવ-સોરબોન, અને અર્થશાસ્ત્ર અને પોલિટીકલ સાયન્સ વિભાગના લન્ડન સ્કુલ, તે અર્થશાસ્ત્ર ક્ષેત્રે રશિયા અગ્રણી યુનિવર્સિટી તરીકે પોતે સ્થાપના, સામાજિક અને રાજકીય વિજ્ઞાન. એચ.એસ.ઇ. રશિયા ટોચની ત્રણ સૌથી લોકપ્રિય અને પ્રતિષ્ઠિત યુનિવર્સિટીઓ વચ્ચે ક્રમ આપવામાં આવ્યો છે (યુએસસી – MGIMO – એચ.એસ.ઇ.).\nમાં 2003 એચ.એસ.ઇ. યુરોપિયન યુનિવર્સિટી એસોસિયેશન ઓફ સભ્ય બન્યા (યુએસએ) અને હાયર એજ્યુકેશનની સંસ્થાકીય મેનેજમેન્ટ જોડાયા (IMHE) આર્થિક સહકાર અને વિકાસ માટે સંગઠન કાર્યક્રમ (ઓઇસીડી). યુનિવર્સિટી સક્રિય યુએસએ અને IMHE પ્રોજેક્ટમાં ભાગ લે છે, યુનિવર્સિટી કાર્યક્રમો ગુણવત્તા વધારવા ધ્યાનમાં રાખીને, સંશોધન અને શાસન. માં 2004 તે એક આંતરરાષ્ટ્રીયકરણ ગુણવત્તા સમીક્ષા હાથ ધરવામાં સંશોધન અને વ્યવસ્થાપન પર ગુણવત્તા સંસ્કૃતિ નેટવર્ક કામ કરવાનું શરૂ કર્યું.\nયુનિવર્સિટીની સ્થાપના કરી હતી અને જાળવી રાખ્યું છે આંતરરાષ્ટ્રીય સંશોધન અને અર્થશાસ્ત્ર લન્ડન સ્કુલ ઓફ સહિત શૈક્ષણિક સંસ્થાઓ સાથે જોડાણ, ઇરેસ્મુસ યુનિવર્સિટી રોટ્ટેરડેમ, DAAD અને અન્ય ઘણા લોકો.\nતમે કરવા માંગો છો અર્થશાસ્ત્ર હાઇસ્કુલ ચર્ચા ? કોઈપણ પ્રશ્ન, ટિપ્પણીઓ અથવા સમીક્ષા\nનકશા પર અર્થશાસ્ત્ર હાઇસ્કુલ\nફોટા: અર્થશાસ્ત્ર ઉચ્ચ શાળા સત્તાવાર ફેસબુક\nઅર્થશાસ્ત્ર સમીક્ષાઓના હાઇસ્કુલ\nઅર્થશાસ્ત્ર હાઈસ્કૂલ ચર્ચા કરવા જોડાઓ.\nરશિયા ઓફ કેમિકલ ટેકનોલોજી યુનિવર્સિટી મોસ્કો


SARS-CoV-2 વાયરસ Omicron ના નવા સ્વરૂપથી કોરોના વાયરસ રોગચાળાની ત્રીજી લહેર ફેબ્રુઆરીમાં તેની ટોચ પર પહોંચી શકે છે, જ્યારે દેશમાં દરરોજ એક લાખથી વધુ કેસ નોંધાય તેવી શક્યતા છે. કોવિડ-19ના ગાણિતિક અનુમાનમાં સામેલ ઇન્ડિયન ઇન્સ્ટિટ્યૂટ ઑફ ટેક્નોલોજીના વૈજ્ઞાનિક મનિન્દ્ર અગ્રવાલે આ વાત કહી છે. તેમણે કહ્યું કે નવા અંદાજમાં ભારતમાં ઓમિક્રોન કેસોને એક પરિબળ તરીકે સામેલ કરવામાં આવ્યા છે.\nઅગ્રવાલે કહ્યું, ‘નવી પેટર્ન સાથે, અમારો વર્તમાન અંદાજ છે કે ત્રીજી લહેર ફેબ્રુઆરી સુધીમાં દેશમાં ત્રાટકી શકે છે પરંતુ તે બીજી તરંગ કરતાં હળવી હશે. અત્યાર સુધી આપણે જોયું છે કે ઓમિક્રોનથી થતા ચેપની તીવ્રતા ડેલ્ટા સ્વરૂપ જેવી નથી. જો કે, તેમણે કહ્યું કે દક્ષિણ આફ્રિકામાં જે કેસ સામે આવ્યા છે તેની નજીકથી નજર રાખવામાં આવી રહી છે, જ્યાં આ નવા સ્વરૂપના ઘણા કેસ નોંધાયા છે. અગ્રવાલે કહ્યું કે હાલમાં દક્ષિણ આફ્રિકામાં ચેપને કારણે હોસ્પિટલમાં દાખલ થવાના દરમાં કોઈ વધારો થયો નથી.\nવૈજ્ઞાનિકે કહ્યું કે વાયરસ અને હોસ્પિટલમાં દાખલ થવાના દરો અંગેનો નવો ડેટા પરિસ્થિતિનું વધુ સ્પષ્ટ ચિત્ર આપશે. અગ્રવાલે જણાવ્યું હતું કે, ‘નવા સ્વરૂપમાં વધુ ચેપ લાગે છે પરંતુ તેની ગંભીરતા ડેલ્ટા સ્વરૂપ તરીકે જોવામાં આવી નથી. તેમણે કહ્યું કે ડેલ્ટા સ્વરૂપના પ્રસાર દરમિયાન જોવા મળ્યું હતું તેમ, હળવા પ્રતિબંધિત લોકડાઉન (રાત્રિ કર્ફ્યુ, ભીડ પર પ્રતિબંધ) ચેપના ફેલાવાને ઘટાડી શકે છે અને કેસોની સંખ્યા ઓછી રાખી શકે છે.


*શનિવારથી રાજ્યમાં વરસાદનું જોર ઘટશે, અત્યાર સુધી 87% વરસાદ* - LIVE CRIME NEWS\nહવામાન વિભાગના કહેવા પ્રમાણે વરસાદી સિસ્ટમ હજુ સક્રિય હોવાથી દક્ષિણ રાજસ્થાન અને ઉત્તર ગુજરાતમાં તેની અસર જોવા મળશે. જોકે, ધીમે ધીમે વરસાદની તીવ્રતામાં ઘટાડો નોંધાશે. આ વચ્ચે ઉત્તર ગુજરાતમાં વરસાદ ચાલુ રહેશે. શનિવારથી ચાર દિવસ સુધી રાજ્યમાં વરસાદનું જોર ઘટશે. આંકડાઓ તપાસમાં આવે તો આ વર્ષે અત્યાર સુધી રાજ્યમાં 87 ટકા વરસાદ પડી ચુક્યો છે. રાજ્યમાં ચોમાસાને વિદાયના હજી 45 દિવસ બાકી છે ત્યારે આ વર્ષે રાજ્યમાં 100 ટકા વરસાદ પડશે તેવી આશા વ્યક્ત કરવામાં આવી છે. દક્ષિણ ગુજરાત બાદ રાજ્યમાં તબક્કાવાર દરેક વિસ્તારોમાં સારો વરસાદ પડ્યો છે.\n*શુક્રવારે ઉત્તર ગુજરાતમાં વરસાદ*\n*શુક્રવારે ઉત્તર ગુજરાતના અરવલ્લી,* બનાસકાંઠા, પાટણ, સાબરકાંઠા, મહેસાણા જિલ્લામાં વરસાદ નોંધાયો છે. હવામાન વિભાગની આગાહી પ્રમાણે શનિવારે ઉત્તર ગુજરાતની સાથે સાથે રાજ્યના બીજા સ્થળોએ પણ છૂટોછવાયો વરસાદ પડશે.\nઅરવલ્લી* ગુરુવારે અને શુક્રવારે પડેલા વરસાદ બાદ શામળાજીના મોટા કંથારીયા પાસે નાદરી નદીમાં ઘોડાપૂર આવ્યા છે. જે બાદ નાદરી શાળાના બાળકોને ખભે ઊંચકીને નદી પાર કરાવવામાં આવી હતી. રાજસ્થાન તરફથી તેજ પાણીનો પ્રવાહ આવતા નદી પરનો કોઝવે ફરી ધોવાઇ ગયો છે. જ્યારે ભિલોડાના વાઘેશ્વરી પાસેનો કોઝવે પણ ધોવાયો છે. વાઘેશ્વરીકંપા, કણજીદરા ગામોને જોડતા કોઝવેમાં ભંગાણ પડતા ભિલોડા સાથે ચાર ગામનો સંપર્ક કપાયો છે.


સૂરીનામ ગણરાજ્યના રાષ્ટ્રપ્રુમખ ચંદ્રિકાપ્રસાદ સંતોષી ગણ તંત્ર દિવસે વિદેશી મુખ્ય અતિથિ બની શકે છે – Evergreen News India\nસૂરીનામ ગણરાજ્યના રાષ્ટ્રપ્રુમખ ચંદ્રિકાપ્રસાદ સંતોષી ગણ તંત્ર દિવસે વિદેશી મુખ્ય અતિથિ બની શકે છે\nJanuary 10, 2021 .\nકોરોના મહામારીનો પ્રકોપ ઘર આંગણે વકરતા બ્રિટનના વડાપ્રધાન (UK PM) બોરિસ જોનસને (Boris Jonson) 26મી જાન્યુઆરીએ ગણતતંત્ર દિવસ (Republic Day) પર ભારતની મુલાકાતને રદ્દ કરી દીધી હતી. જેથી મોદી સરકાર સામે ગણતંત્ર પરેડમાં હાજર રાખવાના પડકાર ઉભો થયો હતો. જોકે 20 દિવસ જેટલા ટુંકા ગાળામાં મોદી સરકારે આ પ્રશ્નનો હલ પણ શોધી લીધો છે.\n26મી જાન્યુઆરીએ સૂરીનામ (Suriname) ગણરાજ્યના રાષ્ટ્રપ્રુમખ ચંદ્રિકાપ્રસાદ સંતોષી ભારતના ગણતંત્ર દિવસ પરેડમાં મુખ્ય અતિથિ હશે તેમ સૂત્રોનું કહેવું છે. સૂત્રોના જણાવ્યા પ્રમાણે ભારતીય મૂળના સંતોષી રાજપથ પરેડમાં સામેલ થશે.\nબ્રિટનના વડાપ્રધાન બોરિસ જોનસને બ્રિટનમાં કોરોના વાયરસના નવા સ્ટ્રેનથી વધેલા પ્રકોપને કારણે તેઓએ પોતાની ભારત યાત્રા રદ કરી દીધી હતી. ત્યારબાદ ભારત સરકાર તરફથી સૂરીનામના રાષ્ટ્રપ્રમુખને આમંત્રણ મોકલવામાં આવ્યું હતું, જેને તેમણે સહર્ષ સ્વીકારી લીધું છે.\nસૂરીનામના રાષ્ટ્રપ્રમુખ ચંદ્રિકાપ્રસાદ સંતોખીએ આ પહેલા શનિવારે પ્રવાસી ભારતીય દિવસના કાર્યક્રમમાં પણ સામેલ થયા હતા. જ્યાં તેઓએ પોતાના દેશ અને ભારતની વચ્ચે લોકોની મુક્ત અવર-જવર માટે એક પ્રસ્તાવ આપ્યો હતો. તેની સાથે જ તેઓએ દ્વીપક્ષીય વ્યાપાર અને સાંસ્કૃતિક સંબંધોને મજબૂત કરવાનું સમર્થન કર્યું.\n← INCOME TAX RETURN : આવકવેરા વિભાગની કરદાતાઓને ચેતવણી, છેલ્લી તક ગુમાવશો નહીં\nગુજરાતમાં બર્ડફ્લૂ : મરેલા પક્ષીનો રિપોર્ટ પોઝિટિવ →\nTotal Visit : 43132\nTotal Hits : 329465


3 વાગ્યા પહેલાં અલ્પેશને નહીં છોડાય તો રાજ્યની સ્થિતિ બગડશે, પાસનો હોબાળો - GSTV\nHome » News » 3 વાગ્યા પહેલાં અલ્પેશને નહીં છોડાય તો રાજ્યની સ્થિતિ બગડશે, પાસનો હોબાળો\n3 વાગ્યા પહેલાં અલ્પેશને નહીં છોડાય તો રાજ્યની સ્થિતિ બગડશે, પાસનો હોબાળો\nસુરતમાં અલ્પેશ કથિરિયાની અટકાયતનો મામલો વિવાદ પકડી રહ્યો છે. પોલીસના ઉચ્ચ અધિકારીઓ વરાછા પોલીસ સ્ટેશનમાં પહોંચ્યા છે. પાસે વરાછા પોલીસ સ્ટેશને હોબાળો કરતાં આ મામલો વધુ વકરે તેવી સંભાવના છે. પાસના પ્રવક્તા આ મામલે મીડિયામાં પોતાના નિવેદનો આપી રહ્યાં છે.\nસુરતના પાસ કન્વીનર અલ્પેશ કથીરિયાની ધરપકડને લઈને પાસ ઉગ્ર દેખાવો કરવાની જાહેરાત કરી છે. અલ્પેશ કથીરિયાને ટ્રાફિક પોલીસ સાથે માથાકૂટ થયા બાદ હોબાળો થયો હતો અને પીઆઈને ધમકી આપી હોવાના આરોપસર અલ્પેશ કથીરિયાની પોલીસે ધરપકડ કરી હતી. અલ્પેશ કથીરિયાની ધરપકડ બાદ વરાછા પોલીસ મથકે પાસ કાર્યકરો પહોંચ્યા હતા અને હંગામો કરતા 10થી વધુ પાસ કાર્યકરોની પોલીસે અટકાયત કરી છે. પાસ કાર્યકરોની અટકાયત અને અલ્પેશની ધરપકડ બાદ પાસે ઉગ્ર દેખાવો કરવાની જાહેરાત કરી છે. ગીતાબેન પટેલે જણાવ્યું હતું કે, પોલીસે ગુંડાઓની જેવું વર્તન કર્યું છે. પોલીસ અટકાયત કરી શકે છે પણ આ પ્રકારનું વર્તન યોગ્ય ન હોવાનું જણાવ્યું છે.\nપીઆઇને ધમકી આપવાના આરોપસર કરાઈ ધરપકડ\nટ્રાફિક પોલીસ સાથે માથાકૂટ બાદ હોબાળો\n10થી વધુ પાસના કાર્યકરોની પોલીસે કરી અટકાયત\nવરાઠા પોલીસ મથક બહાર પાસ કાર્યકારોનો હોબાળો\nપાસ ઉગ્ર દેખાવો કરશે\n3 વાગ્યા પહેલાં અલ્પેશને નહીં છોડાય તો રાજ્યની સ્થિતિ બગડશે તેવી અપાઈ ધમકી\nપોલીસ ગુંડાની જેમ કોલર પકડી અલ્પેશને ઢસડીને લઈ ગઈ હોવાનો પાસનો આક્ષેપ\nવરાછા પોલીસ મથક બહાર પાસનો હોબાળો\nવરાછા પોલીસ મથક બહાર પાસ કાર્યકરો નો હોબાળો મચાવ્યો છે. ટ્રાફિક પોલીસ સાથે માથાકૂટ બાદ હોબાળો થયો છે. આ કેસમાં પોલીસે 10 કાર્યકરોની ધરપકડ કરી છે. વરાછા પોલીસ મથકના પીઆઇ દ્વારા કોલર પકડી લોક – અપમાં લઇ જવામાં આવ્યો છે. અલ્પેશ દ્વારા આરોપ લગાવાયો છે કે તેને લાફો મરાયો છે. જેનો કોલર પકડીને પોલીસે જેલમાં ધકેલી દેવાયો છે. આ મામલા બાદ વરાછા પોલીસ મથકમાં પાસે હોબાળો મચાવ્યો છે. પાસે ઉગ્ર જવાબ આપવાનો નિર્ણય લીધો છે. પોલીસે આ પ્રકરણમાં 10 કાર્યકરોની અટકાયત કરી છે. પાસ આ બાબતે ઉગ્ર દેખાવો કરી રહી છે. પાસે ધમકી આપી છે કે,3વાગ્યા સુધી અલ્પેશ પટેલને છોડી દેવામાં નહીં આવે તો આશ્વર્યજનક કાર્યક્રમો આપવામાં આવશે.\nઘટના બાદ પોલીસના ઉચ્ચ પોલીસકર્મીઓ વરાછા પોલીસ સ્ટેશને પહોંચી ગયા છે. અા પ્રકરણમાં પાસના પ્રવક્તા નીખીલ સવાણીએ પાસના કન્વીનર અલ્પેશ પટેલને કોલર પકડી માર મારવાની ઔકાત નથી ત્યાં સુધીની પોલીસને ધમકી આપી છે. આ પ્રકરણમાં સુરતમાં હોબાળો થવાની સંભાવનાને પગલે પોલીસ પણ એલર્ટ બની ગઈ છે.\nAlpesh KathiriaPASSSurat Police\nસુરતમાં અલ્પેશ કથિરિયાની અટકાયત, પોલીસની ઔકાત ન હોવાની પાસની ધમકી\nસાસુએ જમાઈને ગુપ્તાંગ પર એવી મારી લાત કે યમલોક પહોંચાડી દીધો, દીકરી બની વિધવા


સ્માર્ટ કૉન્ટેક્ટ લેન્સઃ આંસુથી ખબર પડશે હાર્ટ તેમજ બ્લડ શુગરનો હાલ, પાંપણ ઝપકાવતા જ થઈ જશે ઝૂમ - जन मन INDIA\nબ્લડ શુગરના રિપોર્ટ માટે હવે તમારે લોહીના સેમ્પલ આપવાની જરૂર નહીં પડે. હવે વૈજ્ઞાનિકોએ એક એવા સ્માર્ટ કૉન્ટેક્ટ લેન્સ તૈયાર કર્યા છે જે આંસુઓના રીડિંગથી બ્લડ શુગર અને હાર્ટની બીમારી વિશે જાણકારી આપી દેશે. લેન્સના સેન્સરતી કોમ્પ્યુટરમાં સીધી રીતે ડાટા ટ્રાન્સફર થશે અને તે પણ વાયરલેસ રીતે.\nઅમેરિકા, બ્રિટેન અને ચીનના શોધકર્તાઓએ એક કમાલનો સ્માર્ટ કૉન્ટેક્ટ લેન્સ બનાવ્યો છે. તેને લગાવ્યા બાદ તમે તમારી બીમારીઓ પર નજર રાખી શકશો. આ કૉન્ટેક્ટ લેન્સ આંસુઓની મદદથી શરીરમાં બ્લડ શુગર લેવલની તપાસ કરશે અને તમને એલર્ટ કરશે.\nલેન્સ બનાવનારી ટીમના સભ્ય પ્રોફેસર યૂનલૉન્ગ ઝાઓના જણાવ્યા પ્રમાણે આ સ્માર્ટ લેન્સ આંખોની રોશની વધારવાની સાથે બીમારીઓ વિશે પણ જાણકારી આપશે.\nઆ લેન્સ આંસુઓમાં રહેલા બ્લડ શુગર લેવને પહેલા ચેક કરે છે અને ત્યાર બાદ તે ડાટાને વાયરલેસ રીતે કોમ્પ્યુટરમાં મોકલે છે. ત્યાર બાદ કોમ્પ્યુટર પર જોઈ શકાશે કે શુગર અને હાર્ટની બીમારી કેટલી ખતરનાક છે.\nરિસર્ચમાં સામેલ હાર્વર્ડ યૂનિવર્સિટીના પ્રોફેસર શિકી ગુઓનું કહેવું છે કે આ લેન્સ ઘણો પાતળો છે. બે લેન્સો વચ્ચે એક સેન્સર અને એક સર્કિટ લગાવવામાં આવ્યું છે. આ સેન્સર્સથી સંપર્કમાં જેવા આંસુ આવે છે તો સેન્સર સર્કિટની મદદથી કોમ્પ્યુટરમાં ડાટા મોકલે છે. આ લેન્સમાં માઈક્રોચિપનો પણ ઉપયોગ કરવામાં આવ્યો છે.\nમોટી વાત એ છે કે આ લેન્સમાં ઝૂમ ઈન અને ઝૂમ આઉટની પણ સુવિધા આપવામાં આવી છે. ઉદાહરણ તરીકે જો કોઈ ચીજને તમે ઝૂમ કરીને જોવા માંગો છો તો તમારે એકવાર પાંપણો ઝપકાવવી પડશે.\nઆ લેન્સમાં નાઈટ વિઝન પણ છે એટલે તમે રાત્રે પણ જોઈ શકશો. અમેરિકાના સ્ટાર્ટઅપ મોઝો વિઝને કહ્યું છે કે આ વર્ષના અંત સુધીમાં સ્માર્ટ લેન્સનો પ્રોટોટાઈપ લૉન્ચ કરશે.\nગુજરાતમાં કોરોનાએ તમામ હથિયાર હેઠા મુક્યાં, અનેક જિલ્લાઓમાં દિવસોથી એક પણ કેસ નહી


સનીની દીકરી નિશા પિતાને જોઇ એવી વળગી પડી કે જાણે જન્મોથી દૂર, વિડીયો વાયરલ | Avadhtimes\nHome મનોરંજન સનીની દીકરી નિશા પિતાને જોઇ એવી વળગી પડી કે જાણે જન્મોથી દૂર,...\nસનીની દીકરી નિશા પિતાને જોઇ એવી વળગી પડી કે જાણે જન્મોથી દૂર, વિડીયો વાયરલ\nસની લિયોનીની દીકરી નિશા કૌરનો એક સૌથી પ્રેમાળ વીડિયો અત્યારે ઇન્ટરનેટ પર વાયરલ થઇ રહૃાો છે. આ વીડિયો એરપોર્ટનો છે. જ્યાં નિશા પોતાના પપ્પા ડેનિયલ વેબરને જોઇ દોડીને ગળે વળગી જાય છે. આ દરમ્યાન પાછળ સની લિયોનીના બંને દીકરા નોહ અને અશરનું એક્સાઇમેંટ પણ જોવા જેવું હોય છે. સની લિયોની ‘એમટીવી સ્પિલ્ટસવિલા ૧૩નું શુટિંગ કેરળમાં કરી રહી હતી અને સાંજે મુંબઇ પાછી આવી. ત્યારબાદ એરપોર્ટ પર જે નજારો જોવા મળ્યો તે પાપારાઝીઓએ કેમેરામાં કેદ કરી લીધો. સનીની સાથે તેના ત્રણ બાળકો પણ શુટિંગમાં સાથે ગયા હતા. સનીનો પતિ ડેનિયલ પહેલેથી જ એરપોર્ટ પર પોતાના ફેમિલીની પાછા ફરવાની રાહ જોઇ રહૃાો હતો.\nપપ્પા-દીકરીનો આ વીડિયો ઇન્ટરનેટ પર ફેન્સના ખૂબ દિલ જીતી રહૃાું છે. ડેનિયલ પોતાના બાળકોને ગળે લગાવા માટે ઘૂંટણિયે બેસી જાય છે અને પછી ત્રણેય બાળકો તેની તરફ દોડી પડે છે. આ વીડિયોમાં પપ્પા ડેનિયલને જોઇ નિશા સૌથી ઝડપથી દોડવા લાગે છે અને પપ્પાને ગળે લગાવીને ખુશીથી ઉછળી પડે છે. પાછળ નિશાના બંને ભાઇ પણ પોતાના પિતા ડેનિયલને ગળે લાગે છે. નિશાની ખુશી એવી છે કે દરેક લોકોના દિલ જીતી લે છે. વીડિયોના અંતમાં ડેનિયલ અને સની લિયોની માસ્ક ઉતારીને એકબીજાને કિસ કરતાં દેખાય છે.\nફેન્સ નિશા અને ડેનિયલના આ વીડિયો પર ખૂબ કોમેન્ટ કરી રહૃાા છે. કોઇ તેને અનકંડિશનલ અને સાચ્ચો પ્રેમ કહૃાો તો કોઇએ સની લિયોની અને ડેનિયલ દ્વારા બાળકીને દત્તક લીધાના વખાણ કર્યા. આપને જણાવી દઇએ કે ૨૦૧૭માં સની લિયોની અને તેના પતિ ડેનિયલ વેબરે નિશાને લાતૂર (મહારાષ્ટ્ર)ના ચાઇલ્ડ હોમમાંથી દત્તક લીધી હતી. જ્યારે નોહ અને અશર સરોગેસીથી જન્મયા છે. સની અને ડેનિયલ પોતાના ત્રણ બાળકોની સાથે ખુશાલ િંજદગીને એન્જોય કરી રહૃાા છે.


મંદી છતાં ભારતમાં અરબપતિઓની સંખ્યા વધી | India tops BRICS in super-rich membership - Gujarati Oneindia\n| Updated: Tuesday, February 3, 2015, 11:18 [IST]\nનવી દિલ્હી, 11 સપ્ટેમ્બર: આર્થિક મંદી છતાં બ્રિક્સ સભ્યો (બ્રાજીલ, રૂસ, ભારત અને ચીન)માં ભારતના એક અનોખો રેકોર્ડ સ્થાપ્યો છે. ગત એક વર્ષમાં અહીં અરબપતિઓની સંખ્યા સૌથી વધી છે. હવે દેશમાં અરબપતિઓની સંખ્યા વધીને 7,850 થઇ ગઇ છે. એક સ્ટડીમાં આ વાતનો ખુલાસો થયો છે.\nઆ સ્ટડી તે લોકોના આધારે કરવામાં આવ્યો જેમની પાસે3કરોડ ડોલર અથવા તેનાથી વધુ નેટ વેલ્યું પ્રોપર્ટી છે. આ અરબપતિની સંપત્તિમાં પબ્લિક અને પ્રાઇવેટ કંપનીઓના શેર, ઘરમાં રોકાણ, આર્ટ કલેકશન, એરક્રાફ્ટ અને રોકડ સહિત કેટલાક એસેટ્સ સામેલ છે. આટલું જ નહી, ભારતમાં વિશ્વભરમાં સૌથી વધુ 1,250 મહિલાઓ અરબપતિ છે જેની જોઇન્ટ પ્રોપટી 95 અરબ ડોલર છે.\nસંપત્તિ વિશે ગ્લોબલ લેવલ પર માહિતી પુરી પાડનાર કંપની વેલ્થ-એક્સના રિપોર્ટ અનુસાર, ભારતમાં 7,850 અરબપતિ છે જેમની કુલ સંપત્તિ 935 અરબ ડોલર છે. વેલ્થ એક્સના રિપોર્ટમાં કહેવામાં આવ્યું હતું, વસ્તીમાં 1.6 ટકાના વધારા છતાં ભારતમાં બ્રિક્સના અન્ય દેશોના મુકાબલે ગત 12 મહિનામાં સૌથી વધુ 120 અરબપતિ બન્યા છે.\nbrics superrich economic ભારત બ્રિક્સ અરબપતિ આર્થિક\nNotwithstanding the continuing economic gloom, India has recorded the largest increase in its Ultra-High Net worth Individual (HNIW) club among the BRICS nations in the last one year, withatotal of 7,850 super rich people in the country,areport says.


મિથુન ચક્રવર્તી પાસે છે ભારત ની આ5પ્રખ્યાત અને લક્ઝરી હોટેલ, તેઓ દર વર્ષે કમાય છે કરોડો રૂપિયા\nહિન્દી સિનેમા ના દિગ્ગજ અને પ્રખ્યાત કલાકારો ની યાદી માં મિથુન ચક્રવર્તી નું નામ સામેલ છે. પોતાની અભિનય કારકિર્દી દરમિયાન, આ અભિનેતા એ ઘણી સુપરહિટ ફિલ્મોમાં દમદાર અભિનય કરીને લાખો દર્શકોના દિલો પર રાજ કર્યું છે. મોટા પડદા પર, દર્શકો તેની એક્ટિંગ ને ખૂબ પસંદ કરે છે, મિથુન ચક્રવર્તી ને ડિસ્કો ડાન્સર તરીકે પણ ઓળખવા માં આવે છે. અભિનેતા પાસે આજે સંપત્તિ અને ખ્યાતિ ની કોઈ કમી નથી અને અભિનેતા ને ખૂબ જ વૈભવી જીવન જીવવા નું પસંદ છે અને જો આપણે અભિનેતા ની સંપત્તિ ની વાત કરીએ તો તે 40 મિલિયન ડોલર ની સંપત્તિ નો માલિક છે જે ભારતીય રૂપિયા માં 250 કરોડ થાય છે.\nમાહિતી માટે, અમે બધા લોકો ને જણાવી દઈએ કે મિથુન ચક્રવર્તી ખૂબ જ વૈભવી જીવનશૈલી જીવે છે, તેમની પાસે દુનિયામાં અપાર સંપત્તિ છે જેથી તેઓ સુખ-સુવિધાઓ થી ભરપૂર જીવન જીવી રહ્યા છે. પરંતુ જો આપણે મિથુન ચક્રવર્તી ના કરિયરના શરૂઆતના દિવસોની વાત કરીએ તો તેણે પોતાના જીવનમાં ઘણી મુશ્કેલીઓ નો સામનો કર્યો છે, પરંતુ તે પછી પણ અભિનેતાએ સફળતાના શિખરોને સ્પર્શ કર્યો છે. આજે આ અભિનેતાનું નામ હિન્દી સિનેમા જગતના સૌથી અમીર કલાકારોની યાદીમાં સામેલ છે.\nજેમ કે તમે બધા જાણો છો કે મિથુન ચક્રવર્તી ની કમાણી અભિનય માંથી આવે છે પરંતુ તેની મુખ્ય આવક ઉટી માં આવેલી તેની લક્ઝરી હોટલ માંથી આવે છે જેમાંથી કલાકારો ઘણી કમાણી કરે છે. મીડિયા રિપોર્ટ્સ અનુસાર, મિથુન ચક્રવર્તીનો બિઝનેસ લગભગ અઢીસો કરોડ રૂપિયાનો છે અને તે મોનાર્ક ગ્રુપ ઑફ હોટેલ્સ ના માલિક છે. અને કલાકાર આ હોટલમાંથી મોટી કમાણી કરે છે, આ સિવાય તેઓ તેમની એક્ટિંગ અને જાહેરાતો થી પણ સારી કમાણી કરે છે.\nજાણકારી માટે તમને જણાવી દઈએ કે મિથુન ચક્રવર્તી ની હોટલ ભારત ના ઘણા શહેરો માં છે, જેમાંથી ઉટી માં તેની ફાઈવ સ્ટાર અને આલીશાન હોટેલ છે. ઉટી ઉપરાંત, અભિનેતાની મસૂરી અને દક્ષિણ ના ઘણા શહેરોમાં હોટલ છે. નોંધનીય છે કે આખો બિઝનેસ અભિનેતા તેના પુત્રો સાથે સંભાળે છે. નોંધનીય છે કે ઉટી માં તેમની આલીશાન હોટેલ માં 59 રૂમ અને4લક્ઝરી હેલ્થ ફિટનેસ સેન્ટર છે, સ્વિમિંગ પૂલ ઉપરાંત, હોટેલ્સ માં અન્ય ઘણી સુવિધાઓ ઉપલબ્ધ છે. ઘણી વખત કલાકારો પોતે મુંબઈ ની ભીડભાડવાળી જગ્યા છોડીને આ હોટલમાં રજાઓ ગાળવા આવે છે.\nતમને જણાવી દઈએ કે અભિનેતા ને ઉટી સાથે ખાસ લગાવ છે કારણ કે તેમની ઘણી ફિલ્મોનું શૂટિંગ પણ આ જગ્યાએ કરવામાં આવ્યું છે. આ જ કારણ છે કે અભિનેતા પોતાનો મોટાભાગ નો સમય અહીં પસાર કરવાનું પસંદ કરે છે અને આને ધ્યાનમાં રાખીને અભિનેતા એ ઉટી માં એક લક્ઝરી હોટેલ બનાવવા નું નક્કી કર્યું હતું, આ સિવાય મિથુન ચક્રવર્તી પણ એક કૂતરો પ્રેમી છે, તેની પાસે એક નહીં બે નહીં પરંતુ સંપૂર્ણ 76 શ્વાન છે, અભિનેતાઓ પણ તેમના જાળવણી માં ઘણા પૈસા ખર્ચે છે.\nતારક મહેતા ફેમ દિશા વાકાણી એ પુત્ર ને જન્મ આપ્યો, અભિનેત્રી બીજી વખત માતા બની\nરજનીકાંત નો જમાઈ રાજાઓ ની જેમ વૈભવી જીવનશૈલી જીવે છે, ધનુષ ઐશ્વર્યા નું આ ઘર કોઈ સ્વર્ગ થી ઓછું નથી\nJuly 30, 2021 July 30, 2021 GG Staff\nહની સિંહ ની પત્ની ઘણી સુંદર છે, બોલિવૂડ નીઅભિનેત્રીઓ ને પણ સુંદરતા માં પાછળ છોડી દે છે, જુઓ ફોટો\nJune 14, 2021 GG Staff


રાજકોટ એઇમ્સ5હજારથી વધુ નોકરી લાવશે, ટૂંક સમયમાં ભરતી પ્રક્રિયા થશે | નવગુજરાત સમય\n30-12-2020 10:12 AM\n1 / 1 રાજકોટ એઇમ્સ5હજારથી વધુ નોકરી લાવશે, ટૂંક સમયમાં ભરતી પ્રક્રિયા થશે\nરાજકોટ એઇમ્સમાં રૂ.10માં નિદાન, બેડનું ભાડું 35, 10 દિવસ સુધી બે વ્યક્તિને ભોજન 375માં અપાશે\n- એઇમ્સમાં ટ્રોમા, જનરલ સર્જરી, હૃદય, ગાયનેક, ટીબી, કિડની, મગજ સહિતના ગંભીર રોગની સારવાર ઉપલબ્ધ થશે\n- ગુજરાતની પ્રથમ એઇમ્સ રાજકોટને ફાળવવામાં આવી છે. જેનું ખાતમુહૂર્ત 31 ડિસેમ્બરે પ્રધાનમંત્રી નરેન્દ્ર મોદીની વર્ચ્યુઅલ ઉપસ્થિતિમાં કરવામાં આવશે. 750 બેડની એઇમ્સમાં અનેક વિભાગો તેમજ શૈક્ષણિક કાર્ય શરુ થશે. ત્યારે એઇમ્સ હોસ્પિટલના ડેપ્યુટી ડિરેક્ટર શ્રમદિપ સિંહાએ જણાવ્યું છે કે, સમગ્ર એઇમ્સના સંચાલન માટે 5000થી વધુના સ્ટાફની જરૂર પડશે. આ માટે ટૂંક સમયમાં જ ભરતી પ્રક્રિયા ચાલુ કરવામાં આવશે. રાજકોટ એઇમ્સમાં તબીબી ક્ષેત્રે સ્કિલ્ડ અને અનસ્કિલ્ડ રોજગારીનું સર્જન થશે અને શ્રેષ્ઠ ડોક્ટરોની ટીમ અહીં સેવા આપશે.\nસિક્યુરિટી, ભોજન, સફાઈ સહિત અનેક ક્ષેત્રે ખાનગી સંસ્થાઓની પણ મદદ લેવાશે. શ્રમદિપ સિંહાએ વધુમાં જણાવ્યું છે કે, ભારતની ખ્યાતનામ તબીબી સંસ્થામાં જનરલ OPDથી લઈ ટ્રોમા સુધી ઇમરજન્સી કેસને હેન્ડલ કરવામાં આવશે. 200 એકર જગ્યામાં નિર્માણ થનાર એઇમ્સમાં તબીબી વિદ્યા શાખાના વિદ્યાર્થીઓને શિક્ષણ અર્થે કોલેજ પણ કાર્યરત થશે. બંને શાખામાં તબીબો, પેરા મેડિકલ, લેબ, ફાર્મસી, કિચન, લોન્ડરી, મેડિકલ ગેસ, સહિતના વિભાગોમાં સ્કિલ્ડ અને અનસ્કિલ્ડ સ્ટાફની જરૂરિયાત ઉભી થશે. શૈક્ષણિક વિભાગમાં પ્રોફેસર, તેમજ અન્ય સપોર્ટિંગ સ્ટાફની પણ જરૂરિયાત મોટા પાયે થશે. આ ઉપરાંત સિક્યુરિટી, ભોજન, સફાઈ સહિત અનેક ક્ષેત્રે ખાનગી સંસ્થાઓની પણ મદદ લેવામાં આવશે.\nદર્દીની તમામ પ્રકારની સારવાર રાજકોટ એઇમ્સમાં ઉપલબ્ધ થશે જેમાં રૂ.10માં નિદાન, બેડનું ભાડું 35, 10 દિવસ સુધી બે વ્યક્તિને ભોજન 375માં અપાશે, 13,000 રૂપિયાનાં ઇન્જેક્શન માત્ર 800માં મળશે. જેને કારણે સામાન્ય વ્યક્તિને નજીવી રકમમાં ઉત્તમ સારવાર મળી રહેશે.\nશ્રમદિપ સિંહાએ વધુમાં જણાવ્યું હતુ કે, એઇમ્સના નિર્માણથી ગુજરાતના દર્દીઓને ગુજરાત બહાર નહીં જવું પડે. કારણ કે અહીં તેમને શ્રેષ્ઠ સારવાર મળી રહેશે. કોઈ પણ ગંભીર રોગના દર્દીઓને સારામા સારી સારવાર અહીં જ ઉપલબ્ધ થતા તેમને અન્ય એઇમ્સ કે મલ્ટીપલ સુપર સ્પેશિયાલિટી હોસ્પિટલ જવાની જરૂર નહીં પડે. આ સાથે એઇમ્સમાં કેન્દ્ર અને રાજ્ય સરકારની વિવિધ કલ્યાણકારી યોજનાઓનો પણ લાભ દર્દીઓને આપવામાં આવશે.\nદવા તેમજ સ્ટેન્ટ સહિત સર્જરીની અનેક વસ્તુ કેન્દ્રના નિયત દરે દર્દીઓને ઉપલબ્ધ થતા નજીવા દરે દર્દીઓને સારવાર પુરી પાડવામાં આવશે. રાજકોટ એઇમ્સમાં ટ્રોમા, જનરલ સર્જરી, હૃદય, ગાયનેક, ટીબી, કિડની, મગજ સહિતના ગંભીર રોગની સારવાર ઉપલબ્ધ થશે.\nસાસણગીરમાં 10થી વધુ સાવજો જોઈને આમિરખાન અભિભૂત થયા\nબાબરા પાસે ખેતરમાં મગફળી- કપાસના ગોડાઉનમાં આગ: ખેડૂતનો મૃતદેહ મળ્યો\n8 ફૂટ ઊંચી દીવાલ કૂદી ત્રાટકેલા 11 સિંહે 8 ગાય-વાછરડાનું મારણ કરી મિજબાની માણી


Homeસીરીયલબબીતાજીને ટક્કર મારે તેવી ફેમસ એક્ટ્રેસ કરશે તારક મહેતા શોમાં એન્ટ્રી, તસ્વીરો જોઇને યુવાનો હોશ ખોઈ બેસશે\nનાના પડદાનો સૌથી ચર્ચિત અને પ્રિય શો તારક મહેતા કા ઉલ્ટા ચશ્મા કોઈ પણ પરિચયનો મોહતાજ નથી. આ શો દરેક વર્ગના લોકોને ગમે છે. ‘તારક મહેતા કા ઉલ્ટા ચશ્મા’ હાલ દર્શકોના મનપસંદ શોની લિસ્ટમાં ખુબ આગળ છે. આ શો દયાભાભીના આવવા અને ન આવવા પર પણ ઘણી શક્યતાઓ લગાવવામાં આવી રહી હતી.\nઆ શોના દરેક પાત્રએ પોતાની જબરદસ્ત એક્ટિંગ દ્વારા અલગ ઓળખ બનાવી છે. દર્શકોના મન જીતવામાં આ પાત્રોએ કોઈ કમી છોડી નથી. આ દરમિયાન જાણવા મળ્યું છે કે, શોમાં સ્પ્લિટ્સવિલા ફેમ આરાધના શર્માએ એન્ટ્રી લીધી છે. તે એક ડિટેક્ટિવનું પાત્ર ભજવતી જોવા મળી છે.\nસ્પ્લિટ્સવિલા-12માં જોવા મળી હતી આરાધના\nશોમાં આરાધના શર્મા ગુંડાઓની એક ગેંગ માટે કામ કરતી જોવા મળી રહી છે. હાલ તારક મહેતા કા ઉલ્ટા ચશ્મામાં દવાઓની કાળાબજારી પર ફોકસ છે. આ બધા વચ્ચે આરાધના શર્માની એન્ટ્રી થઈ છે.\nમોડલ અને ડાન્સર છે આરાધના\nઆરાધના શર્મા સ્પ્લિટ્સવિલા-12માં જોવા મળી હતી. જેનાથી તે ખુબ જ ફેમસ થઈ હતી. તેની ફેન ફોલોઈંગમાં પણ ખુબ વધારો થયો. આરાધના સ્પ્લિટ્સવિલામાં પોતાના બોલ્ડ અંદાજને લઈને ખુબ ચર્ચામાં હતી. આરાધના એક શાનદાર અભિનેત્રી હોવાની સાથે સાથે સારી મોડલ અને ડાન્સર પણ છે.


અશ્વિની ભટ્ટની ‘કમઠાણ’ એટલે ગુજરાતી નવલકથાની ‘હેરા ફેરી’ | અભિન્ન\nઅશ્વિની ભટ્ટની ‘કમઠાણ’ એટલે ગુજરાતી નવલકથાની ‘હેરા ફેરી’\nસતત એક જ પ્રકારનું ખાવાનું ખાઈને માણસ કંટાળી શકે છે માટે આપણને ખાવામાં વૈવિધ્ય જોઈએ છે. વાચન એ મગજનો ખોરાક છે અને સતત એક જ પ્રકારનું વાચન પણ માણસને કંટાળો આપી શકે છે. માટે જ એક સાથે બે-ત્રણ પુસ્તકો વાંચવા મારી અંગત આદત છે. અત્યારે ઇરવિંગ વોલેસની ‘ધ પ્લૉટ’ અને ચંદ્રકાંત બક્ષીની ‘દર્શન વિશ્વ’નું વાચન ચાલું છે. ‘સરસ્વતીચંદ્ર’, ‘કિતને પાકિસ્તાન’ અને ‘ધ ઓલ્ડ મેન એન્ડ ધ સી’ વેઇટિંગમાં છે. એ દરમિયાન booksforyou.co.in દ્વારા પ્રાયોગિક ધોરણે મંગાવવામાં આવેલી (અને આ પહેલા ઓછામાં ઓછી પાંચેક વાર વાંચેલી) શ્રી અશ્વિની ભટ્ટની ‘કમઠાણ’ (ISBN: 978-81-8440-141-7) એકદમ સમયસર ઘરે આવી પહોંચી. મનમાં થયું કે ‘કમઠાણ’ તો કેટલીય વાર વાંચી છે, માટે આ બધા પુસ્તકો વંચાઈ જાય પછી તેને હાથમાં લઈશ. પણ રાત્રે જેવો પથારીમાં પડ્યો કે અતિ પ્રિય સ્વજન આપણા શહેરમાં જ હોય અને તેને મળવા જવાનું ટાળ્યું હોય તેવી ગિલ્ટ ફીલિંગ મનમાં આવવા લાગી અને છેવટે ‘કમઠાણ’ હાથમાં લીધી અને એકી બેઠકે તેને પૂરી કર્યે જ છૂટકો થયો. જેણે પ્રિયદર્શન દિગ્દર્શીત ‘હેરા ફેરી’ જોઈ છે, તેને એ ફરી વાર જોવાનો ક્યારેય કંટાળો નહી આવે. તેવું જ આ પુસ્તકનું છે. તેને ગુજરાતી નવલકથાની ‘હેરા ફેરી’ કહી શકાય અને તમે જેટલી વાર વાંચશો, તેટલી વાર ખડખડાટ હસશો, એની ગેરંટી.\nપ્રસ્તાવનામાં શ્રી અશ્વિની ભટ્ટે એકદમ હળવાશથી કહ્યું છે, ‘આ એક પ્રહસન છે. હળવું વાંચન પૂરું પાડે તેવી કથા છે. તમને મજા પડે, થોડુંક હસવું આવે, તો આ હાસ્યકૃતિ ગણી લેવાય અથવા હાસ્યનવલ કહી શકાય.’ પણ પ્રસ્તાવના પહેલા આવતા શ્રી વિનોદ ભટ્ટના ‘અશ્વિની ભટ્ટનું કમઠાણ’ લેખમાં વિનોદ ભટ્ટ લખે છે, ‘તેની આ હાસ્ય-નવલકથા વાંચીને પહેલો પ્રતિભાવ આ જ આપી શકાય કે હાસ્યલેખન એ કોઈના પૂજ્ય પિતાશ્રીનો ઈજારો કે ઈલાકો નથી એ વાત અશ્વિનીએ આ પુસ્તક લખીને સિદ્ધ કરી આપી છે.’\nમાત્ર એકસો ચોર્યાસી પેજમાં લખાયેલી આ નાનકડી હાસ્યનવલમાં હાસ્ય ઠાંસી-ઠાંસીને ભર્યું છે. જાણે કોઈ Farcical Play ને આપણે માણતા હોઈએ, તેમ એક પછી એક દ્રશ્યો ભજવાતા જાય છે. પાત્રોનું આવાગમન, તેમના સંવાદો અને પરિસ્થિતિમાંથી નિષ્પન્ન થતું ખડખડાટ હાસ્ય બધું જ બહુ સુંદર રીતે આલેખાયું છે.\nબીજે ક્યાંય નહીં ને એક ઘરફોડિયો પોલીસ ઈન્સ્પેક્ટરના ઘરમાં જ ચોરી કરે છે અને ઈન્સ્પેક્ટરનો યુનિફોર્મ, પિસ્તોલ, ચંદ્રકો, સર્ટિફિકેટ્સ અને રોકડ રકમ ચોરી જાય છે. એવી ટ્રેજિ-કોમિક પરિસ્થિતિ ઊભી થાય છે કે પોતે ઈન્સ્પેક્ટર હોવા છતાં આ બાબતની કાયદેસર ફરિયાદ નોંધાવી નથી શકતાં. પછી જોઈતો ચા વાળા, કનીઓ કેળાવાળા અને વિઠ્ઠલ પાનવાળાથી કમઠાણની શરૂઆત થાય છે. તેમાં પ્રભુસિંહ ફોજદાર, સબ ઈન્સ્પેક્ટર મલેક, પંડ્યા સાહેબ અને તેમનો ગગલો જોડાય છે. ચંપાબેન ચાંપાનેરીના અણધાર્યા પ્રવેશ સાથે એક ખડખડાટ હસાવતું દ્રશ્ય રચાય છે જે ડૉકટર દેસાઈના ક્લિનિક સુધી વિસ્તરે છે. એ ક્લિનિકમાં એક બીજું અદ્દભુત હાસ્યસભર દ્રશ્ય રચાય છે. ત્યાં જયંતી જાગૃત નો પ્રવેશ થાય છે અને નાનુ નવસાર તથા મસાથી પીડાતા રાણાસાહેબ પણ વચ્ચે વચ્ચે આવી જાય છે. છનાભાઈ, બાબુભાઈ અને તેમનો પરિવાર તો ‘કસબ’ અને ‘કરામત’ વાંચનારાઓનો પરિચિત જ હશે. તેમની અને પોલીસની વચ્ચે થતી નાટકીય મુલાકાત અને વાટાઘાટ, મકુજી અને ગોટુ અને વાર્તાનો અત્યંત રમૂજી અંત ‘કમઠાણ’ને શબ્દશઃ એકી બેઠકે વાંચવા જેવી બનાવે છે. ખરેખર તો આ હાસ્યનવલમાં અશ્વિની ભટ્ટે એક કુશળ નાટ્યકારની જેમ એક પછી એક દ્રશ્યો સુંદર રીતે ભજવાતા બતાવ્યા છે માટે આ હાસ્યનવલને બહુ સરળતાથી એક હાસ્યસભર નાટક તરીકે પણ રજૂ કરી શકાય તેમ છે.\nસુદ્રઢ પાત્રાલેખન અને વાર્તામાં આવતાં વાસ્તવિક સ્થળોનું આબેહૂબ વર્ણન એ અશ્વિની ભટ્ટનો ટ્રેડમાર્ક છે અને આ વાર્તા તેમાંથી બાકાત નથી. નાનકડી હાસ્યનવલ છે અને તેમાં નાટકની જેમ એક પછી એક દ્રશ્યો ભજવાતા જાય છે, અને બધાં જ પાત્રો બોલકા છે માટે પાત્રોના માનસપ્રવાહોનું બહુ ઊંડાણપૂર્વકનું આલેખન નથી થયું, અને તેની જરૂર પણ નથી રહેતી. તેના બદલે પાત્રોચિત ભાષાનો ઉપયોગ કરીને લેખકે એક કાંકરે બે પક્ષી માર્યા છે. એક તો પાત્ર પ્રમાણે જે-તે બોલીમાં સંવાદો રજૂ કરી એ પાત્રનું આલેખન સુદ્રઢ કર્યું છે અને સાથે-સાથે તેના વડે જ માર્મિક હાસ્ય પણ નિપજાવ્યું છે. તેનું એક ઉદાહરણઃ\n‘સાહેબ સાપરું હંસળાવો સો?’ જોઈતાને બ્રેઈન વેવ આવ્યું અને એક ઢગરો ઊંચો કરીને ઉપર જોઈને બોલ્યો.\n‘હવે XXX તારે શી પંચાત?’ સાહેબ બોલી ઊઠ્યા.\n‘નહિ નહિ સાહેબ, આ તો મારી હાહનું સાપરામાં આવડું મોટું ભગદાળું જોઈને મને કૌતુક થયું.’\n‘શેનું કૌતુક?’ રાઠોડે પૂછ્યું.\n‘અમથું જ... ઘડીક વાર તો હું સોંકી ગયેલો. એક શેકન્ડ તો મને થ્યું કે એની બુનને... સાહેબના ઘરમોં ચીઓક સાપરું ફાડીને પેઠો કે હું?’\n‘જોઈતા... શું કહ્યું તે?’ રાઠોડ સાહેબ હલબલી ઊઠ્યા. તેમની આંગળીઓ અને અંગૂઠાના ટેરવા પર તોળાઈ રહેલી રકાબી સહેજ નમી અને ચા ઢોળાઈ. જોઈતાએ આવતાવેંત શારલોક હોમ્સની માફક ભગદાળાનું ડિટેક્શન આપીને સાહેબને થથરાવી નાખ્યા.\n‘ના ના, આ તો ઠીક સે તમે સાપરુ હંસળાવતા હશો. બાકી તમે આ મિલ જોઈસેને... તેની હોમેના મેદાનની કોરે... મારા જૂના શેઠની બંગલી સ.’\n‘તેનું શું છે?’\n‘અરે શું સાહેબ... આ તમે અહીં ચારજ લીધો તીના થોડા મહિના મોરની વાત સે. મારા દિયોર! બંગલીનું સાપરું ફાડીને ચીઓક મોંય પેઠોં ને કરી મેલ્યું બધું શફાચટ... દાગીનોં ને કપડોં ને રેડિયા ને ફેડિયા અને જાણે એની બુનને ઘરમોં, મારી હાહુના પરોણા થઈને આયા હોય ઈમ... ખાધુંય ખરું અને થઈ જ્યા અંતરધોન...’\n‘જોઈતા..’ સાહેબ રકાબી ભોંય પર મૂકી અને ભમ્મરો ઊંચી કરીને પૂછ્યું, ‘જોઈતા, ચોર પકડાયા પછી?’\n‘બુઝારું પકડાય શાહેબ... આ તમારી પહેલા હતા તી પટેલ શાહેબનો દમ ફૂટી જ્યો. આજુબાજુના પાટણવાડિયા ને છારા ને ભીલોંનેય પકડી લાયેલા... બેસારને તો મારી મારીને, એની બૂનને... સોતરા ફાડી નાશ્યેલા. પણ મારા દિયોર, મોઢામાંથી મગ ઓચરે નહિ. પોલીસ સોકીમાં અઠવાડિયું ઘાલી મેલેલા પણ રોમ રોમ કરો...’ (પેજ ૭)\nબીજું ઉદાહરણ પારસી ડોકટર દેસાઈની ભાષાનું આપી શકાયઃ\n‘સાહેબ, એક અર્જન્ટ કામ પડ્યું છે. પોલીસ સ્ટેશનમાં થોડી ગડબડ થઈ છે.’\n‘પોલીસ સ્ટેશનમાં ગરબડ ઠેઈ ટેમાં મને હું કેટો છે? સાલા ગરબડ બંઢ કરાવવાનું કામ ટે, એમ કે કે, પોલીસનું છે કે ડૉકટરનું?’\n‘પણ વાત તો સાંભળો દેસાઈ સાહેબ!’\n‘ટો આ હું કરટો છું! સાલા અમઠો ફોન ઉઠાવેલો છે?’\n‘એવું છે...’ પ્રભુસિંહ કંઈક ભારે કુનેહથી બોલતો હોય તેમ હોઠ ફફડાવીને બોલ્યો, ‘ડૉકટર સાહેબ એક બાઈ બેહોશ થઈ ગઈ છે.’\n‘હું કીઢું! બાઈ બેહોશ થઈ ગઈ છે! સાલા મે હટ્ટરઘડી હખણા રેવા કીઢેલું છે પણ એમ કે કે, ટમારી સાલી આડટ જ જટી છે નઠી.’\n‘પણ વાત તો સાંભળો સાહેબ!’\n‘હવે હું હાંભળવાનું! સાલા તમે હુઢરટા જ છો નઠી.’ ડો. દેસાઈ પોતે સુંવાળી સૂંઠનો હોય તેમ બોલ્યો. ‘આટઆટલું છાપાવાલું થાય છે, ટોય સાલી ટમારી આંખ ખૂલટી નઠી. કોઈ બાઈને પકડી નઠી કે ટમે પ્રોબ્લેમ કીઢો નઠી. મારે ટે કેટકેટલીવાર હાઠ કાલા કરવા! ટમે કમ્બખ્ટો કશું વધું પડટું કીઢેલું હોય ટો સરકારી અસ્પટાલમાં અટ્ટરઘડી ટેને લોંખી આવો.’\n‘પણ સાહેબ તમે સમજો... બધું ખાનગી રાખવું પડે તેમ છે. એટલે તો તમને ફોન કર્યો.’\n‘XXX ખાનગી એટલે! સાલા બાઈ ટો જીવટી છે ને! કે ટમે બઢું પટાવી લાખ્યું છે! ખાનગી રાખવા જેવું કરી લાખ્યા પછી મને હું કેટો છે!’\n‘ઓહો દેસાઈ સાહેબ, તમે સમજો છો તેવું કંઈ નથી.’\n‘ટો પછી ટુ જ કેની, બાઈની બાબટમાં બીજુ હું હમજવાનું છે!’\n‘સાહેબ એવું થયું કે એ બાઈને ગગલાએ ડાચિયું ભર્યું અને-’ હજુ પ્રભુસિંહ વાતની શરૂઆત કરે તે પહેલા જ ડૉકટર દેસાઈ તડકી ઊઠ્યો.\n‘પણ ટો પછી મારું હું કામ છે! સાલા કટ્રાએ ડાચિયું ભયરું હોય ટો ટેમાં મારે હું કરવાનું! બાઈને અસ્પટાલમાં લઈ જા ને ઈન્જેક્શન મરાવી લે.’\n‘સાહેબ, કૂતરાએ ડાચિયું નથી ભર્યું. સબ ઈન્સ્પેક્ટર પંડ્યાના ગગલાએ ડાચિયું ભર્યું અને બાઈની નસકોરીય ફૂટી છે.’\n‘હું કેટો છે? ડાચિયું ભયરું લેં લસ્કોરી ફૂઈટી! પરભુસિંહ સાલા સવારઠી જ બાટલીવાલુ ચાલુ કીઢેલુ છે? ફોન મૂકી ડે કમ્બખ્ટ અને ટન-ચાર લીંબુ લીંચોવીને કડક લાકડા જેવી કોફી પી લે!’\n‘દેસાઈ સાહેબ! અત્યારના સવારની ચા સિવાય મેં બીજું કશું પીધું નથી. હું તમને લેવા માટે ગાડી મોકલું છું. આ બાઈ પોલીસ સ્ટેશનમાં બેભાન પડી છે અને એ હોશમાં નહિ આવે તો આખું મહિલામંડળ આવશે.’\n‘સાલા અક્કલના ઓઠમીર, હું ટાં આવીને હું કરવાનો. મારે માટે ગાડી મોકલવાને બડલે બાઈને અહીં લઈ આવની... ને સાલા ફીના રૂપિયા લેટો આવજે.’ (પેજ ૨૮)\nપેજ નંબર ૧૦૦ થી ૧૦૯ માં પથરાયેલો બાબુભાઈ અને નાનુ નવસારનો ટેલિફોનિક સંવાદ અને પેજ નંબર ૧૨૨ થી ૧૨૬માં આલેખાયેલો રાઈટર ગઢવી જીતુદાન ભીખુદાનનો મજકૂર રિપોર્ટ આવા જ સંવાદોની કક્ષામાં મૂકી શકાય. અને તે પ્રકારના સંવાદ કંઈ બે-ચાર જગ્યાએ આવતા નથી પણ આખી હાસ્યનવલમાં ઠેર ઠેરે વિખરાયેલા પડ્યા છે. શ્રી ચંદ્રકાંત બક્ષી કહેતા કે ‘ગાળો એ પુરુષનું મેન્સિસ છે.’ અને તેનો આ પુસ્તકમાં છૂટા હાથે ઉપયોગ થયેલો છે. જોકે પુસ્તકમાં શબ્દશઃ ગાળો નથી પણ તેની જગ્યાએ XXX મૂકીને બધું વાંચનાર પર છોડી દેવામાં આવ્યું છે. માટે તેને ગાળો ગણવી કે નહી, તે પણ આપણા હાથમાં છે. પરંતું એને કારણે પુસ્તક આપણને વધારે વાસ્તવિક લાગે છે અને વધારે હસાવે છે.\nપોલીસખાતાની ‘કમઠાણ’માં સારી એવી ખિલ્લી ઉડાવવાંમાં આવી છે. એક જગ્યાએ ઈન્સ્પેક્ટર રાઠોડ પોતે કાયદો ભુલી જવાની વાત ખાતાની જબાનમાં કરે છે.\n‘એ મને ખ્યાલ આવ્યો સાહેબ, પણ કાયદેસર તો-’\n‘હવે કાયદાની હમણાં કહું તે... ચીકણા થવાની જરૂર નથી.’ (પેજ ૧૦)\nગેરકાયદેસર રીતે લોકઅપમાં પૂરાયેલ જોઈતા અને કનીઆ માટે ગાંઠિયા અને જલેબી મંગાવવામાં આવે છે પણ ‘જોઈતો અને કનીઓ તો જલેબી-ગાંઠિયા ખાય કે નહિ પણ બે ડઝન પોલીસવાળાએ તો રાઠોડસાહેબની દીકરીનાં લગ્ન હોય તેમ જમાવી હતી.’ (પેજ ૧૬) છાપાંવાળાની વાત આવતા પંડ્યાસાહેબ ઉવાચઃ ‘છાપાવાળા જેવા નાલાયક તો આપણા ખાતામાંય - એટલે કે કોઈ ખાતામાં જોવા ન મળે.’ (પેજ ૧૮) પોલીસની ગાળો બોલવાની કળા વિશે છેઃ ‘બરાબર તોલીને ફક્ત ગાળ બોલીને જ ભલભલાનાં ગાત્રો ઢીલાં કરી નાખવાની પોલીસ કલાથી રાઠોડ માહેર હતો.’ (પેજ ૨૧) બેહોશ ચંપાબહેનને માટે ‘મોઢું બંધ રાખે તેવો ડૉકટર’ શોધવા માટે ઈન્સપેક્ટર રાઠોડ પ્રભુસિંહને પૂછે છેઃ\n‘આટલા વખતથી પોલીસખાતામાં રહીને તમે હજામત કરી? કોઈ ચાલુ ડૉકટર નથી તમારો ઓળખીતો?’\n‘છે ને! એક કરતાં એકવીસ ડૉકટર હાજર કરી નાખું.’\n‘એકવીસને અહીં મહીં મારવા છે? મોઢું બંધ રાખે તેવો ડૉકટર નથી કોઈ?...\n‘એ સમજ્યો સાહેબ, એવો છે ને ડૉકટર દેસાઈ, પણ સાલો, અઢાર ને છનો છે. તેના બાપને ઈન્જેક્શન આપવાનું હોય તોય મફતમાં આપે તેમ નથી.’\n‘એટલે પ્રભુસિંહ, સાલા નડિયાદમાં કાયદો કે વ્યવસ્થા જેવું કશું છે જ નહિ! પોલીસ પાસે પણ ડૉકટરો પૈસા લે છે?’ (પેજ ૨૫)\nપોલીસે કમાયેલી ઈજ્જત વિશે ભોગીલાલ રાઈટર પોતે જ કહે છે, ‘સાલી પોલીસવાળાની મથરાવટી જ હલકી થઈ ગઈ છે. વિઠ્ઠલ પાનવાળો તો શું, વિઠ્ઠલ વૈકુંઠવાળો પણ ચોકીએ આવે તો લોક એમ જ માને કે કંઈ લફરું થયું છે.’ (પેજ ૮૭) નવલકથાની હાઈલાઈટ સમી રમૂજ ‘સરસ્વતીચંદ્ર’ના સર્જક ગોવર્ધનરામ માધવરામ ત્રિપાઠી વિશે આવે છેઃ\n‘ગો. મા. ત્રિ.?’ રાઠોડ સાહેબને સાહિત્ય સાથે કોઈ સ્નાનસૂતક ન હતું.\n‘યસ સર... ગોવર્ધનરામ... અહા... પંડ્યા સાહેબ બોલી ઊઠ્યા, ‘સાકળચંદ શેઠ ચાલતા ગોવર્ધનરામને ત્યાં જતા. અને પછી રંગત જામતી દીવાનખંડમાં... બસ લીલો ચેવડો ખવાતો જાય અને કુસુમસુંદરી, ગુણસુંદરી અને કુમુદ જેવા પાત્રો...’\n‘શું વાત કરો છો પંડ્યા? લીલા ચેવડા સાથે આવી લીલા! આ નડિયાદમાં? મને એમ કે સાલું આવુ બધું લખનઉમાં થતું હશે! નડિયાદમાં પણ આવું ચાલતું?’ રાઠોડ ચોંકીને બોલી ઊઠ્યા. રાઠોડનું અક્ષરજ્ઞાન બોમ્બે પોલીસ એક્ટ અને ઈન્ડિયન પિનલ કોડની ગુજરાતી આવૃત્તિ સુધી મર્યાદિત છે. (પેજ ૮૯)\nપોલીસખાતામાં લેવાતી લાંચને લઈને એક માર્મિક કટાક્ષ આવે છેઃ ‘પોલીસ થઈને પોતાને એક ત્રણ પૈસાની બાઈને લાંચ આપવી પડશે તે વિચારથી તેને (પ્રભુસિંહને) પોતાનો જનમ એળે ગયો તેવું લાગતું હતું, છતાં તેણે ગજવામાંથી પાંચની નોટ કાઢીને તૈયાર રાખી હતી.’ (પેજ ૧૩૨) ઊકા છીતાની સારવાર માટે ડૉકટર દેસાઈ ફોજદાર પ્રભુસિંહને તેજ દારૂની બાટલી લાવવાનો હુકમ કરે છે, ત્યારે ફોજદાર પોતાની અશક્તિ દર્શાવતા કહે છેઃ\n‘પણ સાહેબ મારી પાસે અત્યારે દેશી દારૂ ક્યાંથી હોય!’\n‘સાલા પોલીસ સ્ટેશનમાં એક બાટલી નઠી?’ દેસાઈએ પૂછ્યું, ‘પેલો તારો ઈન્સ્પેક્ટર પટેલ તો ચોકીમાં રીટસરનો ‘બાર’ રાખટો હુટો.’ (પેજ ૧૩૮)\nજો કે પોલીસખાતાનો કોઈ માણસ આ પુસ્તક વાંચે તો તેને ડંખે એટલા ઝેરીલા કટાક્ષ નથી, માટે નિઃશંક આખું પોલીસખાતું પણ આ પુસ્તકને માણી શકે તેમ છે. પુસ્તકના અંતે જોકે એક સામાજિક કટાક્ષ પણ આવે છે. છનાભાઈ રઘલાને ભણતરનું મહત્વ સમજાવતા કહે છેઃ ‘સાલા જમાનો બદલાયો છે, પણ તું બદલાયો નથી. ભણતર વગર ચોરીઓ નહિ થઈ શકે. સમજ્યોને!....હર્ષદ મહેતાનું નામ તેં ક્યાંથી સાંભળ્યું હોય! બોર્ફ્સ તોપની વાતેય તને ક્યાંથી ખબર હોય! તું સમજ રઘા, આપણી ન્યાતના છોકરા ભણશે નહિ તો આપણે ભૂખે મરવાનો વખત આવશે. કહેવાતી ઉજળિયાત કોમોએ આપણા ધંધામાં હાથ નાખ્યો છે. એટલે તું રિટાયર થઈ જા.’ (પેજ ૧૮૩)\nછેલ્લે પાછી આ પુસ્તકની પ્રસ્તાવની વાત કરવી જરૂરી છે. એક લેખક તરીકે અશ્વિની ભટ્ટે બીજા સરસ્વતી પુત્રો અને પુત્રીઓને હાકલ કરી છે. તેઓ કહે છેઃ ‘ગુજરાતીમાં આપણી પાસે હાસ્યકૃતિઓ આપનારા બહુ જૂજ લેખકો છે. અને વિશ્વસાહિત્યની તુલનામાં ગુજરાતીમાં હાસ્યનવલો કે નાટકો ખરેખર ઓછાં છે. તે દ્રષ્ટિએ હું અંગત રીતે માનું છું કે દરેક પ્રકારના સાહિત્યની રચના કરનારા લેખકે એકાદ બે હાસ્યકૃતિઓ ગુજરાતને આપવી જોઈએ. એમ થઈ શકશે તો તેમાંથી નવું મનોરંજક વાંચન તો મળશે જ પરંતુ તે ઉપરાંત ક્યારેક આપણે મરાઠી સાહિત્યકાર પુ. લ. દેશપાંડે કે અંગ્રેજી સાહિત્યકાર પી. જી. વુડહાઉસ જેવા કોઈક સાહિત્યકારને પેદા કરી શકીશું કે તેમની સાથે ઊભી રહી શકે તેવી વાર્તાઓ આપી શકીશું.’ ચાલો રાહ જોઈએ કેટલા સાહિત્યકારો આ પડકાર ઊઠાવે છે. જોકે આપણે ‘કમઠાણ’ને પુ. લ. દેશપાંડે કે પી. જી. વુડહાઉસ કરતાં પણ વધારે માણી શકીશું કારણ કે તે આપણી ભાષામાં છે. મારું પોતાનું વાંચન એટલું વ્યાપક નથી, છતાં જેટલું વાંચ્યું છે તેમાં રમણભાઈ નીલકંઠની ‘ભદ્રંભદ્ર’ સિવાય કોઈ હાસ્યનવલ વાંચ્યાનું યાદ નથી આવતું. (હાસ્યલેખ ઘણા છે, પણ હાસ્યનવલ નહી.) કોઈ ફાલતું મૂવીની એક ટિકિટ પાછળ ૧૦૦ રૂપિયા બગાડવા કરતાં આ પુસ્તક માટે ૧૪૦ રૂપિયા ખર્ચી, ચોખલિયાવેડા છોડીને XXX ની જગ્યાએ મનભાવન ગાળો મૂકીને આ પુસ્તક વાંચી જુઓ. એ મૂવી કરતાં પણ ઓછા સમયમાં એકી બેઠકે વંચાઈ જનાર આ પુસ્તક જો તમને ખડખડાટ ન હસાવે, તો પૈસા પાછા આપવાની આપણી ગેરંટી.\nઆખા પુસ્તકમાં એક જ વાક્ય છે જે આપણને ગમે તેવું નથી અને તે છે પ્રસ્તાવનાનું પ્રથમ વાક્યઃ ‘જે પ્રકારની નવલકથાઓ મેં લખી છે અને હજુય લખવાનો છું તેવા નવલકથા પ્રકારમાં આ ‘કમઠાણ’ આવતી નથી.’ આપણે સાદર શ્રી અશ્વિની ભટ્ટને પૂછીએ, ‘કેમ?’\n(રેફરેન્સ માટે 'કમઠાણ' ના ૨૦૦૯ ના પુનર્મુદ્રણનો ઉપયોગ કર્યો છે.)\nલેખક Chirag Thakkar 'Jay' At 5:40:00 AM Labels: Ashwini Bhatt, Farcical Novel, Kamthan, અશ્વિની ભટ્ટ, કમઠાણ, ગુજરાતી, ચિરાગ ઠક્કર જય, સ્વરચિત, હાસ્યનવલ\nબીરેન કોઠારી March 2, 2013 at 1:12 PM\nChirag Thakkar 'Jay' March 2, 2013 at 1:13 PM\nEnvy March 2, 2013 at 5:07 PM\nચિરાગભાઈ, તમે સાચું જ લખ્યું કે ફરી ફરી ને વાંચો તો ય ક્યારેય કંટાળો ના આવે, જાને ભી દો યારો મુવી ની જેમ :)\nUnknown September 8, 2019 at 12:00 AM\nઆ વાર્તા આખી વાચવી છે ,,છુ કરુ ? કયા એપ મા મલે ? લખો


ગોમતીપુર પોલીસ પર યુવકે લગાવ્યા ગંભીર આરોપ, માર મારતા લઇ ગયા મથકે, ખોટા કેસમાં અંદર કરી દેવાની આપી ધમકી – NET DAKIYA\nગોમતીપુર પોલીસ પર યુવકે લગાવ્યા ગંભીર આરોપ, માર મારતા લઇ ગયા મથકે, ખોટા કેસમાં અંદર કરી દેવાની આપી ધમકી\nમાસ્કને લઇ પોલીસકર્મીઓએ યુવકને બેરહેમીથી માર માર્યો હોવાનો આરોપ\nઅમદાવાદમાં માસ્કના દંડને લઈ રોજ પોલીસ અને પ્રજા વચ્ચે ઘર્ષણના કિસ્સાઓ વધી રહ્યાં છે. ક્યારેક પ્રજા તો ક્યારેક પોલીસકર્મીઓ ગુંડાગર્દી પર ઉતરી આવતા હોય છે. તાજો મામલો નવરંગપુરામાં એક પોલીસકર્મીએ માસ્કને લઇ મહિલાને લાફા મારે છે. જો કે આ ઘટનાનો વીડિયો વાયરલ થતાં તાત્કાલિક ડીસીપીએ સસ્પેન્ડ આદેશ આપી દીધા હતા. ત્યારે ઘટનાની સ્યાહી સુકાઇ નથી ત્યારે વધુ એક મામલો સામે આવ્યો છે. જેમાં ગોમતીપુર વિસ્તારમાં માસ્કને લઇ પોલીસે યુવકને બેરહેમીથી માર માર્યો હોવાનો આરોપ લગાવ્યો છે. હાલ યુવક એલજી હોસ્પિટલમાં સારવાર હેઠળ છે.\nગોમતીપુર વિસ્તારમાં પોલીસકર્મીઓએ રસ્તા પર જતાં એક યુવકને રોકીને તમે માસ્ક કેમ નથી પહેર્યું કહીને દંડ ભરવાનું કહ્યું હતું. જો કે અહીં બોલાચાલી શરૂ થતાં પોલીસકર્મીઓ યુવકને માર મારતા પોલીસ ચોકીમાં લઈ ગયા હતા. યુવકે ચહેરા પર રૂમાલ બાંધેલો હતો. પરંતુ રૂમાલ નાક નીચે હોવાથી પોલીસે યુવકને અટકાવી મેમો ભરવાનું કહ્યું હતું. યુવકે દંડ ભરવાનું ના કહેતા પોલીસકર્મીઓ ઉશ્કેરાઇ ગયા હતા. અને યુવક સાથે મારામારી કરી હોવાનો આક્ષેપ લાગ્યો છે.\nઘટનાની વિગત મુજબ, મેમ્કો વિસ્તારમાં આવેલ હીરાવાડીમાં રહેતો યુવક ચંદ્રસિંહ લક્ષ્મણસિંહ સોલંકી ગોમતીપુર કાળીદાસ ચાર રસ્તા પાસે પસાર થઇ રહ્યો હતો. આ દરમિયાન ગોમતીપુર મથકના પોલીસકર્મીઓએ યુવકને રોકી માસ્ક નહીં પહેર્યું તેમ કહી દંડ ભરવાનું કહ્યું હતું. જો કે યુવક ચંદ્રસિંહે ચહેરા પર રૂમાલ ઢાંકેલો હતો. રૂમાલ ચહેરા પરથી નીચે સહેજ સરકી ગયો હતો. આ દરમિયાન ‘માસ્ક પહેર્યું છે શાનો દંડ…’ એટલું કહેતા પોલીસકર્મીઓ ઉશ્કેરાઇ ગયા હતા અને ત્રણથી ચાર લાફા યુવકને ઝીકી દીધા હતા. યુવકે આરોપ લગાવ્યો હતો કે પોલીસકર્મીઓ સમક્ષ વિનંતી કરવા માર મારવાનું ચાલું રાખ્યું હતું. એટલું જ નહીં ખોટા કેસમાં અંદર કરી દેવાની ધમકી આપી, માર મારતા પોલીસ મથકે લઇ ગયા હતા.\nયુવક ચંદ્રસિંહે આરોપ લગાવ્યો હતો કે, મથકે લઇ ગયા બાદ પોલીસકર્મીઓએ પૈસાની માંગણી કરી હતી. જો કે યુવક પાસે 500 રૂપિયા હતા. પોલીસકર્મીઓએ પૈસાની માંગણી કર્યા બાદ યુવક સામે ફરિયાદ દાખલ કરી હતી. બાદમાં પરિવાજનોએ જામીન પર યુવકને લઇ જઇ એલજી હોસ્પિટલમાં સારવાર અર્થે દાખલ કર્યો હતો. આ મામલે પરિવાજનોએ માર મારનાર પોલીસકર્મીઓ સામે પગલા ભરવા માંગ કરી હતી.\nPrevપાછળસુરત : વડાપ્રધાન તેમજ CM રૂપાણીએ મૃતકોના પરિવારજનો પ્રત્યે સંવેદના વ્યક્ત કરીને સહાયની કરી જાહેરાત\nઆગળરાજકોટમાં પરિવારે6મહિના સુધી રૂમમાં ગોંધી રાખેલી CA યુવતીનું મોતNext


ગોહત્યા: યુવા કૉંગ્રેસના રાક્ષસી કૃત્યથી ભાજપને ભાવતું જડશે – Read, Think, Respond\nગોહત્યા: યુવા કૉંગ્રેસના રાક્ષસી કૃત્યથી ભાજપને ભાવતું જડશે\n29/05/2017 29/05/2017 Jaywant Pandya\nકૉંગ્રેસે ગુજરાત, મધ્યપ્રદેશ, રાજસ્થાન, હિમાચલ પ્રદેશ વગેરેની ચૂંટણી પહેલાં સામે ચાલીને ભાજપને તાસક પર મુદ્દો ધરી દીધો છે. હવે ભાજપ આ મુદ્દો ગજવશે, પરંતુ યુવા કૉંગ્રેસના કાર્યકર્તાઓએ જે રીતે વિડિયો શૂટિંગ સાથે એક કાયદાના વિરોધમાં ગોહત્યા કરી છે તેની ટીકા કરવા માટે તમામ શબ્દો ઓછા પડે. આ રાક્ષસી કૃત્ય છે અને માત્ર કૉંગ્રેસ જ શું કામ? સામ્યવાદીઓ અને શોભા ડે જેવા લિબરલ બુદ્વુજીવીઓ પણ રોજેરોજ હિન્દુઓની લાગણી દુભાવે તેવા વાણીવિલાસ અને કૃત્યો કરે છે જેનાથી હિન્દુઓ ઉગ્ર બની રહ્યા છે. આ અટકવું જોઈએ.\nએક સમયે ઈન્દિરા ગાંધી વખતે કૉંગ્રેસનું નિશાન ગાય-વાછરડું હતું. કૉંગ્રેસમાં હિન્દુત્વનો ઝોક હતો. ઉત્તર પ્રદેશમાં સૌથી વધુ કૉંગ્રેસી મુખ્યમંત્રી હોવાનો યશ ધરાવતા સંપૂર્ણાનંદે દેશના પ્રથમ વડા પ્રધાન અને લિબરલ જવાહરલાલ નહેરુની ઈચ્છા વિરુદ્ધ જઈને ઉત્તર પ્રદેશમાં ગોહત્યા વિરોધી કાયદો પસાર કરેલો. નહેરુજીએ તે વખતે રાજીનામું આપવાની ધમકી સુદ્ધાં આપેલી પણ સંપૂર્ણાનંદજીએ તેની પરવા કર્યા વગર આ શુભ કાર્ય કરેલું. પ્રથમ રાષ્ટ્રપતિ ડૉ. રાજેન્દ્ર પ્રસાદ, ગાંધીજી વગેરે પણ ગોહત્યા સામે કડક કાયદો ઈચ્છતા હતા.\nઆપણા બંધારણમાં કલમ ૪૮ ગોરક્ષા માટે છે જ. ગાયને કોઈ પંથ સાથે જોડીને જોવી ન જોઈએ કારણકે હિન્દુ ધર્મ તો વિશાળ સમાજને ઉપયોગી દરેક ચીજનું મહત્ત્વ સમજાવવા તેને પવિત્ર બનાવી દે છે. પશુપાલકો માત્ર હિન્દુઓ જ નથી હોતા, કચ્છ, રાજસ્થાન કે કાશ્મીરમાં મુસ્લિમ પશુપાલકો પણ હોય તો ડેનમાર્ક જેવા ખ્રિસ્તી બહુમતીવાળા દેશમાં પણ ગાયનું વૈજ્ઞાનિક ઢબે ઉછેર થતો હોય.\nસામે પક્ષે પશુપાલકો પણ ગાયને રઝળતી મૂકી દે. આપણે વડા પ્રધાનની વારંવાર અપીલ છતાં કચરાને સૂકા-ભીના અને પ્લાસ્ટિક આમ ત્રણ વિભાગમાં વહેંચીને અલગ ન કરીએ અને પરિણામે ગાયને પ્લાસ્ટિક ખાવાનો વારો આવે. ઉનાળામાં તો ગાયની સ્થિતિ વધુ ખરાબ થતી હોય છે કારણકે રઝળતી ગાયને પાણી પીવું હોય તો ક્યાં જાય? જાહેર પાણીની પરબ પણ ઓછી થતી જાય તો પ્રાણી માટે અવેડો તો સ્માર્ટ સિટી બનવા તરફ જતા વિકસિત શહેરમાં ભૂલી જ જવાનો. મેં મારા ઘર આગળ માટલું રાખેલું તો તે કોઈક ઉઠાવી ગયેલું! આ છે શહેરી માનસિકતા!\nસિંહ, વાઘ, દીપડાની વસતિની ચિંતા કરતા આપણે લોકોને ગાયની ચિંતા કેમ નથી થતી? ગાયની ઉપયોગિતા અનેકગણી વધુ છે માટે તે પૂજનીય મનાઈ છે.\nઅને આ લિબરલો-બુદ્ધુજીવીઓ-સામ્યવાદીઓને શું કહેવું? એકાદ વર્ષ પહેલાં જ.ન.વિ. (જેએનયુ)માં બીફ ફેસ્ટિવલ રાખેલો અને ગઈ કાલે પણ કેરળમાં તેમણે બીફ ફેસ્ટિવલ રાખેલો. બુદ્ધુજીવી લેખિકા શોભા ડેએ પણ બીફ ખાવાની તરફેણમાં ટ્વીટ કરેલું. આ લોકો એ. આર. રહેમાન સામે ફતવો બહાર પડે કે સોનુ નિગમ સામે ફતવો બહાર પડે ત્યારે તેમના દરમાં છુપાઈ જતા હોય છે. ત્યારે તેમની મર્દાનગી કે નારીત્વ ગાયબ થઈ જાય છે. દિવાળી પર ફટાકડાનો વિરોધ, ધૂળેટી પર પાણીથી રમવા પર વિરોધ, જન્માષ્ટમી પર દહીહાંડીનો વિરોધ, શ્રાવણમાં દૂધાભિષેક સામે વિરોધ, મકરસંક્રાંતિ પર મૂંગા પક્ષીઓના નામે પતંગ ચગાવવા પર વિરોધ, જલ્લીકટ્ટુમાં બળદની લડાઈ પર વિરોધ કરનારી આ જમાતને ગાય આ રીતે જાહેરમાં કપાય તેના પ્રત્યે અનુકંપા થતી નથી. સેક્યુલરિઝમના નામે માત્ર હિન્દુઓની લાગણી પર જ સતત આઘાત કરતા રહેવું તેમની પ્રકૃતિ બની ગઈ છે કારણકે બોલકા હિન્દુઓ માત્ર બોલકો વિરોધ કરે છે. હિન્દુઓ જો લાંબા ગાળે આત્યંતિક બનશે તો તેમાં આવા તત્ત્વોનો ફાળો ૧૦૦ ટકા હશે તે લખી રાખજો.\nTagged ગોહત્યા, બીફ ફેસ્ટિવલ, ભાજપ, યુવા કૉંગ્રેસ, શોભા ડે, સામ્યવાદીઓ, beef festival, bjp, communist, cow slaughter, shobha de, youth congress\nPrevious postભાવનગર, સેવા અને સકારાત્મકતા\nNext postસૈનિકો માટે જનાર્દનભાઈનું દાન મહા દાન કેમ ગણાય?


about us - Dhatukam Gujarati - Udyam Prakashan\nUdyam Prakashan Gujrati 17-Nov-2020\nઉદ્યમ પ્રકાશન તકનીકી જ્ઞાન અને માહિતી પ્રદાન કરવાના ક્ષેત્રમાં છેલ્લા5વર્ષથી કાર્યરત એક ‘ના નફો-ના નુકસાન’ સેક્શન 8 કંપની છે.\nઉદ્યમ પ્રકાશન એ ઉત્પાદન ક્ષેત્રે તકનીકી જ્ઞાન અને માહિતીનો પ્રસાર કરવા માટે સમર્પિત એન્જિનિયર્સ અને વ્યવસાયિકોની એક ટીમ છે. ભારતીય પ્રાદેશિક ભાષાઓમાં એન્જિનિયરિંગને લગતા તકનીકી પુસ્તકો અને સામયિકો પ્રકાશિત કરીને કારખાનામાં કામ કરતા સામાન્ય ટેક્નિશિયનને નવીનતમ તકનીકી જ્ઞાન અને માહિતી આપવાના હેતુથી આ કંપનીની સ્થાપના કરવામાં આવી છે.\nસમગ્ર ભારતમાં હજારો નાના અને મધ્યમ ઇજનેરી ઔદ્યોગિક એકમો ફેલાયેલા છે. જો કે આ એકમોમાં રોજગારીનું પ્રમાણ સારું હોય છે, પરંતુ કારખાનામાં કામ કરતા મોટાભાગના કામદારો અને ઑપરેટરોને અંગ્રેજી ભાષાનું બહુ ઓછું અથવા નહિવત જ્ઞાન હોય છે. જો આ કાર્યબળને તેની કાર્યક્ષમતા વધારવા માટે તકનીકી રીતે શિક્ષિત કરવું હોય, તો પછી તેઓ સરળતાથી સમજી શકે એવી તેમની સ્થાનિક ભાષામાં તેમને તાલીમ આપવી ફરજિયાત છે. દેખીતું છે કે, આ માટે યોગ્ય પુસ્તકો ખૂબ જ મહત્વપૂર્ણ છે, તેથી અમારી ટીમ MSME ક્ષેત્રમાં હાલના અને નવા પ્રવેશ કરનારાઓને ઉપયોગી થાય એવા પુસ્તકો પર કામ કરી રહી છે. આ પુસ્તકો તેમને કારખાનામાં કામ કરવા માટેની ‘સારી પ્રથાઓ’ (બેસ્ટ પ્રૅક્ટિસેસ) શીખવામાં મદદ કરી શકે છે.\nમેકૅનિકલ હેન્ડબુક, સુલભ યંત્રશાળા, પ્રગત યંત્રશાળા અને અસેમ્બ્લી-ડિસઅસેમ્બ્લી આ4પુસ્તકો પ્રકાશિત કરવાની તૈયારીમાં છે. 2021 ના પહેલા ક્વાર્ટરમાં એ પ્રકાશિત થવાની સંભાવના છે. કારખાનામાં કરવાનું કામ 'બુદ્ધીનો ઉપયોગ' કરીને થાય, એ હેતુથી આ પુસ્તકો બનાવવામાં આવી છે. આગામી પુસ્તકો ‘સી.એન.સી. મશીનના ફીચર્સ અને કેસ સ્ટડી સાથે તેનો યોગ્ય ઉપયોગ’ પર ધ્યાન કેન્દ્રિત કરશે. વિવિધ વ્યવસાયના મૂળભૂત જ્ઞાનને આવરી લેતા કેટલાક પુસ્તકો/બુકલેટ પણ પ્રકાશનમાં છે.\nઆ જ દ્રષ્ટિ સાથે, અમે જૂન 2017 માં મરાઠીમાં અને ત્યારબાદ કન્નડ, હિન્દી અને ગુજરાતી ભાષામાં ‘ધાતુકામ’ નામનું એક સામયિક શરૂ કર્યું. આ વ્યવસાયિક સામયિકો નવી તકનીકીઓ, સંબંધિત ક્ષેત્રોમાં કરવામાં આવતા નવા પ્રયોગો, બજારમાં રજૂ કરવામાં આવેલ નવા ટૂલ અને સાધનો, વિશે મહત્વપૂર્ણ માહિતી પ્રકાશિત કરીને ઉદ્યોગમાં ફાળો આપે છે. આવા સામયિકમાં જો કંઈક રસપ્રદ વાંચવા મળે તો, તે મિત્રો અને સાથીદારો સાથે શેર કરવામાં આવે છે. આમ, ઉદ્યોગમાં નવી તકનીકી માહિતીનો પ્રસાર થાય છે.\nઅમારા સામયિકો મરાઠીમાં ‘ધાતુકામ’, હિન્દીમાં ‘ધાતુકાર્ય’, કન્નડમાં ‘લોહકાર્ય’ અને ગુજરાતીમાં ‘ધાતુકામ’ નામથી પ્રકાશિત કરવામાં આવે છે અને તે ‘મૉડર્ન મશીન શૉપ’ જેવા યુરોપિયન અથવા અમેરિકન સામયિકો સમાન છે. આ સામયિકનો મુખ્ય ઉદ્દેશ, મશીન ટૂલ્સનો ઉપયોગ કરીને મશીનિંગ કરેલા યંત્રભાગો બનાવવાની તમામ આધુનિક તકનીકો વિશેની નવીનતમ માહિતી, વાચકો સાથે શેર કરવાનો છે. સુધારણા પ્રવૃત્તિઓ, નવા ઉત્પાદનો, નવી પ્રક્રિયાઓ અને સુધારાઓ વિશેની માહિતી પણ સામયિકમાં હોય છે. આ સામાયિકના દરેક અંકમાં કામદારો, સુપરવાઇઝર અને અધિકારીઓને ઉપયોગી જ્ઞાન અને માહિતી આપવાનો અમારો પ્રયાસ છે.\nબધી ભાષાઓ મળીને અમે ભારતની લગભગ 50000 જેટલા નાના અને મધ્યમ કદના કારખાના, મોટા કોર્પોરેટ અને તકનીકી શૈક્ષણિક સંસ્થાઓમાં આ સામયિકોનું વિતરણ કરીયે છીયે. તેની ચોક્કસ અસર દેખાય છે અને વાચકો દ્વારા સારો આવકાર પણ મળ્યો છે. નજીકના ભવિષ્યમાં તમિળ ભાષામાં મેગેઝિન શરૂ કરવાનું પણ અમે વિચારીએ છીએ.


enter : English to Gujarati dictionary translation online | Tamilcube\nGujarati translation from Modern English to Gujarati dictionary online for the word enter:\nDid you mean : ever\nenter : અંદર જવું – આવવું\nenter : અંદર જવું – આવવું , પેસવું ; દાખલ થવું ; મંચ પર પ્રવેશ કરવો ; –નું સભ્ય થવું ; યાદી કે પત્રકમાં (નામ ઇ .) નોંધવું , દાખલ કરવું ; ને પ્રવેશ મેળવી આપવો ; હરીફાઇ ઇ . માટે નામ નોંધાવવું – આપવું .\nenter-into : –માં પડવું , શરૂ કરવું ; –ને સહાનુભૂતિ બતાવવી ; –નો ભાગ હોવો ; –થી બંધાવું .\nenter-on : –નો કબજો લેવો ; શરૂ કરવું ; નિકાલ માટે હાથ પર લેવું .\nenter-upon : –નો કબજો લેવો ; શરૂ કરવું ; નિકાલ માટે હાથ પર લેવું .\nenteric : આંતરડાનું – ને લગતું .\nenteric-fever : ટાઇફૉઇડ ઇ . આંતરડાંનો તાવ .\nentering point : પ્રવેશ સ્થળ\nentering tone : અવરોહી–આરોહી સ્વર


કોણ છે? પૂર્વ MLA Gujarat રત્નાબાપા 99 વર્ષના એ મરણમૂડીના રૂ.51 હજાર દાનમાં આપ્યા, PM મોદીએ ફોન કરી કહ્યું-રત્નાબાપા તમને? - Timepassmasti\nકોણ છે? પૂર્વ MLA Gujarat રત્નાબાપા 99 વર્ષના એ મરણમૂડીના રૂ.51 હજાર દાનમાં આપ્યા, PM મોદીએ ફોન કરી કહ્યું-રત્નાબાપા તમને?\nPosted on April 20, 2020 April 20, 2020 by JanvaJevu\nપૂર્વ MLA Gujarat રત્નાબાપા 99 વર્ષના છે. એ મરણમૂડીના રૂ.51 હજાર દાનમાં આપ્યા, PM મોદીએ ફોન કરી કહ્યું-રત્નાબાપા તમને?\nએક વયોવૃદ્ધ માણસ લાકડીના ટેકે ટેકે જૂનાગઢની Collector કચેરીના પગથિયાં ચડીને મુખ્ય દરવાજે આવ્યા.\nદરવાજે રહેલા ચોકીદારે દાદાના હાથમાં સેનીટાઇઝર આપતા પૂછયું, ‘દાદા, કેટલા વરસ થયા ?’\nદાદાએ ધ્રુજતા અવાજે કહ્યું, ‘ભાઈ 99મું ચાલે છે’.\nચોકીદારે પૂછ્યું , ‘કોઈ મદદ લેવા આવ્યા છો ?’\nદાદાએ કહ્યું, ‘ના ભાઈ કોઈ મદદ લેવા નથી આવ્યો. આપણો દેશ અત્યારે ઉપાધિમાંથી પસાર થઈ રહ્યો છે એટલે મારી મરણમૂડી મુખ્યમંત્રી રાહતફંડમાં આપવા આવ્યો છું. મારી પાસે અંગત બચતની થોડી રકમ પડી હતી તેમાંથી 51000નો ચેક કલેક્ટર સાહેબને આપવા આવ્યો છું.’\nઆ દાદાનું નામ છે રત્નાભાઈ મનજીભાઈ ઠુમર. તમને જાણીને આશ્વર્ય થશે કે 99 વર્ષના આ દાદા માળિયાહાટીના-મેંદરડાના પૂર્વ ધારાસભ્ય (MLA Gujarat) 1975થી 1980ના સમયગાળા દરમિયાન ગુજરાત રાજ્યના ધારાસભ્ય પણ રહી ચૂક્યા છે. અત્યંત સાદગીપૂર્ણ જીવન જીવતા રત્નાબાપાએ ધારાસભ્ય તરીકે પોતાનો પગાર પણ નથી લીધો અને પેન્શન પણ નથી લીધું. ધારાસભ્ય હતા ત્યારે પણ સરકારી બસમાં જ સામાન્ય મુસાફર તરીકે મુસાફરી કરી છે.\n51000નો ચેક જૂનાગઢના એડિશનલ કલેક્ટરને અર્પણ કર્યો ત્યારે બાપાએ કહ્યું, ‘સાહેબ, હું વૃદ્ધ છું એટલે આવેલા સંકટ સામે લડાઈ લડવામાં મારું શરીર તો કામમાં આવે એમ નથી પણ મારી થોડીઘણી બચત હતી તે દેશને કામમાં આવે એટલે અર્પણ કરું છું.’\nરત્નાબાપાના દાનની વાત છેક Delhi સુધી પહોંચી અને PM નરેન્દ્ર Modi રહી ન શક્યા અને આજે જૂનાગઢ રહેતા રત્નાબાપાન દીકરાને ફોન કરી વાત કરી હતી. મોદીએ બાપાને કહ્યું કે અમને યાદ કરો છો તો બાપાએ કહ્યું યાદ તો કરીએને આજે આવેલી મહામારી સામે તમે લડી રહ્યા છો અને દેશની સેવા કરો છો. ત્યારે મોદીએ કહ્યું હતું કે, બાપા અમે તમને બહુ જ યાદ કરીએ છીએ. – PM Narendra Modi\ncorona, Gujarat, mla, pmmodi\nજાણો! ગુજરાતમાં કોરોના નો કહેર એકાએક વધ્યો, આજે નવા 228 કેસ, કુલ કેસનો આંકડો 1604 એ પહોંચ્ય.\nજાણો,પતિ-પત્નીએ કર્યું એવું કામ કે વાંચીને કેહશો વાહ! ૨૧ દિવસમાં આંગણામાં…


ધોનીએ સિકસ મારીને જીતાડી મેચ: બેંગ્લોરને ૫ વિકેટે આપી માત ધોનીએ સિકસ મારીને જીતાડી મેચ: બેંગ્લોરને ૫ વિકેટે આપી માત – Aajkaal Daily\nબેંગ્લોર અને ચેન્નાઈ વચ્ચે રોમાંચક મુકાબલો થયો જેમાં ચેન્નાઈ સુપર કિંગ્સે પાંચ વિકેટે જીત મેળવી લીધી હતી. બેંગ્લોરે આપેલા ૨૦૬ રનના ટાર્ગેટને ચેન્નાઈએ ૧૯.૪ ઓવરમાં જ મેળવી લીધો હતો. ધોનીએ શાનદાર ઈનિંગ રમતા ૭૦ અને અંબાતી રાયડૂએ ૮૨ રન ફટકાર્યા હતા.\nબેંગ્લોરે નિર્ધારિત ૨૦ ઓવરમાં એબી અને ડિ કોકની આક્રમક બેટિંગની મદદથી ૨૦૫ રન બનાવી લીધા છે. બેંગ્લોર તરફથી એબીએ ૩૦ બોલમાં ૬૮ રનની ઈનિંગ રમી હતી, યારે ડિ કોકે ૩૭ બોલમાં ૫૩ રન ફટકાર્યા હતા. કોહલી માત્ર ૧૮ રન બનાવીને આઉટ થઈ ગયો હતો. પાછળથી મનદીપસિંહે ૧૭ બોલમાં ૩૨ અને વોશિંગ્ટન સુંદરે ૪ બોલમાં ૧૩ રન ફટકારીને બેંગ્લોરના સ્કોરને ૨૦૦ રનને પાર મોકલી આપ્યો હતો.\nબેંગ્લોરે આપેલ ૨૦૬ રનના ટાર્ગેટનો પીછો કરવા માટે ઉતરેલ બેંગ્લોરની શઆત સારી રહી નહતી. શઆતમાં જ વોટસન અને રૈનાની વિકેટ ચેન્નાઈએ ગુમાવી દીધી હતી. જોકે, ચેન્નાઈ તરફથી અંબાતી રાયડૂ અને ધોનીએ શાનદાર ઈનિંગ રમી હતી. અંબાતી રાયડૂએ ૫૩ બોલમાં ૮ સિકસ અને ૩ ફોર સાથે ૮૨ રન ફટકાર્યા હતા, યારે વિનિંગ સિકસ ફટકારનાર ધોનીએ માત્ર ૩૪ બોલમાં જ સાત સિકસ અને એક ફોરની મદદથી ૭૦ રન ફટકારી દીધા હતા. અંતિમ ઓવરમાં ચેન્નાઈને જીતવા માટે ૧૬ રનની જરત હતી, જેને ચાર બોલમાં જ બનાવી લીધા હતા.\nબેંગ્લોર તરફથી યૂઝવેન્દ્ર ચહલે ચાર ઓવરમાં ૨૬ રન આપીને બે વિકેટ ઝડપી હતી. તે ઉપરાંત ઉમેશ યાદવે ચાર ઓવરમાં એક વિકેટ લઈને માત્ર ૨૩ રન આપ્યા હતા. યારે બેંગ્લોર તરફથી કોરિ એન્ડરસન સૌથી મોંઘો સાબિત થયો હતો, તેને ૩.૪ ઓવરમાં એકપણ વિકેટ લીધા વગર ૫૮ રન ખર્ચ કર્યા હતા.\nચેન્નાઈ તરફથી બે વિકેટ મેળવાના શાર્દૂલ ઠાકૂર સૌથી મોંઘો સાબિત થયો હતો. તેને ચાર ઓવરમાં ૪૬ રન આપ્યા હતા. ઈમરાન તાહિરે ચાર ઓવરમાં ૩૫ રન આપીને બે વિકેટ ઝડપી હતી, યારે બ્રાવોએ ચાર ઓવરમાં ૩૩ રન આપીને બે વિકેટ પોતાના નામે કરી હતી\nPrevious Previous post: કોડીનારમાં શેખવાડા રહેણાંક વિસ્તારમાં માછલીના વેચાણ સામે લોકોમાં રોષ\nNext Next post: પોસ્ટ વિભાગમાં ગુજરાતનું પ્રથમ સીએસઆઇ રેકોર્ડ મેનેજમેન્ટ ગોંડલમાં કાર્યરત


લયસ્તરોહું નથી ઇશ્વર - રવિશંકર ઉપાદ્યાય - લયસ્તરો\nદિવસો જુદાઇના જાય છે, એ જશે જરૂર મિલન સુધી,\nમને હાથ ઝાલીને લઇ જશે, હવે શત્રુઓ જ સ્વજન સુધી.\nહું નથી ઇશ્વર – રવિશંકર ઉપાદ્યાય\nMay 23, 2007 at 2:00 am by સુરેશ · Filed under ગઝલ, રવિશંકર ઉપાધ્યાય\nહું નથી ઇશ્વર, નવું સર્જન કરું.\nમાનવી છું, શેં પરિવર્તન કરું !\nશક્યતાઓ પણ બને છે પહાડ જ્યાં,\nહું નથી શ્રી કૃષ્ણ કે ગોવર્ધન વહું !\nચીર પાંચાળીનાં ના પૂરી શકું,\nલોક્ની નજરે તો દુર્યોધન ઠરું !\nકામ ના લાગ્યો નર્યો પુરુષાર્થ ત્યાં,\nલેશ ના પ્રારબ્ધનું દર્શન થયું !\nના થયો ઠરી ઠામ હું કોઇ જ’ગા\nધ્યેય વિણ સતત ભ્રમણ કરું !\nજીદગીથી દૂર ભાગ્યો છું ‘રવિ’,\nમ્રુત્યુની સામે હું આકર્ષણ બનું !\n– રવિશંકર ઉપાદ્યાય\nમુંબાઇના આ કવિની ઘણી રચનાઓ સ્વર બધ્ધ થયેલી છે.


હવે ધોમધખતા તાપનો પ્રારંભ થતા લુ લાગવાથી બચવા માટે દરરોજ એક ચમચી ગુલકંદનું સેવન કરવુ ગુણકારી\nઅમદાવાદઃ ગુલકંદ ખાવાથી ગરમી ઓછી થઈ જાય છે. ગુલકંદમાં વિટામિન સી, ઇ અને બી મળી આવે છે.2ચમચી ગુલકંદ ખાવાથી લુ થી રાહત મળે છે. ડાયાબિટીઝવાળા લોકોએ ગુલકંદ ખાવામાં ખૂબ કાળજી લેવી જોઈએ. કારણ કે તેમાં ખાંડ હોય છે.\nહૃદય રોગમાં રાહત\nઅર્જુન વૃક્ષની છાલ અને દેશી ગુલાબનો ઉકાળો પીવો, જો ધબકારા વધારે હોય તો તેની ગુલાબની સૂકી પાંદડીઓને ઉકાળીને પીવો. જો આંતરડામાં ઘા હોય તો 100 ગ્રામ મૂળેઠી, 50 ગ્રામ વરિયાળી, 50 ગ્રામ ગુલાબની પાંખડી ત્રણેયને મિક્સ કરીને 10 ગ્રામ લો. તેનો 100 ગ્રામ પાણીમાં ઉકાળો બનાવો અને તેણે પીવો.\nપાણીની કમીને દૂર કરશે\nગુલકંદમાં ગુલાબનો રસ હોય છે જે શરીરને ઠંડક આપે છે. ગુલકંદ શરીરને ડિહાઇડ્રેશનથી સુરક્ષિત કરે છે અને સ્વસ્થ રાખે છે. ગુલકંદથી પેટમાં ઠંડક થાય છે. ગુલકંદએ નરમ ટોનિક છે જે ઉનાળા દરમિયાન ઉર્જા આપે છે, ગુલકંદ ખાવાથી થાક, આળસ, સ્નાયુમાં દુખાવામાં રાહત મળે છે..\nસૂર્યપ્રકાશ સામે રક્ષણ\nગરમીમાં બહાર નીકળતા પહેલા2ચમચી ગુલકંદ ખાઓ. આ તમને સનસ્ટ્રોક સામે રક્ષણ આપશે અને તડકો નહીં લાગે. આ ઉપરાંત તે ગરમીને કારણે થતાં નાકમાંથી રક્તસ્રાવ પણ રોકે છે.\nચહેરાને ચમકદાર બનશે\nગુલકંદ ત્વચા માટે ખૂબ જ સારુ છે. ગુલકંદ ચહેરાને ચમકદાર બનાવવામાં મદદ કરે છે કારણ કે તે અંદરથી લોહી સાફ કરે છે. તે બ્લેકહેડ્સ, ખીલ અને પિમ્પલ્સ જેવી ત્વચાની સમસ્યાઓને દૂર કરે છે.\nસગર્ભા માટે લાભદાયી\nસગર્ભા સ્ત્રીઓ ગુલકંદ ખાઈ શકે છે... ગુલકંદ એકદમ સલામત છે. જો સગર્ભાવસ્થામાં કબજિયાતની ફરિયાદ હોય, તો તમે તેમાંથી પણ છૂટકારો મેળવી શકો છો.\nગુલકંદમાં લૈકસેટિવ અને ડ્યુરેટિક ગુણધર્મો હોય છે જે ચયાપચયને તીવ્ર બનાવે છે. જો તમારું મેટાબોલિઝમ ઝડપી છે, તો તમે તમારું વજન સરળતાથી ઉતારી શકશો. જો તમે વજન ઓછું કરવા માંગતા હોવો તો રોજ 20 ગુલાબની પાંખડી પાણીમાં ઉકાળો અને તે ગાળીને તેમાં મધ નાખો અને દિવસમાં બે વાર પીવો.\nજો તમારા પેઢામાં સોજો રહે છે, તો એક ચમચી ગુલકંદ સવારે અને સાંજે ખાઓ. આનાથી, પેઢા માં સોજો કે રક્તસ્રાવની સમસ્યા ઓછી થાય છે. આની સાથે ગુલકંદ ખાવાથી મોઢાના ફોલ્લાઓ પણ દૂર થાય છે.\nખરીદી માટે નીકળેલા યુવકને પોલીસે માર માર્યાનો આક્ષેપ access_time 8:36 pm IST


News & Views :: મકરસંક્રાંતિના દિવસે કરો રાશિ પ્રમાણે દાનઃ નવ પ્રકારના પુણ્યનું મહત્ત્વ\nમકરસંક્રાંતિના દિવસે કરો રાશિ પ્રમાણે દાનઃ નવ પ્રકારના પુણ્યનું મહત્ત્વ\n(૧) અન્નદાન (૨) જલદાન, (૩) શય્યા (મકાન) દાન, (૪) પાત્રદાન, (૫) વસ્ત્રદાન (૬) વિનય, (૭) મનથી ભલું વિચારવું, (૮) વચનથી ભલું બોલવું, (૯) કાયાથી ભલું કરવું. કબીરદાસજી તો કહે છે- પાની બાઢ્યો નાવમેં, ધરમેં બાઢ્યો દામ, દોનોં હાથ ઉલેચિયે, યહીં સયાનો કામ. આ રીતે આપણા આંગણે આવેલા યાચકને મનથી શ્રદ્ધા પ્રમાણે દાન આપીએ.\nરાશિ પ્રમાણે સંક્રાંતિનું દાન\nમેષ -વૃશ્ચિકઃ- મસૂરની દાળ, કેસર, લાલ વસ્ત્ર ઘી\nવૃષભ-તુલાઃ- ચાંદી, સફેદ વસ્ત્ર, સુંગધિત પદાર્થ, દૂધ-દહીં\nમિથુન-કન્યાઃ- લીલા વસ્ત્ર, કાંસાના વાસણ, તુલસી વૃક્ષ, ખાંઢ અનેક પ્રકારના ફળફળાદિ\nકર્કઃ- ચોખા, સફદ વસ્ત્ર, સફેદ ચંદન અને ખાંડ\nસિંહઃ- તલ , તાંબાના વાસણ, ઘી, ગોળ, લાલ વસ્ત્ર, ધી\nધન-મીનઃ- હળદર, ચણાની દાળ, ધાર્મિક પુસ્તકો, પીળા વસ્ત્ર,મધ\nમકર-કુંભઃ લોખંડ,સ્ટીલના વાસણો, તલ, અડદ, કાળા વસ્ત્ર, ઉનના વસ્ત્રો, બૂટ, ચંપલ, તેલ.\nતલના તેલનું માલિશઃ- તલના તેલનું માલિશ ઠંડીની સિઝનમાં તલના તેલનું માલિશ કરવાથી ચામડીની રૂક્ષતા દૂર થાય છે. ચામડીને જરુરી વિટામીન મળે છે.\nતલનું સેવનઃ- તલનું સેવન પેટમાં થયેલા વાયુનો નાશ કરે છે. જાડા વ્યકિતઓ તલનું તેલ લે તો શરીરનો મેદ ઓછો થાય છે. સ્ત્રીઓને માસિકની તકલીફમાં રાહત થાય છે. પાચનતંત્રમાં સુધારો થાય.\nશેરડીઃ- શેરડી શકિતવર્ધક અને શરીરમાં શીતળતા લાવનાર છે. પેટમાં કૃમિનો નાશ કરે છે. ગ્લુકોઝ ત્વરિત મળતો હોવાથી એનીમિયાના દર્દીઓ માટે ઉત્તમ. ડાયાબીટીઝ હોય તેમને શેરડી ખાવી નહીં, શેરડીનો રસ પીવો નહીં. દાન આપી\nઆખા મગ-મગની દાળઃ- પ્રોટીનનો સૌથી મોટો સોર્સ હોવાથી મગ અને મગની દાળની ખીચડી બનાવીને ખાવાનું વિશેષ મહત્ત્વ છે. પચવામાં હલકાં હોવાથી બિમાર વ્યકિત માટે ઉત્તમ મનાય છે. શરીરની નિર્બળતા દૂર કરે છે. કબજિયાતનો ઇલાજ આખા મગ છે.\nજન્મકુંડળીમાં સૂર્યની સ્થિતિ અને મંત્ર ઉપાસના\nસૂર્ય ગ્રહ-પીડા નિવારવા મકર સંક્રાંતિથી સાત દિવસ સુધીની ઉપાસના અને મંત્રજપ. પ્રતિકૂળ સંજોગોના કારણે આજના સમયમાં ધણા બધા લોકોમાં આત્મવિશ્વાસનો અભાવ જોવા મળે છે. આ કામ મારાથી પુરુ થશે કે નહીં? હંમેશા આત્મવિશ્વાસના અભાવે હાથમાં આવેલી સફળતાની તકો જતી રહે છે તે સ્થિતિમાંથી રાહત મેળવવા માટે, આત્મવિશ્વાસ વધારવા માટે જયોતિષાચાર્ય ડૉ. મહેશ દશોરાએ વધુમાં જણાવ્યું કે મકર સંક્રાંતિના દિવસથી સાત દિવસ સુધી સૂર્ય મંત્રના જપ કરવાથી વિશેષ લાભ થાય છે. મંત્ર આ પ્રમાણે છે. આ મંત્રો દર મહિનાની સાતમના દિવસે કરવાથી વધુ લાભ થાય.\nૐ હ્રાઁ હ્રીં હ્રૂઁ સઃ સૂર્યાય નમઃ , વેદમંત્ર, સૂર્ય ગાયત્રી મંત્ર,\nઆદિત્યાય વિદ્મહે ભાસ્કરાય ધીમહિ તન્નો સૂર્યઃ પ્રચોદયાત્\nજયોતિષશાસ્ત્રમાં સૂર્યનું પ્રભુત્વ\nસૂર્યની કૃપા પ્રાપ્તિ માટે, સૂર્યથી સકારાત્મક ઉર્જા પ્રાપ્તિ માટે, આધ્યાત્મનો સંદેશ આપતું પર્વ ઉત્તરાયણ.\nસૂર્ય સિંહ રાશિના સ્વામી છે. જેથી જેની કુંડળીમાં સૂર્ય નબળો હોય તેને સૂર્યનો નંગ માણેક પહેરી શકાય.\nરવિવારના દિવસે ગુલાબી રંગના વસ્ત્રો પહેરવા વધુ લાભદાયી રહે.\nસૂર્ય કૃતિકા, ઉત્તરાષાઢા અને ઉત્તરાફાલ્ગુની નક્ષત્રનો સ્વામી છે.\nસૂર્ય પિતાનું પ્રતિનિધિત્વ કરે જેથી સૂર્યની સ્થિતિ નબળી હોય તો પિતાશ્રીની સેવા કરવાથી સૂર્ય ગ્રહની શાંતિ થાય\nભારતીય જયોતિષમાં સૂર્યને આત્માનો કારક માનવામાં આવે છે. સૂર્ય નબળો હોય ત્યારે આત્મવિશ્વાસનો અભાવ રહે છે. જેથી આત્મવિશ્વાસ વધારવા માટે સૂર્ય ઉપાસના લાભદાયી.\nસૂર્યના દેવતા ભગવાન શંકર અને મંદિર, સુંદર મહેલ, જંગલ, કિલ્લા તથા નદીનો કિનારો સૂર્યદેવતાનું નિવાસસ્થાન છે.\nસૂર્યનું અયન છ માસનું હોય છે. છ મહિના દક્ષિણાયન અને છ મહિના ઉત્તરાયણ\nહાડકાંઓનું બંધારણ, પેટ,આંખ, હૃદય અને ચહેરાનું પ્રતિનિધિત્વ સૂર્ય કરે છે.\nસૂર્યદેવનો શુભ વાર રવિવાર, સૂર્યના શત્રુ ગ્રહ શનિ અને શુક્ર તથા સૂર્યના મિત્ર ગ્રહ ચંદ્ર, મંગળ અને ગુરુ છે.\nસૂર્ય ગ્રહનું રત્ન માણેક અને ધાતુ તાંબુ છે. સૂર્ય ગ્રહના દુષ્પ્રભાવમાંથી બચવા માટે ઘી, લાલ વસ્ત્ર, સોનુ, મિઠાઇ, કપિલા ગાય, ગોળ અને તાંબાનું દાન કરવુ\nસોનાનો વેપાર, લાંકડાનો વેપાર,૩લેકટ્રીક સામાનનો વેપાર વગેરે પર સૂર્યનો પ્રભાવ હોય છે.\nકુંડળીમાં સૂર્ય ગ્રહ નબળો હોય તો સૂર્ય દેવતાને તાંબાના લોટામાં જળ ચડાવવુ તથા સૂર્ય સ્તોત્ર,ગાયત્રી મંત્ર વગેરે કરવા.\nસૂર્ય ઘી, પથ્થર, ધી,દવા અને માણેક પર પોતાની અસર કરે છે. સૂર્યની વિશોંતરી દશા છ વર્ષની હોય છે.\n(જયોતિષાચાર્ય ડૉ. મહેશ દશોરા)


News & Views :: અમદાવાદમાં ત્રણ સંતાનોનો પિતા પ્રેમિકા સાથે રહેવા ચાલ્યો ગયો તો પત્નીએ...\nઅમદાવાદમાં ત્રણ સંતાનોનો પિતા પ્રેમિકા સાથે રહેવા ચાલ્યો ગયો તો પત્નીએ...\nપતિ-પત્ની અને વોના કિસ્સા અવાર નવાર પ્રકાશમાં આવતા હોય છે, ત્યારે આવો જ એક કિસ્સો અમદાવાદમાં સામે આવ્યો છે. અમદાવાદમાં પતિ તેની પત્ની અને ત્રણ સંતાનોને છોડીને અન્ય સ્ત્રી સાથે રહેવા જતો રહ્યો હોવા બાબતની ફરિયાદ પરિણીતાએ નોંધાવી છે. પોલીસે સમગ્ર મામલે પતિ વિરુદ્ધ ફરિયાદ નોંધી કાયદેસરની કાર્યવાહી શરૂ કરી છે.\nરિપોર્ટ અનુસાર અમદાવાદમાં રહેતી મનીષાના(નામ બદલ્યું છે) લગ્ન મનોજ(નામ બદલ્યું છે) નામના યુવક સાથે થયા હતા. લગ્ન બાદ થોડા સમય મનીષા અને મનોજ રાજી ખુશીથી રહેતા હતા. લગ્નબાદ મનીષાએ દીકરીને જન્મ આપ્યો હતો જેના કારણે સાસરિયાઓ મનીષાથી નારાજ થઈ ગયા હતા. કારણ કે, સાસરિયાઓને દીકરો જોઈતો હતો. દીકરીના જન્મ બાદ સાસરિયાઓ સતત હેરાન પરેશાન કરતા હોવાના કારણે મનીષા અને મનોજ પરિવારના સભ્યોથી અલગ જગ્યા પર રહેવા ચાલ્યા ગયા હતા. જુદા થયા પછી મનીષાએ અન્ય બે બાળકોને જન્મ આપ્યો હતો.\nપરિવારના સભ્યોથી અલગ રહેવા ગયા બાદ મનોજના વર્તનમાં ખૂબ જ બદલાવ આવી રહ્યો હતો. મનોજ અવાર નવાર પત્ની સાથે ઝઘડો કરતો હતો. આ ઉપરાંત પત્ની મનોજને કોઈ પણ સવાલ પૂછે તો તે તેને માર મારતો હતો. હદ તો ત્યારે થઈ ગઈ કે, મનોજ ઘરે પણ આવતો ન હતો અને ઘરે ન આવવાનું કારણ મનીષા મનોજને પૂછતી હતી ત્યારે તે ગુસ્સે થઇને પત્નીને માર મારતો હતો. એક દિવસ મનીષાને જાણવા મળ્યું હતું કે, પતિ મનોજને અન્ય સ્ત્રી સાથે પ્રેમ સંબંધ છે અને તે તેની સાથે રહે છે.\nપતિને અન્ય સ્ત્રી સાથે સંબંધ હોવાની માહિતી મળતાની સાથે જ મનીષાએ તાત્કાલિક સમગ્ર ઘટનાની જાણ વાડજ પોલીસ સ્ટેશનમાં કરી હતી અને પતિ સામે ફરિયાદ નોંધાવી હતી. પોલીસે મનીષાની ફરિયાદ લઈને આગળની કાર્યવાહી શરૂ કરી છે.\nઉલ્લેખનીય છે કે, અમદાવાદમાં અવાર નવાર પતિ-પત્નીના ઝઘડાના કિસ્સાઓ સામે આવે છે. કેટલીકવાર તો નાની-નાની બાબતોમાં પતિ-પત્ની વચ્ચે થયેલો ઝઘડો પોલીસ સ્ટેશન સુધી પહોંચી જાય છે. આ ઉપરાંત થોડા દિવસો પહેલા અમદાવાદમાં એક પત્નીએ પતિને પ્રેમિકા પાસેથી પૈસા લઈને વેંચ્યો હોવાનો એક કિસ્સો સામે આવ્યો હતો. તો કોરોનાની મહામારી વચ્ચે આપવામાં આવેલા લોકડાઉનના સમયમાં ઘરકામને લઈને પતિ પત્નીના ઝગડા પોલીસ સ્ટેશન સુધી પહોંચ્યા હોવાના પણ કિસ્સાઓ સામે આવ્યા છે.(નોંધ:- પાત્રોના નામ બદલ્યા છે.)


કર્ણાટક: 36 કલાક બાદ CCDના માલિકનો મૃતદેહ મળી આવ્યો - Gujarat ExclusiveGujarat Exclusive\nGujarat Exclusive > દેશ-વિદેશ > કર્ણાટક: 36 કલાક બાદ CCDના માલિકનો મૃતદેહ મળી આવ્યો\nકર્ણાટક: 36 કલાક બાદ CCDના માલિકનો મૃતદેહ મળી આવ્યો\nકર્ણાટકના પૂર્વ મુખ્યમંત્રી અને પૂર્વ વિદેશ મંત્રી એસએમ કૃષ્ણાના (S M Krishna) જમાઈ અને કૈફે કૉફી ડે (Cafe Coffee day)ના માલિક વીજી સિદ્ધાર્થનો (VG Siddhartha) મૃતદેહ મળી આવ્યો છે. તેમનો મૃતદેહ મેંગલૂરૂની નેત્રાવતી નદીમાંથી મળી આવ્યો છે. હાલ સિદ્ધાર્થના મૃતદેહને મેંગલૂરૂની હોસ્પિટલમાં પોસ્ટમોર્ટમ માટે મોકલવામાં આવ્યો છે, જે બાદ તેમના મૃતદેહને પરિવારને સોંપવામાં આવશે. સિદ્ધાર્થ સોમવારથી ગુમ હતા અને પોલીસ તેમની શોધખોળ હાથધરી રહી હતી.\nગઈ કાલે પોલીસે નેત્રાવતી નદીની આસપાસ સિદ્ધાર્થ માટે શોધખોળ હાથ ધરી હતી, જે માટે 200થી વધુ પોલીસ કર્મચારીઓ, તરવૈયાઓ અને 25 બોટની મદદ લેવામાં આવી હતી.\nસોમવારથી હતા ગુમ સિદ્ધાર્થ\nસિદ્ધાર્થ સોમવારે પોતાની ઈનોવા કાર લઈને બિઝનેસ ટૂર પર ચિક્કમગલૂરૂ ગયા હતા, જ્યાંથી તેમને કેરલ જવાનું હતું. તેમના ડ્રાઈવરના જણાવ્યા પ્રમાણે, સિદ્ધાર્થે નેત્રવતી નદી પરના એક પૂલ પર કાર ઉભી રખાવી અને ઉતરી ગયા હતા. કારથી ઉતરીને તેઓ કોઈની સાથે ફોન પર વાત કરી રહ્યા હતા. જ્યારે થોડા સમય સુધી સિદ્ધાર્થ પરત ના ફરતા ગભરાયેલા ડ્રાઈવરે તેમના પરિવારને ફોન કરીને જાણ કરી હતી.\n5 હજાર કરોડનો વેપારી ગુમ, દેશની તૂટતી અર્થવ્યવસ્થાનું દર્દ પત્રમાં ઠાલવ્યું\nસિદ્ધાર્થનો ભાવુક પત્ર આવ્યો સામે\nજણાવી દઈએ કે, આ ઘટના બાદ સિદ્ધાર્થનો એક પત્ર સામે આવ્યો હતો, જેમાં જણાવ્યું હતું કે, અનેક પ્રયત્નો છતાં હું નફો રળી આપતું બિઝનેશ મોડલ તૈયાર કરવામાં નિષ્ફળ નીવડ્યો છું. લાંબા સમય સુધી સંઘર્ષ કર્યો, પરંતુ હવે સહન નથી થતું. ભારે દેવાને પગલે હું તૂટી ચૂક્યો છું. આવકવેરા વિભાગે અમારા શેર જપ્ત કર્યા, જેના કારણે મારે આર્થિક સંકટનો સામનો કરવો પડ્યો છે. તેમણે જણાવ્યું કે, તમામ નાણાંકિય લેવડ-દેવડની ભૂલો માટે હું જવાબદાર છું. મારી ટીમ, ઓડિટર્સ અને સીનિયર મેનેજમેન્ટને મારા ટ્રાન્જેક્શન અંગે કોઈ જાણકારી નથી. મારા પરિવારને પણ મે આ અંગે ક્યારેય જણાવ્યું નથી.\nદેશની આ બ્રાંડને લોકોએ કહ્યું હતું- નહી ચાલે, આજે5હજાર કરોડની કંપની\nMangaluru. Netravati river


કિંગ પાવર ઓફ એમ્પાયર - 48 | Gujarati Thriller Story | Ashvin Kalsariya\nકિંગ પાવર ઓફ એમ્પાયર - 48\n7 mins 6057mins 605\nGujarati Story : #3299 Gujarati Story Thriller : #138\nhouse cook servents\n( આગળના ભાગમાં જોયું કે ફંકશન મા બધા ને ખબર પડી ગઈ કે શૌર્ય સૂર્યવંશી જ કિંગ છે, બિઝનેસ ના બેતાજ બાદશાહ કહેવાતા સમ્રાટ સૂર્યવંશી નો પૌત્ર છે, શૌર્ય એ સંબોધન તો કર્યું પણ તે કહેવા કરતાં કરી બતાવવા માંગતો હતો, કાનજીભાઈ ની આંખોમાં શૌર્ય માટે પ્રેમ હતો પણ શૌર્યની આંખોમાં એમના માટે ગુસ્સો હતો, શૌર્યની હકીકત જાણ્યા પછી ઘણાં બધા ની ઊંઘ ઉડી ગઈ હતી, શૌર્ય તેની કંપની નું આેપંનિગ કરવા જઈ રહ્યો હતો, વિદેશમાં તો તેણે સારો એવો બિઝનેસ ઉભો કર્યો હતો પણ હવે સમય હતો ઈન્ડિયા મા બિઝનેસ એમ્પાયર ઉભું કરવાનું હતું તો હવે જોઈએ એ એમ્પાયર ઉભું કરે છે કે પછી એના દુશ્મન તેને એ પહેલાં જ ખતમ કરે છે)\nઘણાં ની ઊંઘ ઉંડી ગઈ હતી કારણ કે શૌર્ય સૂર્યવંશી એટલે કે સમ્રાટ સૂર્યવંશી નો વારસદાર જીવતો હતો. તો કેટલાકની ઊંઘ શૌર્યની યાદોમાં ઉડી ગઈ હતી અને એમાંથી એક હતી પ્રીતિ.\nસવારનાં દસ વાગ્યા હતાં, પ્રીતિ તો એની યાદોમા ખોવાઈ ગયેલી હતી, શ્રેયા અને અક્ષય તેના રૂમમાં આવ્યા, “પ્રીતિ હજી સુધી તું તૈયાર પણ નથી થઈ ? ” શ્રેયા એ કહ્યું.\n“મને કંઈ કહ્યું. ? ” પ્રીતિ એ વિચારોમાંથી બહાર આવતાં કહ્યું.\n“કયાં ખોવાઈ ગઈ? હજી સુધી તૈયાર પણ નથી થઈ અને અમારો કૉલ પણ રિસીવ નથી કરતી ” શ્રેયા એ કહ્યું.\nપ્રીતિ એ તરત પોતાનો ફોન ચેક કર્યા, શ્રેયા ના મિસકૉલ હતા, “સોરી મને ખબર જ ન હતી ” પ્રીતિ એ કહ્યું.\n“પ્રીતિ શૌર્ય સાથે કોઈ વાત થઈ? ” અક્ષય એ કહ્યું.\n“ના એની સાથે કોઈ વાત નથી થઈ ” પ્રીતિ એ કહ્યું.\n“અરે મને કંઈ સમજાતું નથી આખરે શૌર્ય અને કિંગ…? ” શ્રેયા એ કહ્યું.\n“હા યાર પ્રીતિ શું છે આ બધું તું શૌર્યને આેળખે છે? ” અક્ષય એ કહ્યું.\n“હા હું એનું આેળખું છું ” પ્રીતિ એ કહ્યું.\n“કંઈ રીતે ? ” શ્રેયા એ કહ્યું.\n“તમે બંને તો મને દસ વર્ષથી ઓળખો છો પણ હું શૌર્યને નાનપણથી આેળખું છું ” પ્રીતિ એ કહ્યું.\n“મતલબ તને ખબર હતી શૌર્ય જ કિંગ છે ” અક્ષય એ કહ્યું.\n“ના મને પણ કાલ ફંકશન મા જ ખબર પડી કે શૌર્ય જ કિંગ છે ” પ્રીતિ એ કહ્યું.\n“પ્રીતિ બહુ બધું કન્ફયુઝન છે ” શ્રેયા એ કહ્યું.\n“ઓકે હું તને પહેલે થી બધુ કહી ” પ્રીતિ એ કહ્યું.\n“ઓકે શાંતિથી બેસી ને પછી બોલ ” અક્ષય એ કહ્યું.\n“હું છ વર્ષ ની હતી ત્યારે અમારી સ્કૂલ મા એક દિવસ ટીચર એક છોકરાને લઈ ને કલાસમાં આવ્યા, એકદમ ગોરો, ગોળ ચહેરો, મોટી ગોળ આંખો અને એટલો માસુમ દેખાતો હતો કે.... એ બીજું કોઈ નહીં પણ શૌર્ય હતો ” પ્રીતિ એ કહ્યું.\n“મતલબ શૌર્ય ને તું સ્કૂલ ટાઈમથી આેળખે છે? ” શ્રેયા એ કહ્યું.\n“હા, મેડમ એ તેને કલાસ સાથે પરિચય કરાવ્યો અને અમને બધા ને તેની સાથે ફ્રેન્ડશીપ કરવા કહ્યું., તેને કહ્યું. કે તે કલાસમાં કોઈ પણ સાથે બેસી શકે છે પણ એ ખૂણામાં આવેલી ખાલી બેન્ચ પર બેસી ગયો ન તો કોઈ સાથે વાત કરે કે ન તો સ્માઈલ કરી ” પ્રીતિ એ કહ્યું.\n“ઓહ મતલબ નાનપણથી માસુમ હતો ” અક્ષય એ કહ્યું.\n“શાંત પાણી બહુ ઉંડા હોય છે ” પ્રીતિ એ કહ્યું.\n“મતલબ? ” શ્રેયા એ કહ્યું.\n“એ કોઈ માસૂમ ન હતો, દેખાવમાં માસૂમ હતો બાકી જયારે એના વિશે જાણવા મળ્યું ત્યારે ખબર પડી કે એ મહાશય કેટલો તોફાની છે ” પ્રીતિ એ કહ્યું.\n“શૌર્ય.... અને તોફાની? ” શ્રેયા એ કહ્યું.\n“હા તે દિવસે જયારે દાદુ સાથે વાતચીત કરી ત્યારે ખબર પડી કે સમ્રાટ અંકલ શૌર્ય ના દાદાજી છે ” પ્રીતિ એ કહ્યું.\n“એવું તો શું છે એમનામાં કે બધા એનું નામ સાંભળી ને સત્બધ થઈ ગયા ” અક્ષય એ કહ્યું.\n“સમ્રાટ સૂર્યવંશી, પ્રેમની પરિભાષા જેમણે બધા ને શીખવી, જે દિમાગ થી નહીં પણ દિલથી વિચારતા, દુશ્મનો ને પણ દોસ્ત બનાવી લેતા, બિઝનેસ ની દુનિયામાં એક નવું પ્લેટફોર્મ તૈયાર કર્યું, એ સૂર્ય ના તાપ ને પણ શાંત પડી દેતા, આ દેશમાં બિઝનેસ એમ્પાયરની સ્થાપના કરનાર મહાનાયક હતા. ” પ્રીતિ એ કહ્યું.\n“ઓહહ મતલબ એ હતા આ કંપની ના માલિક ” અક્ષય એ કહ્યું.\n“હા અને કાનૂની રીતે હવે આ કંપની નો માલિક શૌર્ય છે ” પ્રીતિ એ કહ્યું.\n“શૌર્ય એ તને ફ્રેન્ડશીપ માટે પૂછયું હતું? ” શ્રેયા એ કહ્યું.\n“એ નવાબ ને કોઈ ની સાથે ફ્રેન્ડશીપ કરવામાં રસ ન હતો એ તો મને ખબર પડી કે સમ્રાટ અંકલ તેના દાદાજી છે એટલે બીજા દિવસે મે સામેથી એની સાથે વાત કરી હતી ” પ્રીતિ એ કહ્યું.\n“હાઈ, મારું નામ પ્રીતિ છે તારું ” પ્રીતિ એ શૌર્ય સામે હાથ લંબાવી ને પોતાની કાલીઘેલી ભાષામાં કહ્યું.\n“તો હું શું કરું? ” શૌર્ય એ થોડીવાર એની સામે જોઈ ને કહ્યું.\n“સમ્રાટ અંકલ તારા દાદાજી છે ને? ” પ્રીતિ એ કહ્યું.\n“તને કેમ ખબર? ” શૌર્ય એ કહ્યું.\n“મારા દાદુ એ ” પ્રીતિ એ કહ્યું.\n“એ દાદુ કોણ છે ? ” શૌર્ય એ કહ્યું.\n“તારા દાદાજી ના બેસ્ટફ્રેન્ડ ” પ્રીતિ એ કહ્યું.\n“દાદાજી ના તો એક જ બેસ્ટ ફ્રેન્ડ છે કાનજી અંકલ ” શૌર્ય એ કહ્યું.\n“હા તો એ મારા દાદાજી છે ” પ્રીતિ એ કહ્યું.\n“ઓહહ ” શૌર્ય એ કહ્યું.\n“હવે તો મારી સાથે દોસ્તી કરીશ ? ” પ્રીતિ એ કહ્યું.\n“હા પણ.... ” શૌર્ય એ કહ્યું.\n“પણ શું? ” પ્રીતિ એ કહ્યું.\n“મારા ઘરે રમવા આવવું પડશે ” શૌર્ય એ કહ્યું.\n“ઘરે શું મજા આવે, બહાર રમવાનું હોય ” પ્રીતિ એ કહ્યું.\n“મને બહાર રમવું નથી ગમતું ” શૌર્ય એ કહ્યું.\n“ઠીક છે આવી ” પ્રીતિ એ કહ્યું.\n“તો હવે ફ્રેન્ડ ” શૌર્ય એ હાથ મીલાવતા કહ્યું.\n“પહેલી વાર તેની સાથે મેં ફ્રેન્ડશીપ સ્કૂલમા કરી હતી ” પ્રીતિ એ કહ્યું.\n“ઓહહ તો તું એને પહેલીથી આેળખતી હતી તો જયારે એ ફરી સામે આવ્યો તો ઓળખી ના શકી ” શ્રેયા એ કહ્યું.\n“સાચું કહું જે શૌર્ય ને હું આેળખતી એ પહેલાં બિલકુલ આવો ન હતો ” પ્રીતિ એ કહ્યું.\n“તો પછી શું થયું તું એના ઘરે ગઈ હતી? ” અક્ષય એ કહ્યું.\n“હા દાદુ સાથે ગઈ હતી ” પ્રીતિ એ કહ્યું.\n“તો કેવું હતું એનું ઘર? ” શ્રેયા એ કહ્યું.\n“શ્રેયા બહાર લોકો આપણને કહે છે કે આપણે મોંમાં ચાંદીની ચમચી લઈ ને જન્મયા છીએ કારણ કે આપણાં પરિવાર આટલાં અમીર છે પણ શૌર્યની લાઈફસ્ટાઈલ જોઈ ને લાગ્યું એ મોંમાં સોનાની ચમચી લઈ ને જન્મયો હતો, એ ઘર નહીં એક વિશાળ મહેલ હતો અંદર જવા વિશાળ દરવાજો અને અંદર જતાં જ બંને તરફ પામ ના ઉંચા વૃક્ષોની હારમાળા અને એ પૂરું થતાં જ વિશાળ ફાઉન્ટેન અને એટલું વિશાળ ગાર્ડન હતું કે જયાં શહેરનાં બધા છોકરા રમી શકે. ઘરમાં પ્રવેશતાં જ વિશાળ હોલ જેમાં છત પર ડાયમંડ મા જડિત ઝૂમર હતું, જમણી તરફ મંદિર હતું ” પ્રીતિ એ કહ્યું.\n“મંદિર શેનું હતું? ” અક્ષય એ કહ્યું.\n“રાધા-કૃષ્ણ નું કારણ કે સમ્રાટ અંકલ માટે શૌર્ય કૃષ્ણ હતો પણ સાથે બાજુમાં શિવલિંગ પણ હતું કારણ કે શૌર્ય મહાદેવને બહુ માને છે ” પ્રીતિ એ કહ્યું.\n“અચ્છા એેટલે હમેશાં એના હાથમાં રુદ્રાક્ષની માળા હોય છે ” શ્રેયા એ કહ્યું.\n“હા, ડાબી તરફ વિશાળ ડાઇનિંગ ટેબલ હતું અને તેની બાજુમાં જ કિંચન હતું, તમને ખબર છે એ ઘરમાં 30 રૂમ હતા” પ્રીતિ એ કહ્યું.\n“30 રૂમ? ” શ્રેયા એ કહ્યું.\n“હા ” પ્રીતિ એ કહ્યું.\n“તો એ ઘરમાં કેટલાં લોકો રહેતાં હતા? ” અક્ષય એ કહ્યું.\n“શૌર્યની ફેમિલીમા એના દાદાજી જ હતા. ” પ્રીતિ એ કહ્યું.\n“તો એના મમ્મી પપ્પા? ” અક્ષય એ કહ્યું.\n“એનાં મમ્મીની ડેથ થઈ ચૂકી હતી અને એના પપ્પા વિશે મે બસ એટલું સાંભળ્યું હતું કે તે એક કાર એક્સિડન્ટ મા..... ” પ્રીતિ એ કહ્યું.\n“ઓહ તો આટલા વિશાળ ઘરમાં ખાલી બે જ વ્યક્તિ રહેતાં હતાં ” શ્રેયા એ કહ્યું.\n“ના, એ ઘરમાં વીસ નોકર હતા અને એ બધા પણ એજ ઘરમાં રહેતાં હતાં” પ્રીતિ એ કહ્યું.\n“આટલાં બધા નોકરની શું જરૂર ? ” અક્ષય એ વિચારતા કહ્યું.\n“અરે આટલું મોટું ઘર હતું, સાફસફાઈ કરવા માટે તો જરૂર પડે જ ને ” શ્રેયા એ અક્ષય ને માથામાં ટપલી મારતાં કહ્યું.\n“ના, એ બધા શૌર્ય માટે હતા, શૌર્ય નું ધ્યાન રાખવા માટે એ બધા હતા ” પ્રીતિ એ કહ્યું.\n“તો પણ આટલા બધા? ” શ્રેયા એ કહ્યું.\n“શૌર્ય ને ખાવાનું ખવડાવવા એ બધા હાથમાં પ્લેટ લઈ ને એની પાછળ દોડતા, શૌર્ય આખા ઘરમાં દોડાદોડી કરતો અને બધા એને ખવડાવવા એની પાછળ દોડતા. ” પ્રીતિ એ કહ્યું.\n“ટુંકમાં એ કોઈ ની વાત માનતો નહીં ” શ્રેયા એ કહ્યું.\n“સમ્રાટ અંકલ પછી ત્રણ જ એવા વ્યક્તિ હતા જેની વાત શૌર્ય માનતો હતો ” પ્રીતિ એ કહ્યું.\n“કોણ ત્રણ? ” શ્રેયા એ કહ્યું.\n“એક હતા મંગળકાકા શૌર્યના જન્મ પછી એ જ શૌર્ય નું ધ્યાન રાખતા હતા, શૌર્ય એના દાદાજી પછી સૌથી વધુ લવ મંગળકાકાને કરતો, શૌર્ય ની નાનામાં નાની વાત ની એને ખબર હોય છે” પ્રીતિ એ કહ્યું.\n“શૌર્યનો કૂક ” પ્રીતિ એ કહ્યું.\n“કૂક? ” અક્ષય એ કહ્યું.\n“હા, કૂક કેડબરી ” પ્રીતિ એ કહ્યું.\n“કેડબરી? એ કેવું નામ? ” શ્રેયા એ કહ્યું.\n“હા પણ સમ્રાટ અંકલ એ મંગળકાકા અને કેડબરી બંને ને છૂટ આપી હતી કે શૌર્ય ની ભૂલ પર એને સજા આપી શકે છે, મંગળકાકા તો શૌર્ય સાથે ઉંચા અવાજે વાત પણ ન કરતા એટલે શૌર્ય સાથે સ્ટર્કી થવાનું તો દૂરની વાત છે” પ્રીતિ એ કહ્યું.\n“તો પછી કેડબરી શું શૌર્ય ને સજા આપવાનો આમ પણ એક કૂક જ હતો ” અક્ષય એ કહ્યું.\n“શૌર્ય એકજ વ્યક્તિથી ડરતો હતો અને એ છે કેડબરી કારણ કે એકવાર શૌર્ય બહારનું ફાસ્ટફૂડ ખાઈ ને આવ્યો અને એને કારણે બિમાર પડી ગયો તે દિવસથી શૌર્ય ને બહારની વસ્તુઓ ખાવાની ના પાડી દીધી અને જો શૌર્ય ભૂલથી પણ બહારનું ફાસ્ટફૂડ ખાય એેટલે કેડબરી ને ખબર પડી જ જાય અને શૌર્ય ને દુનિયાનો કડવો ઉકાળો પીવો પડતો એટલે એ કેડબરીથી બહુ ડરતો હતો ” પ્રીતિ એ કહ્યું.\n“એવા કૂક નું શું કામ એવા તો બહુ બધા મળી જાય ” અક્ષય એ કહ્યું.\n“કેડબરી કોઈ સાધારણ કૂક ન હતો, દુનિયાની એક પણ એવી ડિશ નથી જે કેડબરી ન બનાવી શકે, શૌર્ય જે બોલે એ ડિશ બનાવી આપતો ” પ્રીતિ એ કહ્યું.


પ્રમુખ બરાક ઓબામાને અભિનંદનઃ રોમની | I called President Obama to congratulate him: Mitt Romney - Gujarati Oneindia\n20 min ago સંરક્ષણ મંત્રી રાજનાથ સિંહ આજે ‘તેજસ' લડાકુ વિમાનમાં ભરશે ઉડાન, જાણો ખૂબીઓ\n1 hr ago મુંબઈમાં રેડ એલર્ટ, શાળા કોલેજ બંધ, ઉત્તરાખંડમાં પણ થઈ શકે છે આફતનો વરસાદ\n2 hrs ago પીએમ મોદી માટે પાકના એરસ્પેસ ન ખોલવાના નિર્ણય પર ભારતે વ્યક્ત કરી નારાજગી, ફરીથી કરો વિચાર\n2 hrs ago મોદી સરકારે લગાવ્યો ઈ-સિગરેટ પર પ્રતિબંધ, જેલ સાથે5લાખ સુધીનો દંડ\nપ્રમુખ બરાક ઓબામાને અભિનંદનઃ રોમની\n| Updated: Friday, February 13, 2015, 14:26 [IST]\nવોશિંગટન,7નવેમ્બરઃ અમેરિકાના રાષ્ટ્રપતિ પદની ચૂંટણીમાં બરાક ઓબામાએ 290 મતો મેળવ્યા છે. આ સામે મિટ રોમની માત્ર 203 મતો મેળવી શક્યા છે. પ્રેસિડેન્ટ બનવા માટે જરૂરી 270નો જાદુઇ આંક ઓબામાએ ખૂબ ઝડપથી મેળવી લીધો હતો. બરાક ઓબામાને પુનઃ રાષ્ટ્રપતિ બનવા બદલ તેના પ્રતિસ્પર્ધી મિટ રોમનીએ અભિનંદન પાઠવ્યા હતા અને પોતાની હારનો તેમણે સ્વિકાર કર્યો હતો. જો કે, આ તકે તેમણે ચૂંટણી દરમિયાન તેમનો સાથ આપનાર તેમના પત્ની અને સમર્થકોનો આભાર માન્યો હતો.\nતેમણે પોતાના નિવેદનમાં કહ્યું કે, હું રાષ્ટ્રપતિ બન્યો હોત તો મારી પત્ની એક સારી પ્રથમ અમેરિકન મહિલા બની હોત. જો કે, તેવું સંભવ બન્યું નથી. મને ચૂંટણી દરમિયાન સાથ-સહકાર આપવા બદલ હું તેનો આભાર માનું છું.\nતેમણે કહ્યું કે, મે બરાક ઓબામા સાથે ફોન પર વાત કરી છે અને તેમને વિજયી થવા બદલ અભિનંદન પાઠવ્યા છે. મે તેમને, તેમના પત્ની અને તેમના બાળકોને પણ અભિનંદન પાઠવ્યા છે. હું દુઆ કરુ છુ કે આપણા રાષ્ટ્રને ગાઇડ કરવામાં તેઓ સફળ થાય.\n'' મને અમેરિકામાં વિશ્વાસ છે અને અમેરિકાના લોકોમાં વિશ્વાસ છે,'' તેમ રોમનીએ ઉમેર્યું હતું.\nbarack obama president america election mitt romney congratulate બરાક ઓબામા પ્રમુખ યુએસ અમેરિકા ચૂંટણી મિટ રોમની અભિનંદન\nRomney said, I have just called President Obama to congratulate him on his victory. I wished him, his wife, his daughters.


‘જબ વી મેટ’માં બોબીને મળ્યો હતો શાહિદ કપૂરનો રોલ, કરીના કપૂરે ચલાવી દીધી કાતર. - Gujju Gossip\n‘જબ વી મેટ’માં બોબીને મળ્યો હતો શાહિદ કપૂરનો રોલ, કરીના કપૂરે ચલાવી દીધી કાતર.\nવર્ષ ૨૦૦૭માં આવેલ ઈમ્તિયાઝ અલીની ફિલ્મ ‘જબ વી મેટ’ દરેકને પસંદ છે. આ ફિલ્મના પાત્રોથી લઈને વાર્તા અને ગીતો દર્શકોમાં ખુબ પસંદ કરવામાં આવ્યા હતા. શું આપને ખબર છે કે આ ફિલ્મમાં શાહિદની જગ્યાએ કોઈ અન્ય એક્ટર લીડ રોલ કરવાના હતા?\nરીપોર્ટસ મુજબ બોબી દેઓલ, પહેલા શાહિદનું પાત્ર નિભાવવાના હતા. આ વાતનો ખુલાસો બોબીએ કર્યો હતો. બોબી જણાવે છે, કેવીરીતે ભાઈ અભયની ફિલ્મ વિચાર્યું નહોતું જોઇને ઈમ્તિયાઝના ફેન થઈ ગયા હતા. ત્યારપછી બોબીએ ઈમ્તિયાઝ સાથે કામ કરવાની ઈચ્છા જાહેર કરી હતી.\n‘જબ વી મેટ’ના પહેલા હીરો હતા બોબી?\nબોબી જણાવે છે, ‘તે સમયે આ ફિલ્મનું નામ ‘ગીત’ હતું. મેં વિચાર્યું નાહોતું. ફિલ્મને જોઈ હતી અને તરત જ ઈમ્તિયાઝને કોલ કરીને કહ્યું કે તે સરસ લેખક છે, જેમનું ભવિષ્ય સારું છે. તેમને કહ્યું કે, મારે તેમની સાથે કામ કરવું છે. ઈમ્તિયાઝ પાસે એક સ્ક્રિપ્ટ તૈયાર હતી, જે પછીથી ‘જબ વી મેટ’ બની. ઈમ્તિયાઝ તે સમયે ફાઈનાન્સરને શોધતા હતા.\nબોબીના જણાવ્યુ તેમણે ઈમ્તિયાઝને આ ફિલ્મ માટે કરીનાનું નામ સૂચવ્યું હતું. પણ કરીના અને ફિલ્મના પ્રોડ્યુસર તે સમયે આ પ્રોજેક્ટ માટે તૈયાર હતા નહી. બોબીએ કહ્યું,’ પ્રોડ્યુસરનું કહેવું હતું કે ઈમ્તિયાઝ ફિલ્મ બનાવવામાં ખુબ પૈસા લગાવે છે. ત્યાંજ કરીના, ઈમ્તિયાઝને મળવા પણ ઈચ્છતી હતી નહી.\nપછી બોબીએ પોતાની ફિલ્મ ‘સોલ્જર’ની કો-સ્ટાર પ્રીતિને ગીતનો રોલ નિભાવવા માટે મનાવી. પણ પ્રીતિ ૬ મહિના પછીજ ફિલ્મ કરી શકતી હતી. બોબી જણાવે છે, ‘દિવસો વિતતા ગયા. અચાનક મેં વાચ્યું કે અષ્ટવિનાયકએ ઈમ્તિયાઝની ‘જબ વી મેટ’ માટે સાઈન કરી છે અને કરીના તેમાં કામ કરી રહી છે. ઉપરાંત તેમણે પોતાના એક્સ બોયફ્રેન્ડ શાહિદને લીડ રોલ અપાવી દીધો. ત્યારે મેં વિચાર્યું કે ઇન્ડસ્ટ્રી પણ અજીબ જગ્યા છે.’\nઆલિયા સાથે પણ કરવાના હતા ફિલ્મ?\nબોબી મુજબ તેઓ રણદીપ હુડ્ડા અને આલિયા ભટ્ટ સ્ટારર ફિલ્મ ‘હાઈવે’માં પણ કામ કરવાના હતા. રણદીપ હુડ્ડાના રોલ માટે પહેલા બોબીને જ પસંદ કરાયા હતા. જણાવીએ કે, બોબીએ અત્યાર સુધી ઈમ્તિયાઝની સાથે એક પણ ફિલ્મમાં કામ કર્યું નથી.\nઈમ્તિયાઝ વિષે વાત કરતા બોબી કહે છે કે, ‘તે એક મહાન ડાયરેક્ટર છે અને ખુબ સરસ કામ કરી રહ્યા છે. અમે આજે પણ મિત્ર છીએ. પણ હું હંમેશા તેમને કહું છું કે, હું તેમની કોઈ ફિલ્મ નહી જોવું જ્યાં સુધી તેઓ મારી સાથે કોઈ ફિલ્મ નથી કરી લેતા. મેં કહ્યું કે એ જ તેમની બેસ્ટ હશે.’\n← ‘બાલિકા વધુ’ના સ્ટાર્સ હવે ક્યાં છે ? કોઈને મળી બીગ બોસમાં જીત તો કોઈને મળ્યો નેશનલ એવોર્ડ\nલોકડાઉનમાં પૈપરાજી થયા બેરોજગાર, મદદ માટે રોહિત પછી હ્રીતિક રોશનએ આગળ વધાર્યો હાથ. →\nટીવીની આ 8 અભિનેત્રીઓની તસવીરો પર કરી લો એક વાર નજર, જે એટલી સ્ટાઇલિશ છે કે ના પૂછો વાત…


Aryan Khan: આર્યન-સુહાનાની BFF છે અનન્યા પાંડે, અવારનવાર આ સ્ટારકિડ્સ સાથે કરતા રહે છે પાર્ટી - aryan khan and ananya pandey are childhood buddies and party animals | I am Gujarat\naryan khan and ananya pandey are childhood buddies and party animals\nShivani Joshi | I am Gujarat | Updated: Oct 22, 2021, 3:55 PM\nઅનન્યા પાંડે અને આર્યન ખાનની મિત્રતા ખૂબ જૂની છે. અનન્યા, આર્યન અને તેની બહેન સુહાના આ ત્રણેય બાળપણના મિત્રો છે. તેઓ અવારનવાર સાથે પાર્ટી અને ઈવેન્ટમાં જોવા મળે છે.\nશનાયા કપૂર, સુહાના ખાન અને અનન્યા પાંડેની ત્રિપુટી બેસ્ટ ફ્રેન્ડ છે.\nમાત્ર અનન્યા, સુહાના અને શનાયા જ નહીં તેમની મમ્મીઓ પણ ખાસ બહેનપણીઓ છે.\nવાર-તહેવારે આ સ્ટાકિડ્સ પોતાના પરિવાર અને એકબીજા સાથે પાર્ટી કરતાં રહે છે.\nશાહરૂખ ખાનનો દીકરો આર્યન ખાન હાલ મુંબઈ ક્રૂઝ ડ્રગ્સ કેસમાં આર્થર રોડ જેલમાં બંધ છે. નાર્કોટિક્સ કંટ્રોલ બ્યૂરોએ3ઓક્ટોબરે આર્યન ખાનની ધરપકડ કરી હતી. તપાસ દરમિયાન નાર્કોટિક્સ કંટ્રોલ બ્યૂરો (NCB)ને આર્યન ખાનની વોટ્સએપ ચેટ મળી આવી હતી. જેમાં અનન્યા પાંડે સાથેની કથિત ડ્રગ્સ ચેટ સામે આવી હતી. જે બાદ નાર્કોટિક્સ કંટ્રોલ બ્યૂરોએ 21 ઓક્ટોબરે અનન્યાને પૂછપરછ માટે બોલાવી હતી. 22 ઓક્ટોબર એટલે કે આજે પણ અનન્યા NCBની ઓફિસે પહોંચી છે અને તેની પૂછપરછ ચાલુ છે. જણાવી દઈએ કે, અનન્યા પાંડે અને આર્યન ખાનની મિત્રતા ખૂબ જૂની છે. અનન્યા, આર્યન અને તેની બહેન સુહાના આ ત્રણેય બાળપણના મિત્રો છે. તેઓ અવારનવાર સાથે પાર્ટી અને ઈવેન્ટમાં જોવા મળે છે.\nઅનન્યા પાંડે શાહરૂખ ખાનની દીકરી સુહાનાની બેસ્ટફ્રેન્ડ છે અને આર્યન સાથે પણ ગાઢ મિત્રતા ધરાવે છે. એક જૂના ઈન્ટરવ્યૂમાં અનન્યાને આર્યન અને સુહાના વિશે પ્રશ્ન પૂછવામાં આવ્યો હતો. તેણે કહ્યું હતું, સુહાના અને આર્યન બંને ખૂબ ટેલેન્ટેડ છે અને તેઓ શ્રેષ્ઠ વસ્તુઓ માટે બન્યા છે. અનન્યાએ ખુલાસો કર્યો હતો કે, આર્યનને ડાયરેક્શનમાં વધુ રસ છે અને તે તેમાં ખૂબ સારો છે. અનન્યાએ એમ પણ કહ્યું હતું કે, આર્યન સારો રાઈટર હોવા ઉપરાંત બુદ્ધિશાળી અને સ્માર્ટ છે.\nઆર્યન ખાન અને અનન્યા પાંડે અનેકવાર સાથે પાર્ટી કરતાં પણ જોવા મળ્યા છે. આર્યન ખાન સોશિયલ મીડિયા પર ખાસ એક્ટિવ નથી પરંતુ ફેનક્લબ્સ પર તેની અનેક દુર્લભ અને અગાઉ ના જોયેલી તસવીરો જોવા મળે છે. આ તસવીરોમાં આર્યન-સુહાના, અનન્યા સહિતના સેલેબ્સના બાળકો પાર્ટી કરતાં જોવા મળે છે.\nમાત્ર અનન્યા અને આર્યન-સુહાના જ નહીં તેમની મમ્મીઓ પણ ખાસ બહેનપણીઓ છે. ગૌરી ખાન, મહિપ કપૂર, ભાવના પાંડે, નીલમ કોઠારી અને સીમા ખાન એક જ ફ્રેન્ડ સર્કલનો ભાગ છે. આ બધા જ ઘણીવાર એકસાથે પાર્ટી કરતાં કે એકબીજાના ઘરે સમય વિતાવતા જોવા મળે છે. ગૌરી ખાને પતિ શાહરૂખ સાથે વેબ સીરીઝ 'ધ ફેબ્યુલસ લાઈવ્સ ઓફ બોલિવુડ વાઈવ્સ'માં કેમિયો કર્યો હતો. આ વેબ સીરીઝ ચાર સ્ટારની પત્નીઓ સીમા, નીલમ, ભાવના અને મહિપની જિંદગી પર આધારિત હતી.\nસંજય કપૂર અને મહિપ કપૂરની દીકરી શનાયા કપૂર પણ નાર્કોટિક્સ કંટ્રોલ બ્યૂરોની રડારમાં હોવાની ચર્ચા ચાલી રહી છે. શનાયા કપૂર, સુહાના ખાન અને અનન્યા પાંડેની ત્રિપુટી બેસ્ટ ફ્રેન્ડ છે. તેમની સાથે ઘણીવાર શ્વેતા બચ્ચન નંદાની દીકરી નવ્યા નવેલી નંદા પણ પાર્ટી કરતી જોવા મળે છે. આ પ્રકારે આ સ્ટારકિડ્સ અવારનવાર એકબીજા સાથે સમય વિતાવતા રહે છે અને પાર્ટી કરે છે. જેની તસવીરો વાયરલ થાય છે.\nRead Next Storyપરિણીતી ચોપરાની પાછળ-પાછળ નેપાળ પહોંચી ગયો અર્જુન કપૂર! એક્ટ્રેસને ન ગમ્યું!\nSuhana khan Aryan Khan And Ananya pandey friendship Aryan Khan Ananya Pandey Ananya and Aryan party pics\nWeb Title : aryan khan and ananya pandey are childhood buddies and party animals


વીતેલા સમય સાથે શૅરબજારની આ બદીઓને પણ દફનાવી જ દો - business\nવીતેલા સમય સાથે શૅરબજારની આ બદીઓને પણ દફનાવી જ દો\nPublished: 26th December, 2011 05:38 IST\nવર્ષ ૨૦૧૧ રોકાણકારોના બાર વગાડીને પસાર થયું છે એ હકીકતનો ઇનકાર થઈ શકે એમ નથી. આ પહેલાં ૨૦૦૮માં આવું થયું હતું. એ પહેલાં પણ કેટલીયે વાર આવું થતું રહ્યું છે.\n(શૅરબજારની સાદી વાત-જયેશ ચિતલિયા)\nદર બે-ચાર વરસે રોકાણકારોની બૅન્ડ વાગી જાય છે. પરિણામે ભારતીય સામાન્ય રોકાણકાર વર્ગ આટલાં વરસો પછી પણ શૅરબજારમાં સોદા કરતાં, શૅરોમાં રોકાણ કરતાં ગભરાય છે અને શંકા કરે છે. તેમને શૅરબજારમાં બહુ જ ઓછો વિfવાસ બેસે છે અથવા બેસતો જ નથી. આશરે દોઢસો વરસનો ઇતિહાસ ધરાવતા આપણા શૅરબજાર-મૂડીબજારમાં રોકાણકારોને લાવવા માટે આજ સુધી સરકાર, નિયમન સંસ્થા સેબી (સિક્યૉરિટીઝ ઍન્ડ એક્સચેન્જ બોર્ડ ઑફ ઇન્ડિયા) અને ખુદ શૅરબજારો તરફથી સતત પ્રયાસો ચાલુ રહે છે છતાં ફરી-ફરીને એ જ વાત વિfવાસ પર અટકી જાય છે. ૨૦૧૧ના આ છેલ્લા સોમવારે સરકાર, સેબી અને શૅરબજારોને વર્ષોથી ઘર કરી ગયેલી આ બદીઓને વીતેલા સમય સાથે દફનાવી દેવાનો અનુરોધ કરીએ. જો આમ થાય તો બજારમાં નવા વિfવાસની સ્થાપના થઈ શકે.\nસટ્ટો જરૂરી, પણ માત્ર સટ્ટો ન ચાલવો જોઈએ\nશૅરબજારમાં સટ્ટો હોવો જ ન જોઈએ એવું કહી ન શકાય. બજાર માટે સટ્ટો જરૂરી છે, પરંતુ સટ્ટાનો અતિરેક અથવા માત્ર સટ્ટો જ ચાલતો રહે તો આ બજારમાં નાના-સામાન્ય રોકાણકારો ક્યારેય પ્રવેશશે નહીં. સૌપ્રથમ શૅરબજાર એટલે માત્ર જુગારખાનુ કે કસીનો એ છાપ સરકારે દૂર કે નાબૂદ કરવી આવશ્યક છે. ૨૦૧૨માં સરકાર, સેબી તેમ જ શૅરબજારો આ પડકાર ઉપાડી લે એવી અપેક્ષા રાખીએ. વર્તમાન સમયમાં શૅરબજારમાં ડિલિવરી-લેવલ સાવ જ ઘટી ગયું છે જે દર્શાવે છે કે જે રોકાણકારો બજારમાં આવે છે તેમને પણ શૅરો રાખી મૂકવામાં રસ નથી, બલકે કેવળ લે-વેચ કરવામાં જ વધુ રસ છે. આ હકીકતના આંકડા શૅરબજારને કસીનોની છાપ આપે છે. આ માર્ગે બજારનું વૉલ્યુમ વધતું પણ હોય તો એમાં રાજી થવા કરતાં રડવાનું વધુ યોગ્ય છે.\nપબ્લિક ઇશ્યુ માર્ગે થતી લૂંટ બંધ કરાવો\nછેલ્લાં કેટલાંય વર્ષોથી શૅરબજારમાં પબ્લિક ઇશ્યુ માર્ગે પ્રવેશતી કંપનીઓએ જે ભાવમાં ઑફર કરી હતી એની સામે પછીથી જે ભાવ બજારે રોકાણકારોને આપ્યા હતા એને લીધે વિશાળ રોકાણકાર વર્ગને જબ્બર નુકસાન થયું છે, ખાસ કરીને નવા અને નાના રોકાણકારો આ માર્ગે બજારમાં પ્રવેશતા હોય છે. આજે એ જ માર્ગ કાંટાળો થઈ ગયો છે. મુક્ત ભાવનીતિને લીધે કંપનીઓના લેભાગુ પ્રમોટરો કમાતા રહ્યા છે અને રોકાણકારો ઘવાતા રહ્યા છે. આ ઉપરાંત નવા શૅરના લિસ્ટિંગ વખતે પાછી જે ચાલાકીઓ અજમાવી રોકાણકારોને જાળમાં લેવાય છે એ જુદું. આમ દસમાંથી આઠ ઇશ્યુઓમાં રોકાણકાર મોટા ભાગે ગુમાવે છે. સેબી આ માર્ગને વધુ પારદર્શક, શિસ્તબદ્ધ અને પ્રાઇસિંગની બાબતે રોકાણકારો માટે મૈત્રીપૂર્ણ બનાવે એ જરૂરી છે. આ માર્ગે રોકાણકારોનો વિfવાસ વધારી શકાય છે. સરકાર પોતાનાં મજબૂત જાહેર સાહસોના શૅરોની ઑફરની વાતો કરે છે, પણ પછીથી એમાંય વિલંબ થાય છે અથવા ઇશ્યુ આવતા જ રહી જાય છે. પરિણામે રોકાણકારોને સારી તકો મળતી નથી. પ્રાઇવેટ સેક્ટરની સારી કંપનીઓના શૅરોની ઑફરમાં પણ વાજબીપણું લાવવામાં આવે તો આ માર્ગ સારો બની શકે, જે મૂડીસર્જનમાં પણ મહત્વની ભૂમિકા ભજવી શકે અને મૂડીબજારના તંદુરસ્ત વિકાસમાં પણ નોંધપાત્ર ફાળો આપી શકે.\nવિવિધ ગેરરીતિ-ગેરવાજબી પ્રવૃત્તિ અટકાવો\nશૅરબજારમાં સામાન્ય રોકાણકારો પ્રવેશતા નથી એનું કારણ માત્ર તેમને આ બજારની ચાલ સમજાતી નથી એટલું જ નહીં, આ બજારમાં પ્રવેશતી વખતે કે પ્રવેશ્યા બાદ પણ એમાં જાત-જાતની ગેરરીતિ ચાલતી રહેતી હોય છે, કૃત્રિમ રીતે શૅરોના ભાવો વધારવા કે ઘટાડવા (પ્રાઇસ મૅનિપ્યુલેશન), સક્યુર્લર ટ્રેડિંગ, પ્રાઇસ રિગિંગ (ભાવો ઉછાળવા) જેવાં તરકટો ચાલતાં રહે છે. એમાં સામાન્ય રોકાણકારો ફસાઈ જાય એવું વારંવાર બનતું રહે છે. ઇન્સાઇડર ટ્રેડિંગથી માંડી બજારને, સ્ક્રિપ્સને ચલાવવાની આવી પ્રવૃત્તિઓ મહદંશે લેભાગુ સમાન કંપનીઓના શૅરોમાં ચલાવાય છે જેના ભાવનાં કોઈ ફન્ડામેન્ટલ્સ હોતાં નથી. અલબત્ત, ઘણી જાણીતી કંપનીઓમાં પણ આવી ભાવની ગોલમાલ થતી હોય છે. જોકે બજારના ઑપરેટરો દ્વારા થતી આ ચાલાકીમાં મોટા ભાગે નવા રોકાણકારો ઉપરાંત નાના રોકાણકારો વધુ પ્રમાણમાં ફસાઈ જતા હોય છે. પરિણામે લાખો રોકાણકારો આજ સુધી આ માર્ગે પૈસા ગુમાવતા રહ્યા છે. આમ જ્યાં છેતરપિંડી કે ગેરરીતિને કારણે નુકસાન ભોગવવાનું આવે ત્યાં કોઈનો વિfવાસ ટકી ન શકે એ સ્વાભાવિક છે.\nદોષી સામે ઍક્શન લો અને પૈસાની રિકવરી કરો\nશૅરબજારમાં ગેરરીતિ કે છેતરપિંડી વર્ષોથી ચાલ્યા કરે છે, પણ આ પ્રવૃત્તિ સામે અસરકારક ઍક્શન ભાગ્યે જ લેવાય છે. જેમનાં નાણાં આમાં ગયાં એ ગયાં. કોઈ કાનૂન કે નિયમ છેતરાયેલા રોકાણકારોને તેમના પૈસા પાછા અપાવી શકતો નથી. પબ્લિક ઇશ્યુઓમાં હોય કે શૅરબજારની અન્ય પ્રવૃત્તિઓમાં હોય, આખરે ભોગ નાના-સામાન્ય રોકાણકારો જ બને છે. આજ સુધી કોઈ કંપનીના પ્રમોટર સામે કે ઑપરેટર સામે કાર્યવાહી ચલાવીને એની પાસેથી પૈસાની વસૂલી કરી એ નાણાં નિર્દોષ રોકાણકારોને પાછાં આપવામાં આવ્યાં હોવાનું એકાદ અપવાદરૂપ કિસ્સા સિવાય બન્યું નથી. જે પૈસા પાછા આપવામાં આવ્યા છે એમાં પણ બહુ ઓછા લોકોને એ પૈસા પાછા મળ્યા છે અને એ પણ પૂરતા તો નહીં જ. જો હવે પછી સેબી શૅરબજાર-મૂડીબજારમાં રોકાણકારો સાથે થતી છેતરપિંડીના કિસ્સામાં અસરકારક-દાખલારૂપ ઍક્શન લઈને રોકાણકારોને પૈસા પાછા અપાવતો મજબૂત કાનૂન લાવે અને એનો અમલ સંભવ બનાવે તો ભવિષ્યમાં રોકાણકારોનો વિfવાસ બેસવાની તેમ જ જળવાઈ રહેવાની આશા ઊભી થાય.\nShare Market: શૅર બજાર ઘટાડા સાથે બંધ, સેન્સેક્સ 49 અંક નીચે\n16th February, 2021 16:28 IST\nShare Market: જબરદસ્ત વધારા સાથે ખુલ્યું સેન્સેક્સ, પાર કર્યો 52400નો આંકડો\n16th February, 2021 09:49 IST


રાજકોટમાં રેશનિંગના 300 વેપારીઓ ત્રાહિમામ, પ્રશ્નોનું નિરાકરણ અથવા ઈચ્છામૃત્યુની કરી માંગ\nમેરાન્યૂઝ નેટવર્ક. રાજકોટ: રાજ્ય સરકાર દ્વારા આધારકાર્ડ સાથે રેશનકાર્ડ લીંકઅપ માટેનો અદ્યતન સોફટવેર અમલી બનાવ્યો છે. આ સોફ્ટવેરમાં સીધી સેટેલાઇટ મારફત આ કામગીરી થતી હોવાથી વેપારીઓ ત્રાહિમામ પોકારી ગયા છે. આ અંગે 300 જેટલા વેપારીઓ સસ્તા અનાજ એસોસિએશનના હોદ્દેદારો પ્રમુખ નરેન્દ્ર ડવની આગેવાનીમાં કલેક્ટર કચેરીએ દોડી ગયા હતા. વેપારીઓએ 31 માર્ચ સુધીમાં સોફ્ટવેરની ખામી અને અધિકારીઓની હેરાનગતિ દૂર કરવાની તેમજ જો આમ ન થાય તો ઈચ્છામૃત્યુની મંજૂરી આપવાની રજૂઆત કરી હતી.\nવેપારીઓએ કલેક્ટરને કરેલી રજુઆતમાં જણાવ્યું હતું કે, એકતરફ રાજ્ય સરકાર દ્વારા 1 માર્ચથી નવા સોફટવેરની કામગીરી અમલી બનાવવામાં આવી છે. આ કામગીરીમાં સોફટવેર મોટાભાગે બંધ થઇ જતું હોવાના કારણે દરરોજ ગ્રાહકો સાથે ઘર્ષણ થાય છે. બીજીતરફ ઝોનલ કચેરી-1 અને 2ની કચેરીના અધિકારીઓ દ્વારા પરવાનેદારોને રોજ SMS મોકલી કલેકટરના નામે તતડાવવામાં આવે છે. રોજેરોજ આવી ઘટનાઓ બની રહી છે. સરકારી તંત્રની નાહકની કનડગતના કારણે વેપારીઓ દુકાન ખોલી શકતા નથી.\nનવા સોફ્ટવેર દ્વારા ઝડપી કામગીરી થવાને બદલે એક બીલ 15 મિનિટે નીકળતું હોવાની ફરીયાદ ઉઠી છે. ધીમી કામગીરીના કારણે દુકાનદાર સાથે ગ્રાહકોની રોજ બોલાચાલી અને ઘર્ષણના બનાવો થઇ રહ્યા છે. આ અંગે વેપારીઓએ તાજેતરમાં હડતાલ પાડી વિરોધ દર્શાવ્યો હતો. પરીણામે સરકારે વેપારીઓની માગણી અંગે યોગ્ય કરવાની ખાતરી આપતા હડતાલ સમેટી હતી.\nપરંતુ તેના અઠવાડીયા બાદ પણ આ પ્રશ્ર યથાવત રહેતા વેપારીઓ ત્રાહીમામ પોકારી ઉઠ્યા છે. જેને લઈને વેપારીઓએ કલેકટર તેમજ પુરવઠા અધિકારીને આવેદન પાઠવી 31 માર્ચ સુધીમાં આ પ્રશ્નોનું નિરાકરણ અથવા સુપ્રીમ કોર્ટે તાજેતરમાં આપેલા ઇચ્છામૃત્યુ અંગે ચુકાદા મુજબ મંજૂરીની માંગ કરી હતી.\nRajkot businessman protest euthanasia demand Gujarat Business Government\nઅરવલ્લી જીલ્લામાં ટ્રક ચલાવવી હોય તો રૂ.૫૦૦૦ આપવા પડશે, RTO અંગેની નોટિસ વાયરલ


Chinese companies placed on America export blacklist\nNovember 25, 2021 | 2:25 pm IST\nભારતના સૌથી મોટા દુશ્મન ચીન આપણા કટ્ટર પાકિસ્તાનને પરમાણુ કાર્યક્રમમાં મદદ કરી રહ્યું છે\nઅમેરિકાએ ડ્રેગનની ડઝનબંધ કંપનીઓના બિઝનેસને બ્લેકલિસ્ટ કરી દીધા\nપ્રતિબંધિત કંપનીઓ ચીનની સેનાના PLAને ક્વાન્ટમ કોમ્પ્યુટિંગના પ્રયાસોમાં પણ મદદ કરી રહી હતી\nભારતનો સૌથી મોટો દુશ્મન ચીન આપણા કટ્ટર વિરોધી પાકિસ્તાનને પરમાણુ બોમ્બ અને મિસાઈલ બનાવવામાં મદદ કરી રહ્યું છે. ચીન અને પાકિસ્તાનના આ નાપાક ષડયંત્રના ખુલાસા બાદ અમેરિકાએ બુધવારે ડ્રેગનની ડઝનબંધ કંપનીઓને બિઝનેસના બ્લેકલિસ્ટમાં મૂકી દીધા છે. અમેરિકાએ તેની પાછળ રાષ્ટ્રીય સુરક્ષાની ચિંતાઓ દર્શાવી છે. એટલું જ નહીં પ્રતિબંધિત કંપનીઓ ક્વાન્ટમ કોમ્પ્યુટિંગ પ્રયાસોમાં ચીનની સૈન્ય પીએલએને પણ મદદ કરી રહી હતી.\nએટલું જ નહીં અમેરિકાએ ચીન અને પાકિસ્તાનના 16 સંગઠનો અને લોકોને બ્લેકલિસ્ટ કરી દીધા છે. તેમના પર પાકિસ્તાનની પરમાણુ ગતિવિધિઓ અથવા મિસાઈલ કાર્યક્રમમાં સહયોગ આપવાનો આરોપ છે. ચીન, જાપાન, પાકિસ્તાન અને સિંગાપોરના કુલ 27 નવા સંગઠનોને બ્લેકલિસ્ટ કરવામાં આવ્યા છે. અમેરિકી વાણિજ્ય સચિવ જીના રેમોન્ડોએ એક નિવેદનમાં કહ્યું કે આ પગલાથી અમેરિકન ટેક્નોલોજીની મદદથી પાકિસ્તાનના અસુરક્ષિત પરમાણુ કાર્યક્રમ અથવા મિસાઈલ કાર્યક્રમને રોકી શકાશે.\nકોઇપણ વસ્તુ વેચતા પહેલાં અમેરિકન સરકારની મંજૂરી લેવી પડશે\nઅમેરિકાએ ચીનની સેનાને આધુનિક બનાવવામાં મદદ કરતી કંપનીઓ પર પણ પ્રતિબંધ મૂક્યો છે. આ પ્રતિબંધો બાદ હવે સપ્લાયર્સે આ કંપનીઓને કોઈપણ સામાન વેચતા પહેલા અમેરિકન સરકારની પરવાનગી લેવી પડશે. એવું માનવામાં આવે છે કે હવે આ મંજૂરી મળશે નહીં. આપને જણાવી દઈએ કે ભારત વિરુદ્ધ યુદ્ધ માટે ચીન પાકિસ્તાનની સેનાને સતત આધુનિક હથિયારો સપ્લાય કરી રહ્યું છે.\nતાજેતરમાં ભારતીય વાયુસેનામાં S-400 એર ડિફેન્સ સિસ્ટમને સામેલ કરતા પહેલા પાકિસ્તાન સેનાએ ચીન દ્વારા નિર્મિત HQ-9/P HIMADS એર ડિફેન્સ સિસ્ટમને તેની સેનામાં સામેલ કરી હતી. પાકિસ્તાનનો દાવો છે કે ચીનની એર ડિફેન્સ સિસ્ટમ લાંબા અંતરની સપાટીથી હવામાં પ્રહાર કરતી મિસાઈલોથી સજ્જ છે, જે એક જ ઝાટકે 100 કિમી સુધીના ફાઈટર જેટ, ક્રુઝ મિસાઈલ અને અન્ય હથિયારોને નષ્ટ કરવામાં સક્ષમ છે.\nપાકિસ્તાની દૂતાવાસે કર્યો ઈમરાન ખાનનો પર્દાફાશ, આખા વિશ્વ સામે બદનામ


- છેલ્લા એક મહિનામાં 3થી વધુની તીવ્રતનાં આંચકા વધ્યા\nરાજકોટ, તા.19 જુલાઇ, 2012\nપ્રાપ્ત વિગતો અનુસાર રાજકોટ જિલ્લાનાં જસદણ ખાતે સવારે 3.4ની તીવ્રતાનાં ભૂકંપનાં આંચકા અનુભવાયા હતા. લગભગ ચાર સેકન્ડ સુધી આ આંચકાનો અનુભવ થયો હતો. જેથી સ્થાનિકો સવારે પોતાનાં ઘરમાંથી બહાર દોડી આવ્યા હતા.\nબીજી તરફ છેલ્લા 1 મહિનામાં સૌરાષ્ટ્ર અને કચ્છ વિસ્તારમાં 3થી વધુની તીવ્રતાનાં આંચકાઓ વધી જતાં લોકોમાં ભય વધ્યો છે કે કોઇ ફોલ્ટ લાઇન સક્રિય થઇ છે કે શું ? બીજી તરફ લોકો એવી પણ જણાવી રહ્યાં છે કે 3ની તીવ્રતાનાં આવા આંચકાઓ વધતા તંત્રએ અગમચેતી માટેનાં વધુ પગલા લેવા જોઇએ.


Gujarati News » Gujarat » Rashifal 11 february 2021aperson born in this zodiac sign will get special benefits find out which zodiac sign has bad news\nRashifal 11 February 2021 : આ રાશિના જાતકને થશે વિશેષ લાભ, જાણો કઈ રાશિ માટે છે અશુભ સમાચાર ?\nRashifal 11 feb\nઆજના રાશિફળમાં વાંચો કે કઈ રાશિના જાતકને થશે વિશેષ લાભ, જાણો કઈ રાશિ માટે છે અશુભ સમાચાર\nFeb 11, 2021 | 6:29 AM\nRashifal 11 February 2021 : આજના રાશિફળમાં વાંચો કે કઈ રાશિના જાતકને થશે વિશેષ લાભ, જાણો કઈ રાશિ માટે છે અશુભ સમાચાર\nમેષ: આવકનાં સ્ત્રોતોમાં ભાગ્‍યવર્ધક વૃદ્ધિ થવાનો યોગ. રોગ, કર્જ સંબંધી કાર્યોમાં લાભ વિશેષ, ધાર્મિક મહત્‍વનાં કાર્યોમાં સમય પસાર થશે. શિક્ષા, સંતાન પક્ષ સંબંધી કાર્ય થશે. ઉપલબ્‍ધિ પ્રાપ્તનો યોગ. પદ, પ્રતિષ્ઠા પ્રાપ્તિનો યોગ. સામાજિક કાર્યોમાં સફળતાનો યોગ.\nવૃષભ: જીવનસાથી અને ભાગીદારોથી વિશેષ લાભ પ્રાપ્તિનો યોગ. વેપાર, કુટુંબમાં શુભકાર્યો, કર્મક્ષેત્રમાં વિશેષ ભાગીદારી સંબંધી વિવાદનો યોગ. પદ-પ્રતિષ્ઠા સંબંધી કાર્યોમાં લોકપ્રિયતા વૃદ્ધિનો યોગ. ધાર્મિક ક્ષેત્રમાં ભાગ્‍યવર્ધક યાત્રાઓનો વિશેષ યોગ. કલાત્‍મક કાર્ય થશે.\nમિથુન: વાહન સુખ પ્રાપ્તિનો યોગ. કર્મક્ષેત્રમાં ભાગ્‍યવર્ધક યાત્રાનો યોગ. આધ્‍યાત્‍મ સંબંધી માંગલિક કાર્યોમાં વિશેષ યાત્રાનો યોગ. વાહન-ભવન પ્રતિષ્ઠા સંબંધી વિવાદોથી બચવું. ગૂઢ આર્થિક બાબતોમાં વિશેષ આર્થિક લાભ પ્રાપ્તિનો યોગ.\nકર્ક: તમારી મિલનસારિતા અને ધૈર્ય તમને સમાજ અને પરિવારમાં આદરમાન અપાવશે. સામાજિક માન-સન્‍માન વધશે. વ્‍ય્‍વસાયિક લાભ અને સુખ-સમૃદ્ધિ વધશે. સામાજિક ક્ષેત્રોથી લાભ મળી શકશે. ગૂઢ કાર્યોમાં સફળતા પ્રાપ્તિનો યોગ છે. સામાજિક ક્ષેત્રોમાં ધાર્મિક કાર્યો વગેરેનો યોગ છે.\nસિંહ: મનોરંજન, આમોદ-પ્રમોદ સંબંધી વિશેષ યોગ. મિત્રોથી વિશેષ લાભ પ્રાપ્તિનો યોગ. પદ, મકાન, વાહન સંબંધી લાભ પ્રાપ્તિનો વિશેષ યોગ. સ્‍વાધ્‍યાયમાં રુચિ વધશે. સામાજિક, માંગલિક સમારોહમાં ભાગ લેવાના યોગ બનશે. દિવસ પ્રતિકૂળ રહી શકે છે.\nકન્યા: મનોરંજન, આમોદ-પ્રમોદ સંબંધી વિશેષ યોગ. મિત્રોથી વિશેષ લાભ પ્રાપ્તિનો યોગ. પદ, મકાન, વાહન સંબંધી લાભ પ્રાપ્તિનો વિશેષ યોગ. સ્‍વાધ્‍યાયમાં રુચિ વધશે. સામાજિક, માંગલિક સમારોહમાં ભાગ લેવાના યોગ બનશે. દિવસ પ્રતિકૂળ રહી શકે છે.\nતુલા: મહત્‍વકાંક્ષા અનુસાર કાર્ય પૂરા થવાનો યોગ છે. કુટુંબમાં સારું વાતાવરણ મનને પ્રસન્નતા આપશે. વિરોધી હેરાન કરી શકે છે. ગુસ્‍સા અને આવેશ પર સંયમ રાખવો. સગા-સંબંધીઓથી મુલાકાત થશે. દામ્‍પત્‍ય સુખમાં કમી આવશે.\nવૃશ્ચિક: વિશેષ ઉન્નતિકારક યોગોને કારણે મન પ્રસન્ન રહેશે. જીવનમાં વિવિધતાપૂર્ણ વાતાવરણ નિર્મિત થશે. ગુસ્‍સા પર કાબૂ રાખવો. ગૂઢ કાર્યોમાં સફળતા પ્રાપ્તિનો યોગ છે. સામાજિક ક્ષેત્રોમાં ધાર્મિક કાર્યો વગેરેનો યોગ છે.\nમકર: કાર્યમાં સમયને મહત્‍વ ન આપવાને કારણે માનસિક ક્‍લેશનો યોગ બનશે. મતભેદોથી દૂર રહીને શાંતિપૂર્ણ રીતે કાર્ય કરવું. ગૂઢ કાર્યોમાં સફળતા પ્રાપ્તિનો યોગ છે. સામાજિક ક્ષેત્રોમાં ધાર્મિક કાર્યો વગેરેનો યોગ છે.\nકુંભ: વાહન ખરીદવાની સંભાવના છે. પ્રયત્‍નોમાં સફળતા મળશે. સંબંધો પ્રત્‍યે વિશેષ સાવધાની રાખવી જરૂરી રહેશે. વધુ પ્રયત્‍ન કરવો પડશે. યાત્રા થઈ શકે છે. ગુસ્‍સા અને આવેશ પર સંયમ રાખવો. સગા-સંબંધીઓથી મુલાકાત થશે. દામ્‍પત્‍ય સુખમાં કમી આવશે. નવા સંબંધ બની શકશે. નવા સંબંધ બનશે.\nમીન: સામાજિક ક્ષેત્રોથી લાભ મળી શકશે. ગૂઢ કાર્યોમાં સફળતા પ્રાપ્તિનો યોગ છે. સામાજિક ક્ષેત્રોમાં ધાર્મિક કાર્યો વગેરેનો યોગ છે. કુટુંબ-વ્‍યાપાર સંબંધી કાર્યોમાં ભાગ્‍યવર્ધક યાત્રાઓનો યોગ. સંતાન પક્ષ, મિત્ર વર્ગ, મનોજંન સંબંધી કાર્યોમાં લાભ પ્રાપ્તિનો યોગ. યાત્રા થઈ શકે છે.


કિડની માં પથરી ના દુખાવા ને આ રીતે કરો દૂર,એના માટે કરો આ ઘરેલુ ઉપચાર,થોડા જ સમય માં મળી જશે આરામ... - GujjuClub\nકિડનીના પત્થરોથી ઘણા લોકો શસ્ત્રક્રિયા પણ કરે છે અને અસહ્ય પીડા પણ થાય છે. પરંતુ તેનાથી થતી પીડાને દૂર કરવા માટે અહીં જણાવેલ ઘરેલું ઉપાય અપનાવી શકાય છે.\nકિડની સ્ટોન એક સમસ્યા બની ગઈ છે જેના કારણે ઘણા લોકો ચિંતિત છે. તે સામાન્ય રીતે ખોરાક અને શરીરમાં અમુક પ્રકારની પ્રક્રિયાઓ તરફ ધ્યાન ન હોવાને કારણે કિડનીનો પત્થર છે. ત્યાં ઘણાં વિવિધ કારણો છે જેના માટે તમારે જાણવું આવશ્યક છે. અહીં અમે તમને ઘરેલું ઉપાય વિશે જણાવવા જઈ રહ્યા છીએ જે કિડનીના પથ્થરથી થતી પીડાને ઘટાડવામાં અને તેની સારવારમાં સક્રિય રીતે મદદ કરી શકે છે. ચાલો પહેલા જાણીએ કે કયા લોકોને કિડની સ્ટોન થવાનું જોખમ વધારે છે.\nઆ લોકોમાં કિડનીના પથ્થરનું સૌથી વધુ જોખમ હોય છે.કિડનીના પત્થરો તેમના કુટુંબમાં એવા લોકો માટે જોખમ ધરાવે છે જેમને કિડની સ્ટોન છે, જે લોકો પૂરતું પાણી પીતા નથી, જેમના આહારમાં પ્રોટીન, સોડિયમ અને ખાંડ હોય છે, અને મેદસ્વી લોકો પણ છે. શિકાર સરળતાથી થઈ શકે છે. આ ઉપરાંત, પેશાબમાં સિસ્ટાઇન, ઓક્સલેટ, યુરિક એસિડ અને કેલ્શિયમનું પ્રમાણ વધુ હોય છે.\nપ્રસંગોપાત અથવા સ્ફટિકોના રૂપમાં, જે પછીથી કિડની સ્ટોનનું રૂપ લઈ શકે છે, ચાલો હવે જાણીએ કે કિડનીના પથ્થરથી થતી પીડાને દૂર કરવા માટે લેવાના ઘરેલું ઉપાય વિશે.\nવરિયાળી ચા નો ઉપયોગ.\nવરિયાળીના ચાનો ઉપયોગ કિડનીના પથ્થરથી થતી પીડાને દૂર કરવામાં મોટી રાહત આપી શકે છે. નેશનલ સેન્ટર ફોર બાયોટેકનોલોજી દ્વારા હાથ ધરવામાં આવેલા ક્લિનિકલ ટ્રાયલમાં, વરિયાળીના પત્થરો સાથે લડતા લોકો પર વરિયાળીનો ઉપયોગ કરવામાં આવ્યો હતો. અભ્યાસમાં પુષ્ટિ મળી છે કે વરિયાળીના સેવનથી કિડનીના પથ્થરના દુખાવામાં રાહત આપવામાં તેમજ સારવાર માટે લેવામાં આવતા સમય ઘટાડવામાં ઘણી મદદ મળી છે. વરિયાળીમાંથી બનેલી ચા ખાવી ખૂબ જ સરળ છે. રોજ તૈયાર કરેલી ચાની જેમ જ તેને તૈયાર કરવાનું છે.\nઘટકો – એક કપ માટે એક કપ પાણી એક ચમચી વરિયાળીરેસીપી એક કડાઈ લો અને તેમાં ઉકળવા માટે પાણી નાખો. ચાના પાનના બદલે પાણીમાં વરિયાળી નાખો. હવે સારી રીતે ઉકાળ્યા પછી વરિયાળી વડે ચાળી લો અને વરિયાળીને અલગ કરો. હવે તેને રોજ જેવું બનાવવું અને સવારે પીવું. તે થોડા દિવસોમાં તેની અસર દર્શાવવાનું શરૂ કરશે.